﻿ Gheorghe Brătescu Testamentul părintelui Meslier CONSILIUL PENTRU DIFUZAREA CULTURII ŞI ŞTIINŢEI editura enciclopedică română Bucureşti, 1972 Lucrătorii care, prin 1884, săpau în parcul castelului de la Etrepigny, din nord-estul Franţei, au descoperit la o mică adâncime şi nu departe de vechea casă parohială un coşciug în care se mai păstrau câteva resturi de oase ale unei persoane adulte Chemat la faţa locului, fiul proprietarului acelui domeniu, care cunoştea câte ceva din istoria ţinutului, a exclamat: „Asta datează din epoca lui Voltaire; este sicriul lui Jeart Meslier” De fapt, bătrânii satului îşi mai aminteau povestea părintelui Meslier, cel care păstorise aici cu aproape două veacuri în urmă şi care, la sfârşitul zilelor, se dovedise nevrednic de a fi îngropat la cimitir, într-un mormânt străjuit, potrivit obiceiului îndătinat, de o lespede pe care să se arate că acolo doarme un cleric, „persoană onorabilă şi sobră” O altă tradiţie pretinde că Meslier ar fi fost înhumat pe furiş în grădina castelului, fără ceremonia religioasă, aşa cum a cerut el însuşi; pentru a nu scandaliza însă pe credincioşi şi nici măcar a nu le stârni curiozitatea, preoţii adunaţi să-l petreacă pe confratele decedat ar fi ascuns un buştean într-un alt sicriu, pe care l-au purtat în biserică şi de acolo la cimitir În felul acesta ar fi fost respectate atât regulile creştineşti ale îngropării, cât şi ciudata dorinţă exprimată de muribund Este vorba totuşi de o simplă legendă, căci nu există niciun indiciu despre prezenţa mormântului lui Meslier, fie chiar a unui mormânt fictiv, în cimitirul din Etrepigny Mai mult încă, decesul preotului nu a fost consemnat în registrul parohial, astfel că, aşa cum remarcă Maurice Dominanget, sârguinciosul său biograf, Meslier nu a murit, din punctul de vedere al stării civile a epocii Dar de unde misterul care a înconjurat vreme îndelungată sfârşitul părintelui Meslier, de unde preocuparea autorităţilor ecleziastice şi civile ca numele lui să fie dat cât mai grabnic uitării şi mai ales de unde celebritatea pe care avea să o* dobândească foarte curând după moarte acest umil preot de ţară? De vină pentru toate acestea a fost un document pe care editorii lui s-au deprins să-l numească Testamentul părintelui Meslier, dar al cărui titlu original sună astfel: Memoriu despre gândurile şi simţămintele lui Jean Meslier, preot, paroh la Etrepigny şi la Balaives, privind o parte din erorile şi abuzurile în conducerea şi cârmuirea oamenilor, unde apar demonstraţii clare şi evidente despre deşertăciunea şi netemeinicia tuturor divinităţilor şi tuturor religiilor din lume, pentru a fi adresat enoriaşilor săi după moartea sa şi pentru a le servi lor şi tuturor oamenilor drept mărturie a adevărului Făcând corp cu acest lung titlu incendiar, un moto extras din Evanghelia lui Matei „În testimonium illis, et gentibus” 1 vine parcă să sublinieze orientarea ateistă a lucrării Acest presupus testament îşi merită pe deplin numele, întrucât a fost pregătit de Meslier cu intenţia de a dezvălui postum unui cerc cât mai larg de cititori convingerile sale filosofice şi sociale neconformiste, pe care le ascunsese tuturor cu cea mai mare grijă În paragraful introductiv al Testamentului, Preotul din Etrepigny justifica în termenii următori această atitudine: „Scumpii mei prieteni, deoarece nu mi-ar fi fost îngăduit, ba încă ar fi avut pentru mine urmări prea periculoase şi prea neplăcute, să vă spun deschis, în timpul vieţii, ce gândeam despre conducerea şi cârmuirea oamenilor, despre religiile şi moravurile lor, am hotărât să vă spun aceasta măcar după moartea mea; aş dori şi aş prefera să v-o spun prin viu grai, înainte de a muri, dacă m-aş simţi aproape de sfârşitul zilelor şi dacă aş şti că atunci mă voi mai bucura de folosinţa deplină a graiului şi a cugetului; dar fiindcă nu sunt sigur că voi dispune, în acele ultime zile sau ultime momente 1 Spre mărturie lor şi paginilor (X, 18) De răgazul şi de întreaga prezenţă de spirit care mi-ar fi trebuincioase atunci pentru a vă expune simţămintele mele, iată ce mă îndeamnă acum să vi le înfăţişez în scris şi să vă dau în acelaşi timp dovezi clare şi convingătoare despre tot ce am de gând să vă spun, pentru a încerca să vă deschid ochii, fie chiar cu întârziere şi doar pe măsura puterilor mele, asupra amăgitoarelor erori în care noi cu toţii am avut nefericirea de a ne naşte şi de a trăi şi în care am avut mâhnirea de a mă vedea silit să vă menţin eu însumi; spun mâhnirea, deoarece eram cu adevărat mâhnit văzându-mă obligat la aşa ceva” Împrejurările au vrut ca Testamentul părintelui Meslier să nu poată fi dosit După 1729, anul decesului preotului apostat, voluminosul manuscris a început să circule în copii clandestine, ba încă peste trei decenii Voltaire a tipărit un extras care avea să fie frecvent reeditat În cursul Revoluţiei franceze, parohul de la Etrepigny a devenit simbolul abjurării credinţelor religioase Sylvain Marechal, autorul unui cunoscut Dicţionar al ateilor, a compus în aceeaşi perioadă un proiect de epitaf pentru mormântul necunoscut al acestuia: „Aici zace] can Meslier, preot la Etrepigny, sat în Champagne… Murind, el a retractat ce predicase în cursul vieţii şi n-a avut nevoie să creadă în Dumnezeu pentru a fi un om de treabă” Multă vreme, Meslier a fost apreciat de unii şi hulit de alţii numai pentru convingerile materialiste şi ateiste pe care le-a expus în fragmentul din Testament publicat de Voltaire Dar editarea în 1864 a textului integral a îngăduit să se constate că Meslier a fost şi un îndrăzneţ gânditor politic, unul dintre cei mai importanţi precursori ai socialismului revoluţionar Mai cu seamă în ultimele decenii, numeroşi cercetători din diverse ţări au efectuat studii aprofundate asupra unor laturi ale operei lui Meslier Desigur că interesul manifestat de aceşti cercetători faţă de personalitatea autorului Testamentului se datorează în primul rând bogăţiei şi originalităţii ideilor profesate „postum” de preotul filosof Probabil însă că nu în mică măsură ei s-au simţit atraşi şi de dimensiunea tragică a existenţei lui Meslier, ireductibilul răzvrătit care, în timp ce îndeplinea gesturile rituale ale slujirii altarului, reflecta asupra argumentelor capabile să zdruncine temeiurile lumeşti şi „divine” ale injustiţiei şi oprimării 1 Drama mei vieţi în registrul parohial al unei mici localităţi din provincia Ohampagne, preotul nota în ziua de 15 iunie 1664 că „Jean Mellie, fiul lui Gerard Meii ier şi al lui Forienne Braidy, tatăl şi mama lui, a fost botezat în biserica din Mazerny; naşul şi naşa sunt Jean Lancereaux şi Eleine Braidy, soţia acestuia, din parohia Raillicourt” Aceasta este prima informaţie de care dispunem în legătură cu cel care avea să devină cunoscut sub numele de Jean Meslier Părinţii săi, împreună cu prima lor născută, se stabiliseră de curând în Mazerny Aici aveau să 1 Ortografierea numelui său sub forma Meslier, acesta o va adopta definitiv la vârsta de 14 ani Se pare că meslier însemna în franceza veche lacul pe care oresic moşmonii, arbuşti fructiferi din familia rozaceelor Se nască fratele 1 şi cele două surori mai mici ale lui Jean În biografia lui Meslier, alcătuită probabil de Voltaire pentru a servi drept introducere la extrasul din Testament publicat în preajma împlinirii unui secol de la naşterea preotului filosof, se arată că acesta era fiul „unui lucrător de stofe” De fapt, Gerard Meslier nu fusese un simplu ţesător la domiciliu, căci în diverse documente el apare fie ca „arendaş” (fermier), fie ca „negustor” Dintr-un act de donaţie întocmit în favoarea fiului său, când acesta se pregătea să devină preot, aflăm că Gerard poseda, pe lângă locuinţa şi terenurile agricole de la Mazerny, o casă mai mică, situată într-un cătun apropiat, şi vreo 15 hectare de livadă şi fâneaţă, de care socotea că se pot lipsi el şi fiicele sale Probabil că bătrânul Meslier se ocupa mai ales cu ţesutul „serjului” şi cu vinderea lui (servind totodată ca eventual intermediar între micii fabricanţi la domiciliu din satul său şi angrosiştii de la oraş), fără să neglijeze însă nici lucratul pământului Gerard Meslier ajunsese să se bucure de oarecare consideraţie printre consăteni, dovadă multiplele cumetrii pe care le-a stabilit: în registrul parohial, el şi membrii familiei sale figurează deseori ca naşi la botezuri Semnătura lui, remarcă Dominanget, pare să fie a unui om cu ştiinţă de carte, pe când cea a soţiei sale, Symphorienne, este a unei analfabete Despre poziţia socială relativ 1 Unii biografi pun însă la îndoială existenţa lui Garlage, fratele lui Jean Meslier ridicată la care se ridicase tatăl părintelui Meslier mărturiseşte şi locul ocupat de Gerard în biserica din Mazerny, pe o bancă mai din faţă, pentru rezervarea căreia plătea, desigur, mai mult decât alţi ţărani Aşezarea în care Jean Meslier a văzut lumina zilei număra pe atunci doar vreo 60 de locuitori Ţinutul nu era prea bogat, căci mare parte din terenuri erau acoperite cu păduri şi tufărişuri Se cultivau aici, destul de anevoie, grâul şi mai cu seamă ovăzul La Mazerny existau vreo 25 de pluguri Oamenii munceau din greu, împovăraţi de biruri şi, îndatoraţi în toate privinţele faţă de seniorul local, care stăpânea trei sferturi din pământul disponibil Ţesutul stofelor se dovedea astfel o ocupaţie însemnată, menită să asigure populaţiei completarea veniturilor băneşti necesare în primul rând la plata impozitelor Părinţii lui Jean au ţinut, cum era şi firesc, ca băiatul lor să evadeze din cercul de fier al nesfârşitelor necazuri şi umilinţe legate de traiul de fiecare zi al ţărănimii Mijlocul cel mai lesnicios pe atunci, dacă nu singurul mijloc, de a realiza promovarea socială se dovedea a fi pătrunderea în cinul preoţesc De altfel, întreaga familie avea să beneficieze de admiterea lui Jean printre slujitorii bisericii, dobândind un anume prestigiu capabil să o apere întrucâtva de abuzurile nobililor şi ale autorităţilor statale În Testamentul său, părintele Meslier precizează că părinţii l-au destinat carierii ecleziastice tocmai fiindcă aceasta făgăduia să asigure o „viaţă mai plăcută, mai tihnită şi mai onorabilă decât cea a oamenilor de rând” Presupunerea unor biografi că decizia aceasta ar fi fost influenţată şi de unele considerente de tradiţie familială nu pare întemeiată, deoarece între preotul filosof şi acei Meslieri care în Franţa secolului al XVII-lea au ocupat importante demnităţi clericale nu s-a putut descoperi nicio legătură de rudenie Părinţii se vor fi simţit încurajaţi în urmărirea planului lor şi de faptul că Jean se arăta sârguincios la învăţătură La vârsta de opt ani el semnează, ca naş al surorii sale Marie, în registrul parohial Peste şase ani depune o nouă iscălitură, remarcabilă prin fineţea ei, în acelaşi registru, de data aceasta la botezul fiului învăţătorului său Jean Mairy, ceea ce demonstrează că era apreciat de acesta Biografii notează că, în acelaşi an, tânărul Meslier a început studiul temeinic al limbii latine cu un preot dintr-un sat vecin Cât despre Didier Collard, parohul din Mazerny, este sigur că el a fost cel care i-a dat lui Jean primele noţiuni de teologie şi cult Unii pretind că preotul a fost atât de încântat de silinţa ţi inteligenţa micului Meslier, încât l-a considerat un fel de fiu spiritual, drept care a şi intervenit pentru primirea acestuia în seminarul de la Reims, unde ar fi plătit taxele lui de studiu şi întreţinere Nu putem însă trece peste declaraţia categorică a lui Jean Meslier din Testamentul său cum că niciodată el nu şi-a descoperit elanuri religioase şi că a dispreţuit dintotdeauna „misterioasele nebunii ale religiei” Pe ce se va fi întemeiat atunci buna părere pe care părintele Collard şi-o formase despre tânărul enoriaş? Nu este deci exclus că mă de l I acea vârstă fragedă să se fi manifestat duplicitatea care a înveninat întreaga existenţă a lui Jean Meslier: pe de o parte creştea în el convingerea că dogmele teologice nu sunt decât absurdităţi vătămătoare, iar pe de altă parte era nevoit să se arate respectuos faţă de aceste dogme şi chiar să le propage sistematic Dacă nu cumva însuşi părintele Collard va fi fost şi el chinuit de îndoieli asemănătoare Dominanget atrage atenţia că la Villers-le-Tourneur, un sat din apropiere, în care locuiau „eretici” protestanţi, a păstorit până în 1678, când a trebuit să se refugieze în Olanda, pastorul Pierre Béguin Cei care l-au cunoscut în ultimii ani relatează că Béguin se remarca în viaţa publică prin pasiunea cu care apăra învăţăturile religiei, pentru ca între patru ochi să-şi râdă de toate „mis terele” credinţei Nu este cu neputinţă, consideră Dominanget, ca Meslier să fi suferit în adolescenţă înrâurirea convingerilor ateiste ale lui Béguin, fie în mod direct, fie eventual prin intermediul parohului din Mazerny În orice caz, când a păşit pe poarta seminarului din Reims, probabil în toamna lui 1684, Jean Meslier nu simţea niciun fel de chemare pentru treburile duhovniceşti Totuşi, aşa cum va mărturisi în însemnările de la sfârşitul vieţii, el a îmbrăţişat fără nicio împotrivire cariera preoţească, mai ales „pentru a face plăcere părinţilor săi” A fost un elev foarte bun, lucru despre care ne încredinţează nu numai diverşii biografi, dar însuşi Testamentul lui Meslier, scriere care demonstrează o erudiţie filosofică şi teologică ale cărei fundamente solide au trebuit neapărat să fie puse încă în epoca studiilor la seminar Unii îl descriu „stând singur, de o parte, în recreaţii, astfel că toţi colegii de clasă îl considerau un fel de geniu ciudat” Din biografia publicată de Voltaire mai aflăm că seminaristul „a trăit foarte cuviincios şi s-a alăturat sistemului lui Descartes”; opera sa postumă este, într-adevăr, pătrunsă de spiritul şi concepţiile carteziene Ştim totuşi prea puţin despre profesorii de la Reims ai lui Meslier Sigur este că seminarul de acolo avea faima unei instituţii clericale puţin conformiste De altfel, conducătorii diocezei se arătau mai mult sau mai puţin ostili tiraniei spirituale exercitate de Vatican şi se manifestau adeseori în favoarea „ereziei” janseniste, importate de curând din Olanda, mişcare cu puternice ecouri în viaţa religioasă şi culturală a Franţei acelei epoci Superiorul seminarului era canonicul Jacques Callou, una dintre figurile cele mai distinse ale clerului de atunci, fondator de instituţiicaritabile şi patron spiritual al multor personalităţi Se spune că el a arătat multă bunăvoinţă şi lui Jean Meslier Anii de studii la Reims au prezentat pentru preotul filosof şi o altă însemnătate, permiţându-i să depăşească orizontul destul de strâmt al mentalităţii rurale şi să ia cunoştinţă de problematica vieţii orăşeneşti Nu trebuie totuşi să exagerăm importanţa „experienţei urbane” pe care a realizat-o Meslier în perioada şederii la Reims, căci, pe de o parte, contactul său cu populaţia laică a fost probabil cât se poate de redus, iar pe de altă parte, fondul lui afectiv fiind bine cristalizat în momentul când păşise pe poarta seminarului, ţărănimea avea să rămână statornic în centrul cercului său de interese Boris Porşnev, biograful sovietic al lui Jean Meslier, atrage atenţia asupra faptului că în oraşul Reims şi în împrejurimi trăiau la vremea Mişcarea religioasă şi socială jansenistă se bazează pe învăţătura elaborată la începutul secolului al XVII-lea de teologul olandez Cornelius Jansen, partizan al renovării doctrinare şi morale a catolicismului, în sensul adaptării lui la nevoile burgheziei în ascensiune Janseniştii se declarau, printre altele, adepţi ai dogmei predestinării omului, aii cărui arbitru ar fi strict limitat de voinţa dumnezeiască, singura în măsură să decidă dacă un anume individ va beneficia de „graţia divină” sau, dimpotrivă, va ajunge în iad Ierarhia catolică, în general, şi iezuiţii, în special, au combătut cu înverşunare jansenismul, care totuşi a găsit aderenţi în Franţa până către 1750 Aceea mulţi meşteşugari şi calfe Numai ţesătorii ajungeau la vreo 40 000 De-a lungul secolelor al XVII-lea şi al XVIII-lea, aceşti meseriaşi s-au mişcat în repetate rânduri, lupta lor îmbrăcând câteodată forme destul de violente „Aerul fierbinte respirat de mahalalele Reims-ului a putut strecura unele scântei de nestins în vinele seminaristului de la ţară” – ・ afirmă Porşnev Presupunerea merită să fie reţinută, deşi în Testamentul care abundă în declaraţii de simpatie faţă de ţărănimea oprimată nu întâlnim referinţe la soarta vitregă a lucrătorilor din ateliere şi manufacturi La 20 aprilie 1685, Jean Meslier s-a supus tunderii rituale a creştetului capului, ceremonie care marca intrarea în rândul feţelor bisericeşti, în februarie 1687, tatăl său a pus să se întocmească un act de donaţie în favoarea „studentului în teologie care are de gând să dobândească admiterea în tagma preoţească”, căci printre condiţiile impuse candidatului la preoţie, pe lângă făgăduiala de a-şi păstra neprihănirea şi de a rosti zilnic rugăciunile reglementare, se număra şi prezentarea dovezii că novicele posedă o avere personală, capabilă să-i asigure o rentă de 50 de livre (ulterior de o sută de livre) Această îndatorire decurgea din hotărârile conciliului de la Trento, care apreciase că nu se cuvine ca slujitorii lui Dumnezeu să ajungă să „cerşească în chip ruşinos sau să practice vreo meserie murdară” De fapt, măsura nu făcea decât să îngreuieze celor proveniţi din păturile sociale umile accesul în ierarhia clericală Conformându-se acestei obligaţii, Gerard Meslier a pus pe numele fiului său diverse proprietăţi care, aşa cum au declarat martorii la încheierea actului, procurau un venit anual de cel puţin o sută de livre Preotul din Mazerny a anunţat de pe amvon donaţia trei duminici de-a rândul să fiindcă nimeni n-a contestat-o, ca a devenit definitivă la 3 martie Către sfârşitul aceleiaşi luni, Jean Meslier a fost numit subdiacon, iar în aprilie diacon În sfârşit, la 18 decembrie 1688, el a devenit preot, ca două zile după aceea să i se încredinţeze parohia de la Etrepigny, unde a fost instalat în ziua de 7 ianuarie 1689 Avea să rămână aici până la sfârşitul vieţii, timp de peste 40 de ani Şi totuşi, Meslier era al treilea preot numit acolo într-un interval de numai patru ani Predecesorul său, deşi făcuse bună impresie, fiind un tânăr capabil şi inimos, a fost trimis într-o altă eparhie, deoarece se arătase „foarte încăpăţânat”, înaintea acestuia slujise la Etrepigny un bătrân despre care rapoartele de inspecţie ale vicarilor episcopali arată că era îndărătnic, încrezut, bănuitor şi stricat; nici măcar închisoarea nu-l cuminţise, aşa că a trebuit să fie îndepărtat De altfel, cercetările arhivistice întreprinse în Champagne de René Robinet au scos la iveală numeroase exemple de „nesupunere” sistematică din partea clericilor În rapoartele episcopului şi ale ajutoarelor sale se pomeneşte frecvent despre lipsa de docilitate şi chiar despre atitudinea protestatară a multora dintre preoţi Tendinţele de nesubordonare să fi fost încurajate de apropierea geografică a unor centre protestante situate în această zonă de graniţă şi aflate sub influenţa spirituală a ţinuturilor olandeze şi germanice? Să fi contribuit la menţinerea spiritului rebel şi puternicele infiltraţii janseniste, avându-şi obârşia poate chiar în seminarul de la Reims? În ciuda eforturilor sale de a evita conflictele cu autorităţile şi de a duce o existenţă care să-i asigure desfăşurarea netulburată a studiilor lui inavuabile, Meslier a ajuns, la un moment dat, el însuşi în categoria preoţilor „încăpăţânaţi” şi „nesupuşi”, asupra cărora se concentrau fulgerele superiorilor În biografia publicată de Voltaire găsim relatat în această privinţă episodul următor: „Părintele Meslier era un partizan sever al justiţiei şi împingea câteodată cam prea departe zelul lui Fiindcă seniorul din satul său (dl de Touilly *) s-a purtat rău cu nişte ţărani, Meslier n-a mai vrut să se roage pentru el la liturghia de duminică D-l de Maiâly, arhiepiscopul de Reims, căruia i s-a înaintat o contestaţie, l-a condamnat pentru aceasta Dar în duminica următoare acestei hotărâri, abatele Meslier a urcat în amvon şi s-a plâns de sentinţa cardinalului Iată – spuse el – soarta care-i aşteaptă pe bieţii preoţi de ţară; arhiepiscopii, care sunt mari seniori, îi dispreţuiesc şi nu-i ascultă Să ne rugăm, aşadar, pentru seniorul de la noi Ne vom ruga lui Dumnezeu pentru Antoine de Touilly, să-l îndrepte şi să se îndure de el, ca să nu-i mai chinuiască pe săraci şi să nu-i mai despoaie pe orfani Seniorul, de faţă la această umilitoare pomenire, a adresat noi plângeri aceluiaşi arhiepiscop, care l-a chemat pe părintele Meslier la Donchery, unde l-a certat cu asprime De atunci încolo nu au mai fost alte evenimente în viaţa lui” 1 Era vorba de un anume Antoine de Toully de Clery De altminteri, nici până la acest conflict cu seniorul local nu se înregistraseră evenimente deosebite în parohia de la Etrepigny În procesul-verbal încheiat cu prilejul trecerii prin acel sat, arhiepiscopul Le Tellier constatase cu satisfacţie în 1696: „Domnul preot are Sfânta Biblie şi alte cărţi bune” Peste doi ani, el va nota: „Sunt mulţumit” La viitoarele inspecţii, programate câţiva ani de-a rândul, începând din 1704, monseniorul va fi şi mai laconic, mărginindu-se să scrie: Idem, alături de data fiecărei vizite Este drept că în 1696 prelatul remarcase că biserica din Etrepigny se afla într-o stare destul de tristă, având acoperişul spart, astfel încât înăuntru ploua „ca pe uliţă”, dar pentru asemenea neajunsuri parohul n-a fost făcut vinovat Altfel vor sta lucrurile după 1710, când în fruntea arhiepiscopiei de Reims va fi numit François de Mailly, un reprezentant al marii nobilimi şi care avea să capete curând faima unui adevărat tiran Sub păstoria acestuia s-a produs memorabilul conflict dintre Meslier şi seniorul local Până în 1697, domeniul Etrepigny fusese stăpânit de o anume Marie de Conquerant, o văduvă care locuia mai mult la Paris, astfel că nu avea de-a face direct nici cu ţăranii, nici cu Meslier Cumpărând senioria din Etrepigny, Antoine de Toully de Clery s-a şi instalat aici, pentru a supraveghea îndeaproape perceperea veniturilor care-i reveneau Cum am văzut, purtarea lui neomenoasă faţă de ţărani i-a atras până la urmă mânia părintelui Meslier Nu este de mirare că arhiepiscopul de Mailly s-a solidarizat de îndată nu cu subordonatul său, care luase curajos apărarea credincioşilor năpăstuiţi, ci cu nobilul abuziv Inspectându-l pe Meslier la 12 iunie 1716, el a ţinut să-l declare răspunzător pentru „starea jalnică” a bisericii şi cimitirului din Etrepigny Preotul însuşi este caracterizat, în procesul-verbal, ca fiind un „ignorant înfumurat, foarte încăpăţânat şi îndărătnic”, care „se apucă să hotărască în cazuri la care nu se pricepe şi nu recunoaşte că a avut păreri greşite” Prelatul s-a simţit îndemnat să ducă „demascarea” până la capăt, apreciind că este vorba de o persoană „foarte preocupată de interesele proprii şi de o neglijenţă nesfârşită” în ce priveşte treburile bisericii Mai mult încă, preotul se dovedea a fi un făţarnic primejdios, având „o înfăţişare foarte cuvioasă”, care însă ascundea convingeri janseniste Una din acuzaţiile cele mai subliniate în procesul-verbal este aceea că Meslier a instalat în toată biserica bănci pe care le-a pus, fără plată, la dispoziţia „burghezilor”; ordinul arhiepiscopului a fost în această privinţă categoric: cele din faţă „vor fi scoase, fiind lăsată numai aceea a seniorului” Meslier a fost învinuit şi că împărţea copiilor anafura nefolosită în loc să o vândă, aşa cum cerea rânduiala De asemenea, în nota de inspecţie i se reamintea preotului recomandaţia mai veche de a o îndepărta imediat pe slujnica sa, „în vârstă de vreo 18 ani”, măcar că el declara că i-ar fi fost „verişoară”; regula în vigoare era ca preoţii să nu ţină servitoare sub 50 de ani Şi totuşi, în acelaşi proces-verbal, de Mailly scria, făcând un efort de obiectivitate, că Meslier este „un om cumsecade” (un homme de bieri), în sen sul că ducea o viaţă decentă şi nu avea vicii În sfârşit, i se aducea preotului acuzaţia de a fi vorbit în repetate rânduri, de pe amvon, împotriva nobilimii şi a seniorului din partea locului Mustrarea arhierească nu l-a potolit însă pe Meslier, care a continuat, duminică după duminică, atacurile oratorice la adresa lui de Toully Sesizat din nou de acesta, prelatul l-a chemat pe recalcitrant la Donchery, unde i-a cerut să-i predea textul ultimei predici care-l nemulţumise pe nobil „Cele scrise cu mâna sa (de către preot) erau încă şi mai grozave decât cele arătate de senior în plângerea sa” – se subliniază în concluzia anchetei Autorităţile bisericeşti nu s-au mai limitat la mustrările aspre pe care în trecut i le aduseseră neastâmpăratului cleric, ci au decis ca el şi se retragă timp de o lună la seminarul din Reims Există relatări despre continuarea neînţelegerilor dintre nobil şi preot de-a lungul anilor, până în 1722, când de Toully a încetat din viaţă Se spune chiar că vechiul conflict s-ar fi înteţit cu acest prilej, întrucât Meslier ar fi refuzat, la început, să rostească rugăciunile pentru odihna sufletului răposatului, iar atunci când superiorii l-au obligat să facă totuşi aceasta el şi-ar fi îndemnat enoriaşii: „Rugaţi-vă pentru el ca Dumnezeu să-l ierte şi să-i îngăduie să ispăşească pe lumea cealaltă răul pe care l-a făcut aici săracilor şi purtarea hrăpăreaţă pe care a avut-o faţă de orfani” Mai probabil este însă că între senior şi preot intervenise de câtăva vreme, dacă nu o împăcare, cel puţin un armistiţiu Aşa rezultă şi din documentele referitoare la un incident survenit în 1721: la ieşirea de la liturghie, un valet al lui de Toully, îmbrăcat în livreaua acestuia, a fost bătut de doi ţesători Declaraţia făcută în faţa judecătorilor de către Meslier a fost consemnată într-un proces-verbal din care aflăm că i-a dojenit pe agresori pentru „nerespectarea” livrelei seniorului de Toully, „care a fost grav jignit datorită atentatului comis în absenţa lui asupra persoanei servitorului său”; mai mult încă, preotul aprecia că purtarea ţesătorilor a fost „cu atât mai scandaloasă, cu cât aceştia nu au avut niciun respect pentru locul sfânt unde au făptuit asemenea violenţe” Atitudinea adoptată de Meslier în această împrejurare este foarte semnificativă, dacă ţinem seama că el începuse redactarea Testamentului Treaba subversivă de care se apucase îi impunea o extremă prudenţă în comportamentul faţă de cei din jur şi mai cu seamă faţă de puternicii zilei Parohul din Etrepigny avea acum marea sa taină, un manuscris „profanator”, la care migălea zi de zi, şi nu-şi mai putea îngădui ca, printr-o purtare cât de cât provocatoare, să atragă atenţia autorităţilor asupra îndeletnicirilor sale secrete Într-o notă de inspecţie din 1722 se arată despre Meslier că „de la moartea domnului de Clery, seniorul parohiei, el se află în relaţii paşnice cu seniorul moştenitor” Calificativele pe care i le-au dat revizorii episcopali în anii următori au fost totdeauna favorabile, existenţa părintelui Meslier apărând iarăşi celor din jur ca total lipsită de interes, aşa cum se prezentase ea până către anul 1716 De altminteri, remarcă Roland Dezne, unul dintre coeditorii recent iniţiatei ediţii critice integrale a Testamentului, nici evenimentele din 1716 nu trebuie considerate într-o lumină prea dramatică: ciocniri între nobili şi parohii de pe domeniile lor se înregistrau pe atunci destul de frecvent Seniorii erau foarte atenţi ca numele lor să fie „pomenite” la liturghie; însuşi faptul că această pomenire constituia un fel de revendicare adresată, cu diferite prilejuri, autorităţilor ecleziastice, demonstrează că nu arareori preoţii uitau, cu sau fără intenţie, îndatorirea de a-şi aduce omagiul faţă de nobilime, la oficierea serviciului divin Documentele vremii vorbesc despre certurile violente care izbucneau între seniori şi clericii de rând De pildă, cam în aceeaşi perioadă, castelanul de la Marcilly-en-Gault a pus să se tragă cu arcul în preotul care începuse slujba fără să-l mai aştepte… Este drept că neînţelegerile dintre Meslier şi dl de Toully de Clery au avut un cu totul alt substrat; ele nu se datorau ciocnirii unor ambiţii mărunte, ci decurgeau din convingerile adânci ale preotului filosof În Testamentul său, acesta înfiera cu pasiune parazitismul „tuturor frumoşilor domni, al mărimilor şi al nobililor, al tuturor frumoaselor doamne şi domnişoare, atât de bine împodobite, atât de bine îmbrăcate, atât de bine coafate, atât de bine pudrate, atât de bine parfumate, strălucind şi unii şi celelalte de aur, argint şi pietre preţioase” Fastul şi luxul nobililor se întemeiat! pe jefuirea celor mulţi şi necăjiţi: seniorii „nu se mulţumesc de fel să aibă pretutindeni cinstirea cea mai înaltă, nici chiar să aibă pretutindeni casele cele mai frumoase, pământurile cele mai frumoase şi moştenirile cele mai frumoase; mai trebuie ca ei să încerce să abţină prin videşug, prin şiretenie sau prin violenţă şi avutul celorlalţi, trebuie ca aceştia să le plătească dări, să le facă corvezi şi să le aducă servicii care nu le sunt datorate De altfel, ei nu sunt mulţumiţi dacă nu li se dă tot ce au cerut şi dacă nu văd pe oricine târându-se la picioarele lor Până şi cei mai mărunţi boiernaşi sau cei mai mărunţi seniori de sat vor să se facă temuţi şi ascultaţi de popor, le cer oamenilor lucruri nedrepte şi care nu caid în sarcina obştei, încearcă mereu să uzurpe câte ceva de la unii şi de la alţii şi se străduiesc să apuce de unde pot Pe drept cuvânt, oamenii aceştia sunt asemuiţi păduchilor, căci aşa cum păduchii nu fac decât să-i sâcâie, să-i necăjească, să-i chinuiască şi să-i mănânce pe cei pe care-i năpădesc, tot aşa oamenii despre care este vorba nu fac decât să necăjească, să chinuiască, să mănânce şi să roadă sărmanul popor Ar fi fericit acest sărman popor de n-ar mai fi sâcâit De păduchii cei răi; dar este sigur că el va rămâne la fel de nefericit atâta Vreme cât nu se va despăduchia” Bănuim că, deşi în predicile în care l-a biciuit pe domnul de Toully, s-a exprimat cu ceva mai multă moderaţie, parohul din Etrepigny a formulat şi aici idei destul de asemănătoare Curând, el însă avea să renunţe de a mai propaga prin viu grai concepţii atât de subversive, preferând să le încredinţeze tainic hârtiei Şi astfel, existenţa lui Jean Meslier a putut părea aidoma celei a mai tuturor purtătorilor de su tană din Franţa acelei epoci Preotul deservea două sate, Etrepigny, reşedinţa parohială, şi Mu laives, o localitate apropiată De fapt, ultima aşezare era mai populată, având vreo 170 de credincioşi adulţi în 1673, faţă de cei 80 din l Trepigny Satele erau despărţite de un deal, peste care trecea un drumeag desfundat; preotul l-a călcat în nenumărate rânduri, pe vreme bună şi pe vreme rea Parohia încredinţată lui Meslier nu era dintre cele mai sărace În 1711, ea asigura un venit anual de vreo 600 de livre; aceasta în afară de dijma ce se cuvenea mănăstirii Elan, adăpostită într-o pădure de lângă Balaives Toate mărturiile confirmă că Jean Meslier era stimat şi chiar iubit de credincioşi Spre deosebire de alţi confraţi întru sacerdoţiu, el uita de multe ori să ceară plată pentru slujbele de la nunţi sau înmormântări În procesele-verbale ostile redactate de arhiepiscopul de Mailly se recunoaşte totuşi că poporenii erau mulţumiţi şi de activitatea pe care preotul o desfăşura ca învăţător al satului Am văzut că, pe de altă parte, cei năpăstuiţi puteau nădăjdui să găsească un apărător în parohul lor Cu atât mai greu îi va fi fost acestui iubitor de oameni să se prefacă şi să-i mintă necontenit pe cei din jur El mărturiseşte, justificându-se postum faţă de „credincioşii” săi, că şi-a îndeplinit obligaţiile de preot cu cea mai mare neplăcere: „Tocmai de aceea m-am achitat totdeauna de ele cu multă Silă şi cu destulă neglijenţă, aşa cum aţi şi putut observa” Amintind despre ceremoniile „idolatree superstiţioase” pe care a trebuit să le oficieze zi de zi, ani de-a rândul, Meslier adaugă: „Le-am blestemat de mii şi mii de ori în inima mea, când eram obligat să le fac şi mai cu seamă când trebuia să le fac cu ceva mai multă atenţie şi cu ceva mai multă solemnitate ca de obicei; căci, văzând ca, de data aceea, mergeaţi cu mai multă cucernicie la biserică pentru a asista la asemenea solemnităţi deşarte sau pentru a asculta cu mai multă cuvioşie ceea ce sunteţi îndemnaţi să credeţi că este cuvântul lui Dumnezeu însuşi, mi se părea că amăgesc într-un chip şi mai josnic buna voastră credinţă şi că eram, prin urmare, cu atât mai vrednic de blam şi de dojană; lucru care îmi sporea în asemenea măsură dezgustul faţă de atare zadarnice treburi ceremonioase, încât am fost de sute de ori pe punctul de a face să izbucnească în mod public şi nereţinut indignarea mea, aproape nemaireuşind în acele împrejurări să-mi ascund resentimentele şi nici să ţin în mine indignarea care mă cuprindea Am făcut totuşi în aşa fel ca să o ţin în mine…” Lucrul cel mai chinuitor pentru Meslier era însă nu îndeplinirea ritualurilor pe care le considera absurde şi ridicole, ci îndatorirea de a fi un propagandist al religiei: „Eram totuşi nevoit să vă învăţ despre religia voastră şi să vă vorbesc de ea măcar câteodată, pentru a mă achita de mincinoasa datorie la care mă angajasem în calitate de preot al parohiei voastre; iar atunci aveam neplăcerea de a mă vedea în penibila situaţie de a acţiona şi a vorbi cu totul împotriva propriilor mele simţăminte, de a avea nemulţumirea să vă menţin eu însumi în erorile prosteşti şi în super ştiţiile deşarte pe care le uram, pe care le condamnam şi pe care le detestam în adâncul inimii mele” Se spune că pentru a evita, într-un fel, de a se solidariza cu conţinutul preceptelor religioase pe care era obligat să le propovăduiască, Meslier obişnuia să folosească în cursul predicilor, expresiile „neutralizatoare”: „creştinii spun…”, „creştinii cred…”, „dacă aceasta este adevărat, atunci voi trebui să…” S-a mai afirmat că, în asemenea împrejurări, preotul necredincios îşi acoperea faţa cu palma, ca să nu i se vadă surâsul batjocoritor Mai probabil este însă că, în privinţa aceasta, avem de-a face cu încă o legendă, dintre multele ţesute în jurul persoanei lui Jean Meslier Acesta era prea pătruns de sentimentul îndatoririlor sale faţă de sine însuşi şi faţă de societate, printre care pe primul plan stătea îndatorirea de a fi sincer, util şi generos faţă de cei din jur, ca să creadă că se poate cumva „râs & împăra” prin folosirea unor expresii abile sau prin formularea de „rezerve mentale” atunci când predica împotriva convingerilor lui cele mai scumpe Idealul său moral era prea înalt şi prea riguros pentru ca Meslier să poată afla împăcarea recurgând la asemenea ieftine subterfugii „Sancţiunea naturală” pe care clericul ateu a trebuit totuşi să o suporte de-a lungul întregii sale vieţi conştiente a fost singurătatea sufletească Preotul catolic este îndeobşte un om condamnat la alienare şi, de aici, la singurătate Îmbrăcând sutana, el se înstrăinează de naţiunea sa, acceptând să devină supusul unei puteri spirituale şi totodată lumeşti, cum este biserica romană, a cărei conducere supremă îşi arogă cele mai multe din pre rogativele statelor laice În bună măsuri, clericul catolic se dezice de limba sa maternă, în favoarea universalei limbi latine hieratice; pe vremea lui Meslier, când latina era aproape în exclusivitate limba de ceremonial şi de erudiţie teologică, această formă de alienare se manifesta şi mai acut Pe de altă parte, preotul catolic renunţă la căminul familial, la perspectiva înrădăcinării prin urmaşi de sânge într-un anumit ţinut şi, privind mai larg lucrurile, în lumea aceasta pământească În sfârşit, preotul catolic provenit din păturile modeste ale populaţiei trebuia, mai cu seamă înainte de Revoluţia burgheză, să o rupă cu „starea” sa şi să dobândească un nou statut social şi economic, care-l aşeza în chip inevitabil pe poziţii antagoniste faţă de cele ale masei din mijlocul căreia s-a ridicat Meslier a avut să resimtă consecinţele tuturor acestor forme de „înstrăinare”, cărora însă, în cazul său, li s-a adăugat încă una, cu atât mai greu de suportat cu cât era în măsură să-i ştirbească iremediabil respectul faţă de sine însuşi: obligaţia de a-şi consacra existenţa unei cauze pe care ajunsese să o deteste, socotind-o înşelătoare şi chiar dăunătoare Etrepigny se afla la mai puţin de IO km depărtare de Mazerny, satul natal al lui Meslier, dar contactele acestuia cu familia se pare că, treptat, s-au răcit Semnătura lui nu apare mai niciodată pe actele de botez, de căsătorie sau de înmormântare ale rudelor din Mazerny şi din localităţile vecine; în caz că ar fi fost de faţă la asemenea evenimente, ar fi trebuit să-şi pună şi el iscălitura pe actele întocmite, ca unul care, prin demnitatea clericală pe care o ocupa, îşi onora neamul Nu putem să nu punem în legătură rezerva lui Meslier cu frământările sale sufleteşti De altfel, el mărturiseşte în Testament că teama de a nu produce neplăceri familiei a fost unul din principalele motive pentru care şi-a ascuns convingerile „nelegiuite” Cu atât mai puţin putea Meslier să-şi deschidă sufletul faţă de parohii din satele din jur sau faţă de călugării de la mănăstirea Elan El a întreţinut, pare-se, oarecare relaţii cu unii preoţi din Boulzicourt şi din Guignicourt, aşezări apropiate; tocmai preoţii din aceste sate au fost cei care s-au prezentat la Etrepigny aflând despre moartea confratelui lor Dar din însăşi groaza cu care au luat cunoştinţă de „testamentul” părintelui Meslier putem deduce că ignoraseră cât de departe ajunsese acesta în privinţa vederilor sale, vecine cu sacrilegiul Desigur că şi în tagma clericală se găseau pe atunci numeroase spirite neconformiste şi chiar unii rebeli, dar concepţii atât de cutezătoare ca acelea expuse de Meslier în lucrarea sa postumă nu ştim să mai fi profesat alţi preoţi ai vremii Cât despre existenţa unor relaţii personale ale parohului din Etrepigny cu gânditorii radicali ai epocii sale, niciun fel de mărturii incontestabile nu ne stau la dispoziţie O anecdotă, consemnată într-o versiune manuscrisă a Rezumatului vieţii lui Meslier anterioară celei publicate de Voltaire, ar lăsa de presupus că preotul ateu a vizitat cândva Parisul, unde l-ar fi întâlnit pe prietenul său Claude de Buffier Acest călugăr iezuit, profesor la colegiul Louis le Grand, se făcuse cunoscut mai ales ca traducător al filosofului iluminist englez John Locke El a propus lui Meslier, afirmă anecdota, să citească tratatul în care abatele Houtteville elogia religia, ceea ce preotul din Etrepigny a acceptat cu condiţia ca lectura să o facă împreună În cursul unei cine la Buffier, un tânăr libertin a început să-şi bată joc prosteşte de tratatul amintit şi de religie, în general; Meslier i-ar fi atras atunci atenţia că „nu este totdeauna nevoie să fii deştept pentru a-ţi râde de religie, dar că trebuie să fii foarte deştept pentru a o apăra” Această declaraţie cu două înţelesuri a putut să-i încânte pe admiratorii postumi ai preotului filosof, dar din păcate ea nu pare să aibă vreun temei istoric Nu este de loc dovedit că între părintele Buffier şi părintele Meslier a existat măcar un schimb de scrisori Semnificativ apare şi faptul că în opera lui Meslier nu găsim menţionată nicio lucrare a eruditului iezuit Cât despre călătoria la Paris a preotului din Etrepigny există un motiv suficient pentru a o pune sub semnul întrebării: în registrele parohiale din Etrepigny nu este consemnată nicio absenţă mai îndelungată a lui Meslier după 1722, anul când a apărut tratatul lui Houtteville Singurele deplasări mai importante făcute de părintele Meslier par să fie cele prilejuite de conferinţele organizate în diverse oraşe din eparhia respectivă Iată-l deci ducând ani după ani o existenţă monotonă, iluminată numai de studiul aprofundat al cărţilor din biblioteca personală Acest duşman ireductibil al făţărniciei clericale s-a văzut astfel în situaţia de a avea o viaţă dublă: pe de o parte, împlinindu-şi de mântuială sarcinile de preot, pe de alta trudind în tăcere la redactarea „testamentului” în care a turnat toată revolta sa faţă de strâmbătatea societăţii în care i-a fost dat să trăiască, societate ale cărei fundamente spirituale era totuşi îndatorat să le slujească Într-un articol publicat recent în „Revue des Deux Mondes”, René Johannet îl califică pe părintele Meslier drept „o monstruozitate psihologică” Faptul că decenii întregi preotul apostat s-a străduit şi a reuşit să poarte masca pioşeniei este apreciat a constitui o dovadă de perversitate morală Dar, observă Roland Dezne, „este lesne pentru omul din secolul al XX-lea să considere că preotul care-şi pierde credinţa trebuie să părăsească tagma; era posibil, era de conceput acest lucru sub vechiul regim?” Se pâre că nu, căci „presiunea socială, structurile mentale: – ca şi cele juridice – erau de asemenea natură, încât preotul nu putea să se răspopească”, constată istoricul francez Existau şi pe atunci numeroşi clerici în conflict deschis cu ierarhia bisericească, mai cu seamă printre adepţii jansenismului Majoritatea acestora preferau totuşi să ascundă convingerile lor eretice, pe care eventual le împărtăşeau celorlalţi Doar postum, printr-o scrisoare testamentară Este, de altminteri, foarte posibil ca acest mod de a proceda să-i fi sugerat şi lui Meslier ideea de A redacta Testamentul său ateist şi comunist Dar unii jansenişti nu izbuteau să-şi tăinuiască I opiniile sau nu înţelegeau să se complacă într-o situaţie de duplicitate morală, drept care părăseau eparhiile unde jansenismul era persecutat Şi iie ca emigrau în Olanda, fie că se refugiau într-o dioceză mai tolerantă, cum era, de pildă, cea de la Auxerre În orice caz, aceşti preoţi se socoteau i investiţi în continuare cu misiunea lor sacerdotală; ei nu renunţau la credinţă, ci doar la subordonarea faţă de o anumită autoritate ecleziastică Cu totul altfel stăteau lucrurile în ce-l priveşte pe Meslier Nicăieri el nu putea spera să găsească un adăpost sigur, căci la vremea aceea nicăieri, nici măcar în anticatolica Anglie sau în atotorimitoarea Olandă, duşmanii declaraţi ai oricărei religii nu erau toleraţi Chiar dacă s-ar fi autoexilat, preotul filosof ar fi fost deci nevoit să-şi ascundă părerile „scelerate” Nepunând la socoteală faptul că pentru Meslier, cel care scria în Testamentul său despre „toate frumoasele pământuri, seniorii şi provincii” ale „Franţei noastre”, era de neconceput să-şi părăsească definitiv patria La fel de întunecată se dovedea pentru el şi perspectiva lepădării, cu orice riscuri, a veşmântului clerical, cu scopul intrării în anonimat în cine ştie care alt colţ al Franţei; lipsit fiind de mijloacele de trai pe care i le asigura funcţia sacerdotală, Meslier nu s-ar mai fi putut consacra misiunii capabile să-i justifice existenţa: întocmirea unui vast memoriu în care să expună sincer convingerile sale filosofice şi politice A renunţa la preoţie, mai remarcă Dezne, ar fi însemnat totodată a renunţa la acea tensiune creatoare pe care i-o imprima lui Meslier conştiinţa duplicităţii în care se simţea cufundat: scrierea Testamentului devenise pentru el supremul mijloc de eliberare spirituală Ce îl aştepta pe preotul din Etrepigny dacă, voind să curme cu „ipocrizia”, şi-ar fi dat în 1 vileag opiniile? Un eveniment din 1728, petrecut deci către sfârşitul vieţii lui Meslier, ne poate oferi unele indicaţii În acel an, părintele Guillaume din Fresnes, de lângă Paris, a fost arestat sub învinuirea de ateism El alcătuise o parodie de predică, în care, printre altele, îşi bătea joc de taina căsătoriei Deşi enoriaşii au intervenit în favoarea sa, arătând că prin întreaga-i purtare se făcuse iubit şi respectat, părintele Guillaume a fost obligat să părăsească parohia şi să se retragă până la capătul zilelor în mănăstirea de la Hyvernaux Şi dacă o bufonerie necuviincioasă a putut compromite definitiv cariera preotului din Fresnes, ce s-ar fi întâmplat în caz că autorităţile bisericeşti ar fi luat cunoştinţă de ideile pe care, în taină, Meslier le aşternea sârguincios pe hârtie? Secolul al XVIII-lea a fost denumit „secolul luminilor” Mulţi istorici ai culturii consideră, de altfel, că personalitatea cea mai reprezentativă a acestei perioade remarcabile din istoria omenirii a fost Voltaire, neîmpăcatul duşman al clericalismului şi al dogmaticii teologale Biserica a continuat totuşi să beneficieze în Franţa, până aproape de sfârşitul veacului, de un imens prestigiu politic, care i-a îngăduit să exercite o permanentă presiune asupra spiritelor şi să dispună de mijloace destul de eficace pentru a chema la ordine pe „rătăciţi” şi răzvrătiţi Iată un episod caracteristic, petrecut în plin „secol al luminilor”, episod în măsură să demonstreze ce i s-ar fi putut întâmpla lui Meslier dacă n-ar fi păstrat o discreţie desăvârşită în privinţa convingerilor sale intime În 1765, autorităţile din Abbeville au fost sesizate de către un anume Belleval că tânărul Jean-Franjois Lefebvre, cavaler de La Barre, precum şi prietenul acestuia d’Etallonde au rămas cu capul acoperit în timpul trecerii unei procesiuni religioase Constatându-se totodată că cineva a încercat să mutileze crucifixul aşezat pe un pod al oraşului, s-a ajuns la presupunerea că profanatorii nu pot să fie decât La Barre şi amicul său În cursul anchetei întreprinse, unii martori au declarat că l-au auzit pe La Barre cântând un cuplet cu aluzii obscene la adresa Mariei-Magdalena, cea care ajunsese la sfinţenie după o viaţă foarte uşuratică De fapt, denunţătorul era un bătrân care încerca să se răzbune astfel pe mătuşa lui La Barre, stareţă a mănăstirii de la Villancourt şi care respinsese curtea asiduă pe care i-o făcuse Belleval Etallonde a apucat să fugă în Elveţia, în timp ce La Barre, supus torturii, a recunoscut toate „crimele” ce i s-au imputat A fost condamnat la tăierea limbii şi a mâinii drepte şi la arderea apoi pe rug Apelul judecat la Paris nu i-a dat câştig de cauză, asupra magistraţilor exercitându-se presiuni puternice din partea înaltelor feţe bisericeşti Sulpiciul a avut loc în iulie 1766, când La Barre nu împlinise încă douăzeci de ani Franţa a fost zguduită, luând cunoştinţă de această grozăvie mai ales din pamfletele lui Voltaire, care, cum am văzut, cu patru ani mai înainte publicase clandestin extrasele din Testamentul lui Meslier Execuţia lui La Barre apărea astfel ca o confirmare postumă a justeţei afirmaţiilor preotului filosof despre mulţimea şi gravitatea crimelor comise în numele credinţei Dar se pare că nu numai teama de represiunea crudă sau măcar teama de Ziua de mâine l-au împiedicat pe Meslier să lepede haina preoţească şi să predice ideile sale revoluţionare Cum remarcă Roland Dezne, parohul din Etrepigny socotea că preoţii de sat nu sunt chiar nişte paraziţi, asemenea înalţilor prelaţi sau călugărilor de toate soiurile Jean Meslier era încredinţat că are de îndeplinit o misiune în favoarea enoriaşilor săi, revenindu-i mai cu seamă sarcina deşteptării conştiinţei acestora Întrucât doar preoţii sunt aceia care, în lumea satelor, posedă „cheile ştiinţei şi înţelepciunii”, întrucât doar ei sunt în stare „să deosebească binele de rău, dreptatea de nedreptate, adevărul de eroare, de minciună şi de înşelăciune”, este firesc, gândea Meslier, ca lor să le incumbe rolul de a se ocupa atât de instruirea poporului, cât şi de formarea lui morală Pentru aceasta era, desigur, necesar ca preoţii să abjure ideile superstiţioase şi să înceteze de a mai fi slugi ale celor bogaţi şi puternici Drept care, Meslier adresa în: Testamentul său un înflăcărat apel către confraţi, îndemnându-i să se alăture maselor şi să le lumineze calea către emanciparea spirituală şi politică „Ar fi o glorie pentru voi să distrugeţi pretutindeni detestabila domnie a erorii şi nedreptăţii şi să introduceţi în locul ei blânda şi paşnica” domnie a adevărului şi justiţiei Daţi deci poporu-l lui, dacă vă stă în putinţă, o atare satisfacţie, I domnilor, fiindcă vă obligă la aceasta tot felul de I datorii naturale; voi afirmaţi că sunteţi păstorii I poporului şi că el este, aşadar, turma voastră; el este alcătuit, de altminteri, din rudele voastre, din cei apropiaţi vouă, din aliaţii şi prietenii voştri; toţi aceştia sunt binefăcătorii voştri, fiindcă de la ei primiţi tot ce vă e trebuincios; ei sunt semenii şi compatrioţii noştri; – ・ iată tot atâtea motive puternice şi angajate care trebuie să vă îndemne să treceţi cu hotărâre de partea lor Alăturaţi-vă, prin urmare, pentru a-i elibera, şi vă veţi elibera voi înşivă de orice sclavie; faceţi-le această bucurie, şi va fi cel mai mare bine pe care-l veţi putea făptui cândva pentru ei” Nu este cazul să insistăm asupra caracterului de-a dreptul fantast al îndemnului adresat de Meslier preoţilor săteşti de a o rupe cu religia şi a se transforma în propagandişti revoluţionari Constatăm însă că, atribuind clerului mărunt un asemenea rol potenţial, ateul Meslier ajunsese, oricât de curios ar părea acest lucru, să considere renunţarea la preoţie ca pe un soi de dezertare de la îndatoririle sale faţă de ţărănimea în mijlocul căreia trăia „Meslier n-a rămas preot în pofida ideilor sale, ci din cauza lor” – constată Dezne Parohul din Etrepigny critică în Testamentul său felul de a predica al confraţilor: „Vă exercitaţi zelul tunând şi fulgerând împotriva viciilor poporului, chiar împotriva celor mai mici greşeli, împotriva celor mai mici defecte şi împotriva ce – Lor mai mici neorânduieli pe care le observaţi la el; exageraţi gravitatea sau dimensiunile lor şi ameninţaţi groaznic poporul cu pedeapsa lui Dumnezeu şi cu chinurile veşnice ale unui înspăimântător infern, care nici nu există; şi nu spuneţi nimic împotriva furtişagului public, nici contra strigătoarelor nedreptăţi din partea celor care cârmuiesc popoarele şi care le jefuiesc, le calcă în picioare, le ruinează, le asupresc şi sunt pricina tuturor relelor şi tuturor mizeriilor care le copleşesc Deşertăciune, deşertăciune, deşertăciune neghioabă sunt toate acestea (predici) Căci, domnilor, mai ales împotriva rătăcirilor idolatriei şi împotriva superstiţiilor religiilor, ca şi împotriva jafului public şi împotriva nedreptăţilor strigătoare ale ocârmuirii tiranice ar trebui să vă ridicaţi, întrucât aceste rătăciri şi aceste nedreptăţi sunt, aşa cum se spune în scrierile voastre sfinte, izvorul, originea, cauza, începutul şi sfârşitul, adică temeiul tuturor relelor care se ivesc pe lume” În decursul păstoriei sale la Etrepigny, Meslier s-a străduit să se conformeze unui asemenea program de acţiune al „preotului onorabil” Dar împrejurările istorice nu i-au permis să schiţeze decât unele gesturi în direcţia aceasta Mai mult încă, aceleaşi împrejurări l-au silit să afişeze o atitudine de-a dreptul opusă convingerilor sale intime De aici drama vieţii lui Jean Meslier: refugiul dureros în duplicitate Cei care l-au acuzat pe preotul filosof de ipocrizie monstruoasă n-au voit să vadă cât de nesuferită i-a fost duplicitatea la care l-au condamnat rânduielile strâmte ale unei epoci de înjosire sistematică a personalităţii umane Ipocrizia nu a fost a lui, ci a acestei epoci 2 Glasul de dincolo de mormânt Jean Meslier nu a scris numai Testamentul care l-a consacrat drept unul dintre marii gânditori sociali ai secolului al XVIII-lea De sub pana lui au mai ieşit cele două scrisori postume „către preoţii din vecinătate”, producţii care au semnificaţia unui epitaf moral Un deosebit interes prezintă şi adnotaţiile sale la Tratatul despre existenţa lui Dumnezeu, dedusa din cunoaşterea naturii şi raportată la slaba înţelegere a oamenilor cei mai simpli, lucrare publicată în 1712 – 1718 de celebrul teolog şi literat Fénelon Însemnările marginale ale lui Meslier reprezintă, de fapt, prin orientarea lor polemică, un adevărat Anti-Fenelon Replicile preotului din Etrepigny la demonstraţiile apologetice din tratatul amintit au fost mult apreciate în secolul al XVIII-lea, ceea ce rezultă şi din copiile manuscrise care s-au păstrat Pe unul din exemplarele aflate la Biblioteca Naţională de la Paris figurează o notă autografă certificând că el a aparţinut marelui filosof iluminist Helvetius; alt exemplar manuscris din Anti-Fenelon s-a aflat cândva în proprietatea lui Mirabeau, conducătorul aripii liberale din timpul Revoluţiei franceze Au mai fost semnalate şi alte câteva lucrări ale lui Meslier, care însă s-au pierdut Astfel, un biograf afirma către 1830 că, în biblioteca unei mănăstiri din Laon, a văzut un teanc de predici scrise de mâna părintelui Meslier „într-un stil greoi şi incorect”, dar presărate „cu notaţii îndrăzneţe” Fără urmă a dispărut şi o traducere a Cântării cântărilor, despre care catalogul din 1805 al bibliotecii contelui Buturlin, aghiotant al ţarului, preciza că „a fost găsită printre hârtiile preotului din Etrepigny” Se pare că acest „manuscris curios şi rar”, cum se specifică în catalog, a pierit în incendiul Moscovei din 1812 Accidentul acesta face imposibilă orice investigaţie menită să stabilească identitatea exactă a tălmăcitorului neasemuitului poem erotic din Vechiul testament; chiar dacă respectivul manuscris a fost realmente găsit printre lucrurile rămase de la Meslier, aceasta nu constituie o dovadă că transpunerea în franţuzeşte a faimosului text biblic s-a datorat însuşi preotului filosof De altminteri, o asemenea îndeletnicire nu pare conformă cu temperamentul şi preocupările autorului Testamentului Fără îndoială că Testamentul închide în paginile sale întreaga experienţă socială şi spirituală a lui Jean Meslier Cu nesfârşită grijă, parohul din Etrepigny a formulat aici supremul mesaj pe care se considera dator să-l adreseze contemporanilor şi mai cu seamă generaţiilor viitoare A rezultat din această strădanie un document istoric şi psihologic fără precedent, o profesiune de credinţă dublată de o sfâşietoare mărturisire a frământărilor celor mai intime, măcar că textul este aproape complet lipsit de elemente autobiografice directe Meslier apare însă aici întreg, cu generozitatea sa înnăscută, cu învăpăiatele sale accese de mânie, cu elanurile pe care nu le putea risipi ciocnirea brutală cu realităţile cele mai duşmănoase Preotul de sat nu a manifestat niciodată veleitatea de scriitor sau de savant El se simţea doar împovărat cu o misiune copleşitoare, aceea de a proclama adevărul, un adevăr crud şi primejdios, dar eliberator Meslier nu-şi făcea nicio iluzie în ce priveşte puţinătatea talentului său literar sau insuficienţa erudiţiei sale Dar el nu ţinea să strălucească printre semenii lui, ci doar să-şi slujească semenii Meslier afirmă, şi nu avem niciun motiv să nu-i dăm crezare, că s-a apucat de treaba seriâtoricească numai când a constatat că nimeni altul nu ia asupră-şi sarcina de a denunţa consecvent eroarea şi de a desluşi mijloacele instaurării justiţiei şi adevărului: „Lucrul acesta ar trebui să-l facă o persoană cu mai mult spirit şi mai ales o persoană cu mai mare autoritate şi beneficiind de o mai mare consideraţie decât mine, ceea ce, mărturisesc, o doresc cu tărie, fiindcă aceasta ar produce un mai mare efect şi o mai mare impresie asupra minţii oamenilor” Din nenorocire, asemenea persoane nu-şi manifestau prezenţa, căci, arata Meslier, „şi mai mult mă uimea faptul, pe lângă mirarea ce mă cuprindea văzând atâtea păcate, atâtea abuzuri, atâtea superstiţii, atâtea înşelăciuni, atâtea nedreptăţi şi domnii tiranice, să constat că, deşi pe lume există atât de multe persoane considerate a fi eminente în privinţa învăţăturii, înţelepciunii şi cucerniciei, nu s-a găsit totuşi niciuna hotărâtă să vorbească şi să se declare deschis împotriva unor neorânduieli atât de mari şi detestabile; nu am văzut nicio persoană de vază care să le critice sau să le condamne, măcar că sărmanul popor nu încetează să se plângă şi să geamă în taină din pricina nefericirii generale Această tăcere a atâtor persoane înţelepte şi uneori distinse ca rang şi caracter, persoane care ar fi trebuit, după părerea mea, să se împotrivească torentelor de vicii şi de nedreptăţi sau care ar fi trebuit măcar să încerce de a propune oarecare leacuri pentru vindecarea atâtor rele, îmi apărea cu uimire a reprezenta un soi de aprobare” Fără să se creadă nici unicul om de bună-credinţă sau unicul deţinător al adevărului, Meslier era totuşi pătruns de ideea răspunderii care îi revenea lui, umilul preot sătesc, din pricina abdicării morale a celor mai autorizaţi decât el să descopere originile răului şi să lumineze minţile Până la urmă, proclamarea adevărului se dovedea a fi nu atât o chestiune de cultură şi erudiţie, cât una de curaj civic Luând precauţia minimă de a nu lăsa să i se afle convingerile decât după moarte, dar asumându-şi riscurile eventualei descoperiri premature a operei sale clandestine, parohul din Etrepigny s-a apucat de treabă Stilul lui Meslier se resimte din pricina relativ redusei întinderi a culturii sale literare şi mai cu seamă din pricina izolării într-un colţ pierdut al provinciei Voltaire remarca în 1763, într-o scrisoare către Helvetius: „Mi-au fost trimise cele două extrase din Jean Meslier: este adevărat că sunt scrise într-un stil de cal de ham, dar ce bine se pricepe el să zvârle din copite! Şi ce mărturie preţioasă din partea unui preot care, murind, cere iertare pentru a fi profesat lucruri absurde şi groaznice! Ce răspuns dat locurilor comune ale fanaticilor care au îndrăzneala să pretindă că filosofia nu este decât fructul libertinajului!” Voltaire a ştiut deci să aprecieze conţinutul revoluţionar al Testamentului, cu toate că se arăta nemulţumit de stilul cam grosolan De fapt, acest stil nu pare chiar atât de lipsit de merite pe cât aprecia genialul om de litere Măcar că fraza lui Meslier este amplă şi încărcată, amintind construcţia textelor latine bisericeşti, măcar că repetiţiile de termeni şi reluările stereotipa abundă, măcar că monotonia mijloacelor de expresie este îndeobşte supărătoare, multe pagini ale Testamentului vădesc forţa de convingere şi capacitatea de a emoţiona proprii marilor producţii ale genului filosofic şi moralistic Secretul acestor virtuţi constă mai ales în sinceritatea absolută a autorului, care nu ţine de loc să-şi epateze cititorii, ci doar să şi-i alăture în căutarea adevărului Meslier declară: „Eu scriu fără meşteşugim ce gândesc, după ce am cugetat totuşi de câteva ori la aceasta, urmărind totdeauna, pe cât mi-e cu putinţă, indicaţiile cele mai limpezi ale raţiunii, pentru a vedea dacă nu m-am înşelat eu însumi Căci raţiunea naturală este singura cale pe care dintotdeauna mi-am propus să o urmez cu gândurile mele, fiind cea pe care mi se pare evident că fiecare ar trebui să o urmeze totdeauna pentru a nu merge orbeşte, aşa cum se întâmplă pe drumuri şi în ţări pe care nu le cunoşti; şi cu cât am mers pe această cale, cu atât am aflat motive să-mi întăresc o asemenea părere” Acest elogiu fără rezerve al raţiunii nu are de ce să ne mire din partea unui gânditor din pragul „secolului luminilor” Faţă de tirania spirituală exercitată de biserică în numele credinţei, care pretinde, pe plan intelectual, acceptarea dogmelor „revelate” în chip supranatural sau formulate definitiv de autorităţile teologale, iluminiştii instaurează cultul raţiunii, aceasta devenind supremul instrument al criticii filosofice şi sociale Fideismul a fost combătut de oamenii secolului al XVIII-lea mai întâi cu argumente logice şi morale; vreme îndelungată, datele ştiinţelor naturale sau cele cu caracter istoriografie au fost invocate doar în subsidiar pentru a consolida poziţiile liberei cugetări Preconizând un ateism şi un comunism de factură raţionalistă şi eticistă, Meslier nu făcea, aşadar, decât să exprime „spiritul veacului său” Tocmai aceasta avea, dealtmiâiteri, să garanteze eficacitatea argumentărilor sale: cercurile intelectuale ale epocii erau mai binevoitoare faţă de demonstraţiile bazate pe invocarea unor considerente logice sau morale Exegeţii operei meslieriste şi-au pus cu stăruinţă problema încadrării gânditorului din Etrepigny într-unul din marile curente filosofice ale epocii Unii l-au considerat a fi adeptul lui Spin-oza, alţii al lui Gassendi, alţii al lui Descartes Probabil că lista aceasta ar putea fi continuată, descoperindu-se analogii şi chiar similitudini izbitoare între tezele promovate de Meslier şi cele elaborate de alţi cugetători materialişti În biografia publicată de Voltaire se precizează totuşi, aşa cum am mai semnalat, că Meslier fusese atras, în perioada trecerii prin seminar, de sistemul lui Descartes De altfel, mulţi comentatori admit ca pe un fapt incontestabil puternica înrâurire exercitată de concepţiile acestui ilustru predecesor asupra părintelui Meslier Jean Deprun, unul dintre redactorii ediţiei complete a Testamentului în curs de tipărire, este şi mai categoric: „Dacă trebuie neapărat să-l legăm pe Meslier de o anumită şcoală filosofică a vremii sale, la cartezianism ar trebui să ne gândintă Fără a ne propune să analizăm opiniile filosofice ale lui Meslier din punctul de vedere al influenţelor carteziene, trebuie totuşi să subliniem, când este vorba de pre 1 Vezi studiul lui J Deprun despre Meslier filosoful, publicat ca una din introduceri la primul volum, din 1970, al Operelor complete ale acestuia Mişele elaborării Testamentului, că preotul din Etrepigny s-a dovedit un discipol al lui Descartes nu atât prin preluarea unor teze din sistemul dualist al acestuia, cât prin utilizarea metodologiei raţionaliste carteziene Aşa cum s-a întâmplat şi cu alţi gânditori materialişti, instrumentul filosofic făurit de Descartes tocmai pentru a împăca exigenţele credinţei cu datele ştiinţei i-a servit lui Meslier la construirea unui edificiu în care fideismul nu a mai putut afla niciun fel de adăpost Tot Deprun atrage atenţia asupra unui fenomen oarecum asemănător ca semnificaţie: Meslier pune în slujba demonstraţiilor materialiste şi ateiste însăşi moştenirea filosofică scolastică, cu care făcuse destul de temeinic cunoştinţă în timpul studiilor la seminar Cartezianismul oferea despre materie o imagine sărăcăcioasă şi lipsită de dinamism interior; pentru a îmbogăţi conceptul de materie şi a explica funcţiile „creatoare” ale acesteia, Meslier a recurs la categoriile scolastice (preluate de teologii medievali de la Aristotel şi prelucrate apoi pe o linie consecvent spiritualistă) de forţă, calitate, totalitate etc , categorii pe care însă le-a debarasat, în interpretarea sa proprie, de coloratura lor mistică Însuşi acest mod de a proceda dă măsura perspicacităţii, a inventivităţii şi originalităţii filosofului Meslier Formaţiei clericale a acestuia îi datoreşte Testamentul şi fizionomia sa caracteristică Căci în fond Testamentul nu este decât o înşiruire de predici, constată Dezne Cititorul atent nu poate să nu remarce stilul oratoric al lucrării, cu repetiţiile menite să reliefeze pasajele demne de a fi memorate, cu interogaţiile care anunţă ideile principale, cu citatele atât de frecvente, care trebuie să confere expunerii o anumită „seriozitate 1 Asemenea predicilor, Testamentul abundă în exclamaţii patetice, în imprecaţii şi apostrofe „El nu-şi alege cuvintele – nota istoricul literar Gustave Lanson despre părintele Meslier Era cu adevărat feroce, şi voluminosul său manuscris este rechizitoriul cel mai copios şi mai turbat care se poate imagina împotriva tronului şi altarului” În focul argumentaţiei, Meslier pierde de multe ori măsura, astfel că îşi copleşeşte adversarii cu învinuiri exagerate sau nu le mai recunoaşte unele merite reale; dar oare nu tot aşa procedează omul de pe amvon când trebuie alungaţi demonii şi chemaţi la ordine cei care s-au arătat îngăduitori faţă de puterile necurate? Şi poate tot fiindcă Testamentul se înfăţişează ca o înmănunchiere de predici laice, din capitolele consacrate de Meslier criticii religiei şi slujitorilor ei lipsesc povestirile frivole despre traiul şi apucăturile preoţilor şi călugărilor, povestiri întâlnite în mai toate scrierile anticlericale ale epocii Părintele Meslier nu s-a complăcut, asemenea autorilor libertini1, în evocarea mai mult sau mai puţin fantezistă a vieţii de desfrâu dusă de feţele bisericeşti, ci a preferat să-i demaşte pe clerici ca impostori şi paraziţi Parohul de la Etrepigny se plasa pe poziţiile rigoriste ale comunităţilor rurale, fiindu-i complet străin amoralismul cultivat pe atunci, mai ales în mediile aristocrate 1 Termenul libertini îi desemna, la acea epocă, pe liber-cugetători Unii comentatori au făcut observaţia că Testamentul lui Meslier stă sub semnul „profetismu-l ui” Într-adevăr, în paginile acestei scrieri se simte clocotind mânia „sacră” ce îi însufleţise pe prorocii biblici în faţa spectacolului degradării generale a moravurilor, prevestitor al celor mai mari nenorociri pentru colectivitate şi conducătorii ei Profetul, remarcă Jacques Proust, este un „om religios” dublat de un „om politic” Din acest punct de vedere, Meslier face parte din familia profeţilor mai ales „prin ardoarea milei sale, a compătimirii sale, a milosteniei sale (s-ar putea spune, dacă ar fi rămas creştin) faţă de toţi săracii şi de toţi oprimaţii Iar pentru a exprima această ardoare, această milostenie, el regăseşte nu numai stilul marilor profeţi din Vechiul Testament sau din textele evanghelice, ci însuşi suflul şi spiritul lor Astfel, Meslier se încadrează în marea tradiţie de gândire şi de luptă care merge de la ereziile «sociale» din primele timpuri ale creştinismului până la revoluţia din 1848, trecând prin războaiele ţărăneşti” De altminteri, Meslier însuşi a fost contemporanul unor memorabile revolte armate ale populaţiei rurale din diferite regiuni ale Franţei, unde antagonismele sociale încă se mai exprimau sub forma conflictelor religioase Între 1702 şi 1704, de pildă, ţărănimea hughenotă din sudul ţării a fost nevoită să poarte un adevărat război împotriva armatelor regale care urmăreau nu numai să impună catolicismul, dar să şi consolideze regimul administrativ şi financiar centralizat, ale cărui temelii rămâneau destul de şubrede în acest ţinut periferic Boris Porşnev, care a studiat răzme râţele din Franţa acelei epoci, atrage atenţia asupra faptului că provincia Champagne a cunoscut şi ea, la începutul secolului al XVIII-lea, grave frământări şi chiar convulsii sociale În faimosul an de foamete 1709, populaţia a refuzat în masă să mai plătească impozitele, iar gloatele au devastat hambarele seniorilor şi au atacat mănăstirile Noi şi noi răscoale aveau să izbucnească de-a lungul anilor care au urmat Astfel, „profetismul” lui Meslier îşi află rădăcinile şi în tensiunea socială manifestată atunci în Franţa, sub forme din cele mai acute Preotul din Etrepigny a asistat, cel mai adesea ca martor neputincios, la crimele făptuite în Amele ordinii lumeşti şi a celei divine De aceea revolta sa a vizat deopotrivă rânduielile laice şi pe cele bisericeşti Faptul că nici petiţiile, nici mişcările de protest şi nici măcar acţiunile insurecţionale nu izbuteau să restrângă abuzurile şi să deschidă perspectivele unor înnoiri radicale i-a prilejuit lui Meslier multe ceasuri de amărăciune vecină cu exasperarea Istoricul Paul Hazard scria în această privinţă: „Nu mai simţea decât tristeţe şi deznădejde, în gură îi stăruia un gust de cenuşă Atunci făcea ultima sa mărturisire către tovarăşul inert, către manuscrisul pe care l-a alcătuit, l-a copiat şi l-a recopiat de-a lungul zilelor şi al nopţilor de veghe Mărturisire desperată a omului care nu mai are în faţa sa decât neantul” Nu putem totuşi trece cu vederea că acest manuscris a reprezentat pentru Meslier ceva mai mult decât un depozitar de gânduri inavuabile; redactarea Testamentului i-a oferit posibilitatea depăşirii sentimentului de zădărnicie care îl asalta, întrucât i-a dat prilejul să reflecteze sistematic nu numai asupra atâtor revoltătoare stări de lucruri, dar şi asupra unor eventuale mijloace de remediere Anumiţi biografi sunt de părere că ideea întocmirii memoriului privind „gândurile şi simţămintele” sale secrete a încolţit în mintea lui Meslier prin 1716, în legătură cu conflictul pe care l-a avut cu seniorul din Etrepigny Atitudinea inumană şi arogantă a domnului de Toully de Clery, precum şi umilinţele la care preotul protestatar a fost supus cu acest prilej de către superiorii săi îl vor fi determinat să caute consolarea în proiectul alcătuirii unui document demascator, care, după moartea lui, să servească la luminarea consătenilor şi, poate, a multor altora Dacă în privinţa datei la care a început să se gândească la Testamentul său nu ştim nimic precis, putem stabili, în schimb, cam când a trecut la redactarea lui efectivă Nu mai devreme de 1718, apreciază Dominanget, căci Meslier citează, în prima parte a manuscrisului, ediţia din acel an a tratatului lui Fénelon despre existenţa lui Dumnezeu S-ar părea că preotul filosof a lucrat vreo zece ani la opera care avea să-i creeze notorietatea Au fost, pentru Meslier, ani de trudă, dar fără îndoială şi de intense satisfacţii intelectuale Existenţa lui era asigurată, la un nivel, ce e drept, destul de modest; dar grija zilei de mâine nu avea cum să-l preocupe O ordonanţă regală din 1695 fixa obligaţia enoriaşilor de a oferi preotului sătesc o locuinţă constând din două camere cu cămin (una pentru sufragerie, cealaltă pentru dormitor), odaie de lucru, bucătărie şi hambar Adăpostit într-o asemenea locuinţă, înconjurat de bunăvoinţa poporenilor, îngriijindu-se să nu trezească niciun fel de bănuieli, a înnegrit Meslier filă după filă Desigur că traiul său de fiecare zi nu era idilic Nesuferitele îndatoriri „spirituale” îl ridicau destul de des de la masa de lucru Odată cu înaintarea în vârstă, drumurile la Balaives deveneau tot mai anevoioase Posomoreala părintelui Meslier, de care pomenesc biografii, va fi sporit an de an Un foarte serios motiv de alarmă avea, de altminteri, să se adauge: vederea a început să-i scadă grabnic Într-una din cele două scrisori lăsate pentru a fi deschise după moartea sa, Meslier arată că este „pe punctul de a pierde cu totul vederea”, perspectivă care „îl necăjeşte mult mai mult decât cea de a-şi pierde viaţa” Poate că această mărturisire stă la baza legendei că preotul ateu s-ar fi sinucis Însăşi biografia publicată de Voltaire conţine o asemenea relatare: „S-a crezut că, dezgustat de viaţă, el a refuzat într-adins alimentele trebuincioase, fiindcă nu a vrut să mai ia nimic, nici măcar un pahar de vin” Cea mai sigură dovadă că totuşi nu s-a lăsat st moară de foame este foarte scurtul interval dintre data ultimului document oficial semnat de mâna sa şi data încheierii unui inventar al bunurilor care aparţinuseră „defunctului Jean Meslier, în timpulvieţii preot şi păstor la Etrepigny” Într-adevăr, la 27 iunie 1729, părintele Meslier a fost de faţă la întocmirea unui act de către notarul din Mezieres, pentru ca, la 7 iulie, judecătorul senioriei din Etrepigny să se şi ocupe de succesiunea lui Este cu neputinţă ca cineva să moară voluntar de foame în mai puţin de zece zile Nu încape îndoială că legenda sinuciderii lui Meslier îşi are originea în cercurile cuvioase Într-un articol publicat în 1856, bibliograful Louis Paris încearcă să ofere o „explicaţie” în acest sens: „Se înţelege că, date fiind tristele doctrine cu care se hrănise şi nemaifiind reţinut nici de datorie, nici de speranţă, nimic nu l-a mai oprit pe calea sinuciderii” Asemenea afirmaţii calomnioase constituie, de fapt, regula când este vorba de sfârşitul materialiştilor şi ateilor celebri Despre aproape fiecare dintre ei se pretinde că, pe patul de moarte, ar fi implorat îndurarea dumnezeiască şi ar fi solicitat asistenţa unui duhovnic O atare născocire ar fi fost mai greu de pus pe seama lui Meslier, întrucât Testamentul şi scrisorile postume reprezintă dovada materială a faptului că el nu şi-a renegat niciodată apostazia În asemenea condiţii, legenda sinuciderii avea Rostul să-l facă definitiv odios Nu avem însă motive să presupunem că Meslier n-ar fi întâmpinat moartea cu seninătate Ultimele rânduri ale Testamentului constituie un fel de imn stoic – înălţat împăcării cu destinul biologic al omului: „Aproape că nu mai iau parte la ce se petrece pe lume Morţii, cu care sunt pe punctul de a pleca, nu se mai tem de nimic şi nu mai au grijă de nimic Cu acest nimic, eu şi termin aici, fiindcă nu mai sunt aproape nimic şi curând nu voi mai fi nimic” Simţământul că în viaţă a făcut tot binele de care a fost în stare l-a ajutat să înfrunte fără teamă moartea: „N-am făcut niciodată nicio crimă, nicio acţiune rea sau păcătoasă; desfid acum pe oricine să-mi aducă în privinţa aceasta vreo imputare justificată Astfel că dacă voi fi tratat insultător sau nedemn, ocărit sau clevetit după moarte, aceasta nu se va întâmpla pentru o altă crimă în afara celei de a fi spus sincer aidevărul” Şi întrucât moartea, care nimiceşte totul, eliberează de orice temeri, Meslier aruncă o sfidare tuturor persecutorilor postumi, pe care-i presimte cuprinşi de furie la descoperirea Testamentului sau: „Pot preoţii, pot predicatorii, pot doctorii şi pot fabricanţii de minciuni să se scandalizeze şi să se supere cât or vrea după moartea mea; pot să mă facă atunci, dacă doresc, nelegiuit, apostat, hulitor şi ateu, pot să-mi spună atunci oricâte ocări şi pot să mă încarce cu oricâte blesteme ar dori, nu-mi pasă deloc, întrucât aceasta nu mă va necăji în niciun fel Tot aşa, pot să facă ce-or vrea cu trupul meu: să-l spintece în bucăţi, să-l frigă ori să-l toace şi chiar să-l mănânce, dacă vor, cu orice sos or vrea; nu mă sinchisesc de asta Voi fi atunci cu totul în afara puterii lor: nimic nu va mai fi în stare să mă sperie1 Iar preoţilor care aveau să se prezinte pentru a-l înmormânta, Meslier le declară: „Dacă veţi mai socoti potrivit să-mi rostiţi un cucernic Requiescat in pace 1, doresc ca el să se întoarcă în întregime asupra voastră; fiindcă, dinspre partea mea, eu nu voi mai şti atunci ce este aceea odihna sau pace, nici ce este acela bine sau rău; trebuie să trăieşti ca să o ştii, iar morţii nu mai ştiu nimic; este complet greşit să crezi altfel Şi aşa stând lucrurile, este cu totul zadarnic să te rogi pentru morţi; este cu totul zadarnic să te nelinişteşti din pricina lor; este zadarnic să-i rogi” Nu ştim dacă, după ce au citit scrisoarea aceasta şi după ce vor fi răsfoit Testamentul, confraţii lui Meslier se vor mai fi simţit îndemnaţi să se roage pentru odihna sufletului său Ba poate, dimpotrivă, tocmai fiindcă au luat cunoştinţă de gro 1 Rugăciunea „Odihnească-se în pace” Zayiile aşternute pe hârtie de răposat, au implorat cu şi mai mult zel divinitatea atotiertătoare… Cum am văzut adineauri, la 7 iulie a început întocmirea inventarului moştenirii rămase de la decedat Operaţiile au fost terminate la 21 iulie, când s-a stabilit că totalul averii acestuia putea fi evaluat la vreo 2000 de livre (intrârad aici şi dotaţia pe care tatăl său i-o constituise la admiterea în tagma preoţească) Rudele sale au renunţat la orice pretenţie de moştenire Să se datoreze aceasta faptului că Meslier a lăsat cu limbă de moarte ca toate bunurile lui să fie împărţite enoriaşilor, aşa cum se afirmă în biografia publicată de Voltaire? Sau această renunţare se explică, aşa cum presupune Porşnev, prin presiunile exercitate asupra rudelor preotului apostat de către autorităţile bisericeşti? în orice caz, Meslier mărturiseşte în Testament că singurul său motiv de îngrijorare rămânea acela că va produce neplăcere persoanelor apropiate, datorită scandalului care nu putea să nu izbucnească la moartea lui Scandalul s-a şi dezlănţuit îndată ce Meslier şi-a dat duhul, dar păzitorii legii şi ai credinţei, reculegându-se, au priceput că e preferabil să îngroape totul în uitare Strădania lor a fost însă zadarnică, fiindcă odată cu scoaterea la iveală a manuscriselor atât de precaut tăinuite până atunci de autorul lor, Meslier a devenit, în sfârşit, el însuşi pentru cei din jur şi mai cu seamă pentru generaţiile viitoare De altminteri, preotul filosof îşi proclamă, în introducerea Testamentului, încrederea în buna primire pe care oamenii oneşti o vor face, măcar în forul lor interior, scrierii sale: „Eu nu cred, dragi prieteni, că treaba aceasta trebuie să mă facă atât de odios sau să-mi atragă atâţia duşmani cât s-ar putea crede; aş putea, eventual, să mă mângâi cu gândul că, dacă scrierea aceasta, aşa de greoaie şi de imperfectă cum este ea (întrucât a fost întocmită în grabă şi scrisă zorit), ar ajunge mai departe decât în mâinile voastre şi dacă va izbuti să devină publică, iar lumea va analiza atent toate simţămintele mele şi toate motivele pe care ele se întemeiază, atunci poate că aş avea tot atâţia comentatori favorabili (cel puţin printre oamenii deştepţi şi cinstiţi), pe cât aş avea altminteri doar cenzori răutăcioşi Şi pot să spun de pe acum că mulţi dintre cei care, datorită rangului lor sau calităţii lor de judecători, de magistraţi ori altele asemănătoare, se vor simţi obligaţi, de teama opiniei celorlalţi, să mă condamne de ochii lumii, mă vor aproba în adâncul inimii lor” Curând, profeţia aceasta îndrăzneaţă avea să se îndeplinească 3 Împotriva iluziilor şi a superstiţiilor Testamentul lui Jean Meslier nu constituie o expunere „pozitivă”, de felul manualelor didactice Avem de-a face cu o lucrare polemică prin excelenţă, în care modalităţile prezentării, dispoziţia materialului şi tehnica argumentării sunt subordonate obiectivului urmărit: demonstrarea inconsistenţei sistemelor filosofice adverse şi demascarea nedreptei organizări sociale De fapt, polemica era purtată mai ales între Meslier cel autentic, aşa cum se dezvăluie el doar sieşi şi eventualilor cititori ai Testamentului, şi Meslier cel de pe amvon, de la cursurile de catehizare sau de la reuniunile clericale Preotul filosof consideră că raţiunea este instanţa supremă, în faţa căreia trebuie aduse ideile, moravurile şi instituţiile, deoarece numai raţiunea este în stare să decidă asupra valabilităţii şi utilităţii lor; în schimb, credinţa este o permanentă sursă „de erori, de iluzii şi de înşelăciune” Toate religiile, constată Meslier, se întemeiază pe o asemenea credinţă „oarbă, fermă şi sigură de sine” datorită unor pretinse revelaţii divine Tocmai fiindcă raţiunea dezminte învăţămintele religiei, cheia de boltă a teologiei devine credinţa Iată de ce „nu există religie care să nu recomande mai presus de orice închinătorilor ei să fie tari în credinţa lor, adică să fie tari şi neclintiţi în încrederea” arătată dogmelor „Revelaţiile” pe temeiul cărora diversele religii încearcă să-şi aroge o obârşie supranaturală nu sunt decât o înşiruire de afirmaţii stupide şi absurde „Pentru a da o idee justă şi corectă despre aceste pretinse viziuni şi revelaţii divine, cred că cel mai bun lucru este să arăt, în general, că ele se înfăţişează astfel încât, dacă cineva ar îndrăzni astăzi să se laude că a avut atare viziuni şi revelaţii divine şi ar crede prosteşte că se poate mândri cu ele, lumea l-ar privi negreşit ca pe-un nebun, ca pe un om care are vedenii sau ca pe un smintit fanatic” Ceea ce nu-i împiedică pe credincioşi să manifeste sentimente de respect şi adoraţie faţă de „vizionarii” sanctificaţi de biserică În ceea ce priveşte originea religiei, Meslier este convins că oamenii sunt aceia care au născocit atât legendele Pioase, cât şi formele de cult: „Aflaţi deci, dragi prieteni, aflaţi că tot ce se propovăduieşte şi tot ce se practică în lume spre slujirea şi adorarea zeilor nu este decât eroare, iluzie şi înşelăciune; toate legile şi ordonanţele care se afişează în numele şi sub semnul autorităţii lui Dumnezeu nu sunt, în realitate, decât invenţii omeneşti, la fel ca şi acele frumoase spectacole de prăznuire şi sacrificare, la fel ca serviciile divine şi toate celelalte practici superstiţioase de închinare şi cuminecare făcute în cinstea lor; toate aceste lucruri, zic, nu sunt decât invenţii omeneşti, care au fost născocite cu scopuri şi videşuguri politice, apoi cultivate şi înmulţite de amăgitori mincinoşi şi de impostori, după aceea acceptate orbeşte de ignoranţi şi apoi, în sfârşit, menţinute şi autorizate prin legi ale regilor şi conducătorilor lumeşti, pentru ca în felul acesta să ţină în frâu mai uşor mulţimea oamenilor şi să facă din ea tot ce vor” Aceeaşi idee a creării religiei eu intenţia deliberată de a perpetua, şi adânci inegalitatea socială este astfel formulată de Meslier în alt capitol al Testamentului: „Prima credinţă în zei nu se datorează decât faptului că anumiţi oameni, mai fini, mai şireţi, mai subtili şi poate chiar mai vicleni şi mai răi decât alţii, au vrut să se înalţe, din ambiţie, deasupra celorlalţi şi, vrând, eventual, să-şi râdă de ignoranţa şi prostia lor, s-au gândit să adopte numele şi calitatea de zei şi de stăpâni suverani pentru a se face cu atât mai temuţi şi respectaţi; iar ceilalţi, fie din teamă, fie din prostie, fie din amabilitate şi din linguşeală, lăsându-i să facă asta, primii s-au proclamat stăpâni şi, devenind stăpâni, au păstrat numele de zei şi de stăpâni suverani, aşa cum vedem astăzi că marii cuceritori, adică marii jefuitori şi uzurpatori ai provinciilor şi regatelor pământului, îşi atribuie numele şi titlul de duce, rege, împărat şi prinţ suveran, puţin doar lipsind ca ei să-şi aroge şi acum numele şi titlul de Dumnezeu atotputernic, într-atât se străduieşte orgoliul lor să se înalţe deasupra celorlalţi oameni” Este evident că Meslier simplifică aici problema apariţiei credinţelor religioase El nu ţine seama de faptul că sentimentele de teamă superstiţioasă şi de veneraţie faţă de „supranatural” au încolţit cândva în mintea omului datorită ignorării esenţei şi determinismului fenomenelor naturale care favorizau sau, dimpotrivă, ameninţau existenţa de fiecare zi a acestuia Abia într-o etapă ulterioară a dezvoltării societăţii, credinţele şi instituţiile religioase vor reflecta mai ales contradicţiile specifice existenţei claselor antagoniste Religia şi politica nu au apărut, aşadar, împreună, cum socoteşte Meslier Observaţiile sale în legătură cu toleranţa reciprocă şi chiar întrajutorarea pe care le manifestau biserica şi statul la începutul secolului al XVIII-lea rămân însă perfect valabile: „S-ar părea cel puţin că religia şi politica n-ar trebui să se împace deloc între ele şi că ar trebui de aceea să se afle pe poziţii contrare şi opuse una faţă de cealaltă, întrucât s-ar spune că blândeţea şi cucernicia religiei ar trebui să condamne rigorile şi nedreptăţile unei cârmuiri tiranice; şi s-ar părea, pe de altă parte, că prudenţa unei politici înţelepte ar trebui să condamne şi st reprime erorile, abuzurile şi înşelăciunile unei religii mincinoase Este adevărat că aşa ar trebui să stea lucrurile; dar nu tot ce ar trebui se şi întâmplă totdeauna Astfel, deşi s-ar părea că religia şi politica ar trebui să fie contrare şi opuse una celeilalte ca principii şi formule, ele se înţeleg totuşi destul de bine între ele, odată ce au încheiat o alianţă şi au contractat o prietenie reciprocă, căci se poate spune chiar că ele se înţeleg în privinţa aceasta ca doi hoţi de buzunare, căci în privinţa aceasta se apără şi se susţin una pe alta Religia susţine cârmuirea politică, oricât ar fi aceasta de rea; la rândul său, cârmuirea politică susţine religia, oricât de inutilă şi de mincinoasă ar fi aceasta; pe de o parte, preoţii, care sunt slujitorii religiei, recomandă credincioşilor, sub ameninţarea blestemelor şi a osândei veşnice, să asculte de magistraţi, de prinţi şi de suverani, ca fiind puşi de Dumnezeu să-i cârmuiască pe ceilalţi, iar prinţii, pe de altă parte, impun respectul faţă de preoţi; ei pun să li se dea lefuri bune şi venituri bune şi îi menţin în funcţiile lor inutile şi abuzive, silind poporul ignorant să considere sfânt tot ce fac ei şi tot ce ordonă celorlalţi să creadă sau să facă, sub frumosul şi amăgitorul pretext al religiei şi al cultului divin” Această complicitate dintre religie şi politică merge atât de departe, după părerea lui Meslier, încât este cu neputinţă să stabileşti care anume parte de vină îi revine uneia sau celeilalte când este vorba de starea nefericită a poporului, cufundat în ignoranţă şi strivit de nedreptăţi Bietul popor este deopotrivă victima înşelăciunilor religiei şi a abuzurilor celor mari; „dar pentru cei care cârmuiesc sau care sunt părtaşi la cârmuirea altora, ca şi pentru preoţii care cârmuiesc conştiinţele sau care sunt înzestraţi cu venituri bunicele, poporul este un fel de mină de aur sau o lână de aur, este un fel de corn al abundenţei care le aduce, după plac, tot soiul de bunuri; iată ce îngăduie tuturor acestor domnişori să se distreze şi să-şi ofere tot soiul de petreceri, în timp ce bietul popor, amăgit de erorile şi superstiţiile religiei, geme cu tristeţe în sărăcie, rămânând totuşi paşnic sub apăsarea celor mari, suferă răbdător toate necazurile, se amăgeşte zadarnic rugându-se la zeii şi sfinţii care nu-l aud, se amăgeşte cu deşarte închinăciuni, se canoneşte pentru păcatele lui şi, în sfârşit, acest biet popor trudeşte şi se istoveşte ziua şi noaptea, asudând din greu pentru a-şi asigura un trai mizerabil şi pentru a procura din belşug plăceri şi satisfacţii celor care îl fac să vieţuiască în nefericire” Din capul locului, Meslier ţine să precizeze că nu există o deosebire esenţială între catolicism şi religiile „păgâne” Într-adevăr, teologii creştini căutau să demonstreze că toate credinţele religioase, în afară de cea a lui Iisus şi, într-un fel, de mozaism, precursorul creştinismului, se bazează îndeobşte pe superstiţie şi promovează practici absurde sau inumane „Religia voastră – se adresează Meslier catolicilor – nu este mai puţin deşartă sau mai puţin superstiţioasă decât oricare alta; ea nu este mai puţin falsă ca principii, nici mai puţin ridiculă şi absurdă ca dogme şi maxime; voi nu sunteţi mai puţin idolatri decât cei pe care îi dojeniţi şi pe care voi înşivă îi acuzaţi de idolatrie; idolii paginilor şi cei ai voştri nu se deosebesc decât ca nume şi înfăţişare; într-un cuvânt, tot ce vă propovăduiesc cu atâta elocvenţă preoţii şi doctorii1 voştri privitor la măreţia, la superioritatea şi la sfinţenia misterelor pe care vă pun să le adoraţi, tot ce vă povestesc cu atâta gravitate despre realitatea pretinselor minuni şi tot ce vă sporovăiesc cu atâta zel şi siguranţă în legătură cu mărimea răsplăţilor cereşti şi cu înspăimântătoarele pedepse ale iadului nu sunt, în fond, decât iluzii, erori, minciuni, născociri şi înşelăciuni” Testamentul părintelui Meslier este alcătuit din opt „dovezi” (preuves) sau demonstraţii asupra inconsistenţei şi nocivităţii religiei Recurgând la procedeul cartezian de a supune faptele unei analize critice cât mai aprofundate, preotul filosoi se străduieşte să-şi convingă cititorii că „dreapta judecată” impune abandonarea oricărei mitologii şi transformarea radicală a fundamentelor societăţii Prima dovadă se referă la „deşertăciunea şi netemeinicia religiilor, care toate nu sunt decât invenţii omeneşti” Argumentele pe care le prezintă aici Meslier sunt mai ales cu caracter istoric El le culege dintr-o sumedenie de scrieri şi mai cu seamă din Eseurile lui Montaigne Marele scriitor al secolului al XVI-lea este, de altminteri, autorul cel mai frecvent citat în Testament Comentatorii au remarcat însă că Meslier operează 1 Este vorba, fără îndoială, de doctorii în teologie O selecţie destul de riguroasă atunci când utilizează Eseurile, evitând pasajele cu orientare conservatoare, în care este elogiată „stabilitatea* politică sau se vorbeşte fără respect despre mase În schimb, preotul filosof pune sârguincios în valoare afirmaţiile scepticului Montaigne privitoare la stupiditatea legendelor şi a practicilor religioase Ceea ce-l deosebeşte însă radical pe Meslier de Montaigne şi celelalte mari spirite protestatare ale Renaşterii, constată istoricul Henri Weber, este adoptarea unei alte optici de clasă; în timp ce autorul Eseurilor exprimă vederile unei anumite părţi a nobilimii, pe care, deşi ajunsese la convingerea că fundamentele politice şi ideologice ale lumii feudale nu sunt cele mai raţionale, o speria perspectiva luminării şi activizării maselor, preotul din Etrepigny este cu totul de partea ţărănimii, în care vede marea şi unica forţă socială sănătoasă Scrierea contemporană cea mai frecvent folosită în Testament a fost un roman satiric epistolar a cărui primă ediţie apăruse în 1684, sub titlul Spionul Marelui senior şi informaţiile secrete trimise Divanului din Constantinopole, descoperite la Paris în timpul domniei lui Ludovic cel Mare Lucrarea a devenit celebră sub denumirea pe care a căpătat-o la ediţiile ulterioare: Spionul la curţile prinţilor creştini sau, cum i se spunea mai pe scurt, Spionul turc Autorul cărţii era, de fapt, un genevez refugiat în Franţa, Jean-Paul Marana, care şi-a propus să critice ideile şi moravurile epocii recurgând la un procedeu ingenios, acela de a născoci rapoartele secrete pe care le-ar fi adresat în patrie un spion turc, pe nume Mamut; deghizându-se în preot creştin, acesta a putut rămâne la Paris timp pe aproape o jumătate de secol T Tocmai fiindcă Mamut, presupusul redactor al falselor rapoarte, era un mahomedan, Marana şi-a putut permite să fie necruţător cu instituţiile civile şi mai ales religioase din lumea occidentală, lucru de care Meslier a profitat din plin pentru a-şi îmbogăţi „documentarea” Întorcându-ne la prima dovadă prezentată în sprijinul ideii că toate religiile sunt un amestec de minciuni şi absurdităţi, remarcăm preocuparea sistematică a lui Meslier de a demonstra că practicile şi dogmele creştine nu sunt decât o prelungire şi o travestire a credinţelor şi ritualurilor păgâne În legătură cu legendele biblice despre oamenii „aleşi” cărora Dumnezeu le dezvăluie voinţa sa, Meslier îşi permite să formuleze un şir de nedumeriri „Dacă zeii ar fi, cu adevărat, cei care le vorbesc în acest chip oamenilor, aşa cum vor să ne facă unii să credem, de ce obişnuiesc ei să se ascundă mereu când le vorbesc astfel? Şi de ce, dimpotrivă, nu preferă să manifeste pretutindeni gloria, puterea, înţelepciunea şi suprema lor autoritate? Dacă vorbesc, ei nu fac aceasta sau, cel puţin, n-ar trebui să facă aceasta decât pentru a fi auziţi, iar dacă vor să dea oamenilor legi, precepte şi porunci, asta nu-şi are rostul decât pentru ca ele să fie urmate şi respectate; dar atunci de ce să vorbească în secret şi pe ascuns? Au zeii 1 întrucât eroul lui Marana, arab de origine, pretindea, pentru a înşdia vigilenţa francezilor, că se trage dintr-o familie creştină, numele său „adevărat” fiind Ţâţe de Moldavie, istoricii noştri au arătat în ultima vreme un anumit interes faţă de Spionul turc Nevoie pentru asta de glasul şi mijlocirea oamenilor, de care n-ar putea cumva să se lipsească? Nu ştiu ei oare să vorbească şi să se facă singuri auziţi de către toţi oamenii? Nu se pricep nici să vestească legile lor, nici să le facă singuri respectate? Dacă aşa stau lucrurile, iată o dovadă foarte sigură de slăbiciune şi de neputinţă, întrucât ei nu se pot lipsi de ajutorul oamenilor într-o problemă care-i priveşte atât de aproape Iar dacă nu vor sau nu binevoiesc să li se arate oamenilor şi să le vorbească direct şi public, asta trebuie să le dea oamenilor motive de neîncredere, să le dea motive de a se îndoi de adevărul cuvântului lor Căci pretinsele viziuni şi revelaţii nocturne cu care se mândresc deicolii1 noştri idolatri sunt, desigur, prea suspecte şi prea expuse iluziilor pentru a merita să li se acorde vreo încredere şi nu se poate de fel presupune ca nişte zei care ar fi desăvârşit de buni şi desăvârşit de înţelepţi să prefere cumva să se servească de o asemenea cale suspectă şi înşelătoare pentru a face cunoscută oamenilor voinţa lor” Pasajul de mai sus este caracteristic pentru modul în care Meslier conducea argumentaţia sa ateistă, pornind de la demonstrarea incompatibilităţii dintre datele mitologiei şi exigenţele „bunului simţ”, ca să treacă apoi la punerea în evidenţă a contradicţiilor pe plan moral pe care le implică acceptarea legendelor religioase A doua dovadă despre deşertăciunea religiilor o constituie, după părerea lui Meslier, faptul că 1 Meslier foloseşte frecvent termenii, cu nuanţă peiorativă, deicol (adorator al lui Dumnezeu) şi mai ales christicol (adorator al lui Cristos) Fundamentul acestora este credinţa, sursă de erori şi motiv de tulburare şi veşnică dezbinare între oameni Preotul filosof insistă asupra netemeiniciei argumentării celor care consideră că minunile relatate în „cărţile sfinte” ar confirma realitatea pretinselor „adevăruri teologice” El semnalează numeroase nepotriviri şi Contradicţii între afirmaţiile conţinute în diverse scrieri religioase, mai cu seamă în cele patru evanghelii, şi conchide: „Este clar şi evident că sus-numitele cărţi pretins sfinte şi divine nu posedă în sine niciun caracter distinctiv al divinităţii, după cum nu posedă nici calităţi de erudiţie, de ştiinţă, de înţelepciune, de sfinţenie sau alte perfecţii despre care să spui că nu pot proveni decât de la Dumnezeu Mai mult încă, este vădit că în ele găseşti aceleaşi defecte, aceleaşi erori şi aceleaşi imperfecţii care se întâlnesc de obicei în celelalte cărţi, datorită neglijenţei, ignoranţei şi nepriceperii oamenilor care sunt autorii lor Prin urmare, nu există indicii că asemenea cărţi ar proveni cu adevărat de la Dumnezeu, nici că ele ar fi fost cu adevărat întocmite sub inspiraţia directă a Duhului Sfânt Tot astfel, pretinsele minuni care sunt relatate acolo nu corespund de fel cu ceea ce trebuie crezut despre măreţia, despre bunătatea, despre dreptatea şi despre înţelepciunea nesfârşită a unui dumnezeu care le-ar fi făptuit; ele nu trebuie, aşadar, atribuite atotputerniciei unui dumnezeu şi nici nu trebuie crezut că el le-ar fi făptuit cumva” Scrierile „sfinte” poartă pecetea personalităţii pământenilor care le-au alcătuit, astfel că în ele pot fi recunoscute „vorbirea, purtarea, faptele şi felul de a acţiona şi a se exprima al atât de renumiţilor şi faimoşilor profeţi, care susţineau că sunt într-adins inspiraţi şi trimişi de către Dumnezeu” Din atare scrieri aflăm care erau „visurile, iluziile şi reveriile” profeţilor şi, fiindcă ele ne oferă posibilitatea de a preciza modul de a vorbi şi de a acţiona al acestora, putem afirma că ei „semănau mai degrabă cu nişte vizionari şi fanatici decât cu nişte persoane înţelepte şi luminate” Meslier admite că în Biblie există şi câteva cărţi care cuprind unele „învăţăminte bune” şi unele „maxime de morală frumoase şi bune”, precum Proverbele lui Solomon, Cartea înţelepciunii sau Eclesiastul, dar nici chiar în aceste scrieri nu întâlnim nimic „care şa depăşească posibilităţile şi capacitatea minţii omeneşti, nici înţelepciunea omenească” Şi preotul filosof ţine să sublinieze: „Constatăm, de regulă, că există mai multă inteligenţă, mai multă bună-cuviinţă, mai multă ştiinţă, mai multă elocvenţă, mai multă ordine, mai multă claritate, mai multă consecvenţă, mai multă exactitudine şi chiar mai multe învăţăminte solide şi înţelepte în cărţile filosofilor, ale istoricilor şi ale oratorilor laici decât în oricare din scrierile pretins sfinte, atât din Vechiul, cât şi din Noul testament, al căror principal merit nu constă decât în a ne face să credem cu cucernicie atâtea erori şi a ne face să respectăm cu religiozitate atâtea superstiţii deşarte; astfel că, fără a-i mai pomeni pe numeroşii autori serioşi care au întocmit multe cărţi atât din domeniul ştiinţelor umane, cât şi din cel al bunei rânduieli a moravurilor, cărţi pline de exemple frumoase şi de sfaturi şi îndemnuri bune, cred că pot afirma, chiar când este vorba, de pildă, numai de Fabulele lui Esop, că acestea sunt cu siguranţă mult mai iscusite şi mai instructive decât toate platele şi grosolanele parabole consemnate în pretinsele Sfinte evanghelii” Meslier se opreşte asupra a o mulţime de întâmplări „miraculoase” relatate în cărţile religioase Unul din principalele motive pentru care toate minunile menţionate în Biblie şi în „vieţile sfinţilor” se dovedesc a fi iluzii sau simple născociri este, după părerea preotului filosof, acela că avem de-a face cu evenimente întâmplătoare, neînserate în marele curs al vieţii contemporane şi fără o semnificaţie morală profundă „Nu poţi să crezi – notează el – că un dumnezeu care ar fi nesfârşit de perfect ar voi să folosească atât de ciudat întreaga sa putere pentru a face minuni în împrejurări mărunte şi în chestiuni fără însemnătate şi că n-ar voi să o folosească în împrejurări care sunt ori ar putea fi mult mai importante sau în chestiuni care ar fi de mult mai mare interes Căci nu se cuvine ca o înţelepciune suverană să vrea să se îngrijească mai cu deosebire de lucrurile secundare decât de ceea ce este principal; nu se cuvine ca o justiţie suverană să pedepsească aspru greşeli uşoare şi să lase nepedepsite crime mari şi înfiorătoare; şi, în sfârşit, nu se Cuvine ca o bunătate suverană şi o înţelepciune suverană să nu vrea să: fie la fel de bună şi de binefăcătoare faţă de oameni când e vorba de nevoile cele mai arzătoare ale acestora pe cât dovedeşte că o vrea când e vorba de nevoile lor mărunte” Chiar dacă ar fi fost adevărate, remarcă Meslier, mult trâmbiţatele minuni evanghelice au defectul esenţial de a nu fi curmat din rădăcini răul care există pe lume Admiţând că Iisus fusese realmente înzestrat cu puteri divine, „prima dintre minunile sale, cea mai mare şi cea mai glorioasă pentru el şi totodată cea mai necesară şi cea mai folositoare pentru oamenii pe care venise să-i răscumpere, ar fi fost, desigur, aceea de a-i vindeca efectiv de toate bolile şi de toate infirmităţile sufletului lor, aşa cum sunt viciile şi patimile rele Prima, cea mai frumoasă şi cea mai admirabilă dintre minunile sale ar fi fost aceea de a-i face pe toţi oamenii virtuoşi, înţelepţi şi desă Vârşiţi atât la trup, cât şi la minte Prima şi principala dintre minunile sale ar fi fost să smulgă şi să alunge definitiv din lume toate viciile, toate păcatele, toate nedreptăţile, toate nelegiuirile şi toate relele Prima şi cea mai frumoasă minune ar fi fost să-i sfinţească într-adevăr pe toţi oamenii şi să-i mântuie efectiv, făcându-i pe toţi cu desăvârşirc fericiţi pe Pământ şi în cer Fără îndoială, domnilor christicoli, că aceasta ar fi fost cea dintâi, cea mai frumoasă, cea mai mare, cea mai glorioasă, cea mai folositoare şi cea mai necesară dintre toate minunile pe care pretins divinul vostru mântuitor ar fi trebuit să o facă, întrucât tocmai pentru asta ar fi coborât din cer şi ar fi venit pe lume, cum spunea el însuşi şi cum stă înscris în evanghelia sa: «Când voi fi înălţat de pe Pământ, îi voi trage pe toţi la mine» (Ioan, 12, 32) Şi iată că a fost înălţat de pe Pământ, ba încă a fost înălţat în două feluri, cum ar spune christicolii noştri: a fost înălţat de pe Pământ la răstignire şi a mai fost când s-a ridicat la ceruri” Dar, fiindcă nici cu primul prilej legendar, nici cu celălalt nu a făptuit minunea supremă de a elibera definitiv omenirea de sub robia suferinţei şi a patimii, „tot astfel nu e niciun motiv şi niciun indiciu să credem că el sau apostolii săi, sau pretinşii săi sfinţi au făcut cu adevărat vreuna dintre celelalte minuni despre care se vorbeşte atât; de aceea zadarnic pretind christicolii noştri că pot dovedi adevărul religiei lor prin temeinicia acestor pretinse minuni, care nu sunt, de fapt, aşa cum spuneam, decât iluzii, minciuni şi înşelăciuni” Această a doua dovadă despre netemeinicia credinţelor religioase ne oferă, de altminteri, una din cele mai convingătoare explicaţii ale pasiunii cu care părintele Meslier promovează ateismul Spectacolul nedreptăţii care triumfă, al chinurilor îndurate fără nicio vină, al abuzurilor care rămân nepedepsite l-au încredinţat că nu există nicio conştiinţă providenţială capabilă să cârmuiască omenirea şi pe fiecare individ în parte către un înalt scop moral prestabilit În lume domneşte forţa oarbă, pusă de foarte multe ori în serviciul intereselor egoiste ale celor puternici Existenţa oamenilor este îndeobşte legată de un întreg cortegiu de suferinţe, care nu-şi găsesc justificarea pe plan etic Virtutea este adeseori răsplătită cu nedreptatea şi umilinţa În asemenea context, „minunile” lăudate în cărţile sacre apar ca nişte evenimente derizorii şi absurde, ca nişte gesturi accidentale, eventual spectaculare, dar total lipsite de consecinţe în ce priveşte destinul muritorilor Concluzia aceasta rămâne valabilă chiar dacă am atribui pretinselor minuni o esenţă realmente divină: imaginea noastră despre dumnezeire nu ar fi nicidecum avantajată de faptul că „Cel de sus” îşi risipeşte atotputernicia în meschine tururi de forţă, în loc să îndrepte atenţia asupra cusururilor fundamentale ale „creaţiei” A treia dovadă despre deşertăciunea religiilor prezentată de autorul Testamentului se referă la inconsistenţa „revelaţiilor” pe care le invocă teologii-Referindu-se la făgăduielile pe care Dumnezeu i le-ar fi făcut cândva lui Iacob, Meslier îşi îngăduie următoarea „actualizare”, menită să demonstreze stupiditatea ideii încheierii unui „pact” între divinitate şi un popor anume: „Tot astfel, dacă oarecare străini, nişte germani, de exemplu, sau nişte elveţieni, care ar veni în Franţa noastră şi care ar vedea toate provinciile mai frumoase ale regatului, s-ar apuca să spună că Dumnezeu le-a apărut în ţara lor şi că le-a zis să vină sau să plece în Franţa, fiindcă le dă lor şi tuturor urmaşilor lor pe vecie toate frumoasele pământuri, seniorii şi provincii ale acestui regat, care se întind de la marile fluvii ale Rinului şi Ronului până la Ocean, şi că face o alianţă eternă cu ei şi cu toţi urmaşii lor, că le va înmulţi neamul, că le va face seminţia la fel de numeroasă ca stelele cerului şi ca nisipul mării şi că, în sfârşit, prin ei anume va binecuvânta Dumnezeu toate neamurile pământului… cine nu va râde de asemenea prostii şi cine nu va socoti că aceşti străini sunt nebuni, halucinaţi sau smintiţi fanatici?” Vorbeşte astfel aici atât patriotul francez, cât şi ateul Meslier Plină de interes este şi atitudinea adoptată de preotul filosof în legătură cu „nebunia oamenilor de a-i atribui lui Dumnezeu instituirea crudelor şi barbarelor sacrificii de animale nevinovate şi de a crede că asemenea sacrificii i-ar fi plăcute lui” Meslier condamnă cu vehemenţă practica biblică a jertfelor sângeroase şi respinge totodată doctrina„Noilor cartezieni” conform căreia animalele n-ar fi decât „simple maşini, fără suflet şi fără simţire” Aceasta este, apreciază el, „o concepţie ridicolă, o formulare dăunătoare şi o doctrină detestabilă, fiindcă ea urmăreşte în chip vădit să înăbuşe în inima oamenilor toate sentimentele de bunătate, de blândeţe şi de omenie pe care le pot avea faţă de bietele animale şi fiindcă dă loc şi prilej de a face un joc şi o plăcere din chinuirea şi din tiranizarea lor nemiloasă, sub pretext că ele nu simt în niciun fel răul care li se provoacă, asemenea maşinilor pe care le arunci în foc sau le sfărâmi în mii de bucăţi Aceasta este, fără îndoială, o cruzime condamnabilă faţă de bietele animale, care, fiind vii şi muritoare, la fel ca şi noi, şi alcătuite ca şi noi din carne, sânge şi oase, având ca şi noi toate organele vieţii şi simţirii, adică ochi pentru a vedea, urechi pentru a auzi, nări pentru a adulmeca şi a deosebi mirosurile, limba şi cerul gurii pentru a deosebi gustul cărnii şi al hranei, corespunzătoare sau necorespunzătoare, şi picioare pentru a merge, şi observând, de altfel, la ele, aşa cum putem observa în mod curent, toate semnele şi toate manifestările pasiunilor pe care le simţim în noi înşine, trebuie neapărat să admitem că şi ele sunt simţitoare, asemenea nouă, la bine şi ia rău, adică la plăcere şi la durere; ele sunt slujnicele şi credincioasele noastre tovarăşe de viaţă şi de muncă şi de aceea trebuie să le tratăm cu blândeţe” Parohul din Etrepigny mărturiseşte că, deşi ei însuşi nu poate renunţa să mănânce carne, şi încă cu plăcere, a simţit o mare repulsie ori de câte ori a trebuit să taie o pasăre sau un porc „Detest măcar să văd măcelăriile şi pe măcelari şi n-am putut să mă gândesc fără oroare la înfiorătorul măcel şi sacrificiu de dobitoace nevinovate pe care i-a ordonat Solomon la sfinţirea templului său, când a ucis până la 22 000 de boi şi 120 000 de berbeci şi oi” În studiul său despre Meslier şi „animalele-masini”, Étienne Verley subliniază că, negând deosebirea esenţială dintre psihismul animalelor şi cel al omului, autorul Testamentului nu vrea de fel să-l înjosească pe om, cum ar putea pretinde adepţii concepţiei despre sufletul omenesc de esenţă divină, ci doar să avertizeze împotriva nedreptăţii care li se face dobitoacelor când sunt considerate a fi nişte mecanisme nesimţitoare Generozitatea, una din cele mai înalte calităţi ale omului, trebuie să se răsfrângă şi asupra animalelor A patra „dovadă” despre netemeinicia credinţelor religioase se referă la deşertăciunea profeţiilor din Vechiul şi Noul testament Profeţii erau, aşa cum se poate lesne deduce din acţiunile şi din declaraţiile lor consemnate în cărţile sfinte, nişte fanatici urmăriţi de vedenii şi foarte adesea nişte impostori, care invocau pretinsul cuvânt al lui Dumnezeu, doar „pentru a-i înşela pe igno ranţi şi pe oamenii simpli, învinuindu-se de viclenie ei între ei” Meslier aminteşte relatarea Bibliei cum că „adevăratul” profet Ilie a făcut, într-o singură zi, să piară 450 de „falşi” profeţi… A cincea dovadă despre deşertăciunea religiei este extrasă de Meslier din „erorile doctrinei şi moralei” creştine Preotul apostat stăruie asupra dogmei despre „Sfânta Treime”, adică despre misterioasa existenţă a unui dumnezeu unic, alcătuit totuşi din trei persoane distincte: Tatăl, Fiul şi Sfântul Duh, ca şi asupra dogmelor despre încarnarea lui Dumnezeu într-un trup omenesc, despre „taina” împărtăşaniei, despre facerea lumii şi „păcatul originar” etc Meslier socoteşte că împărtăşania reprezintă una din formele cele mai ridicole ale idolatriei, întrucât anafura folosită cu acel prilej, despre care se pretinde că ar fi însuşi trupul lui Cristos, nu-i decât un idol „de cocă şi făină” El îi întreabă pe credincioşi: „Dacă vi s-ar spune, dragii mei prieteni, că există în anumite ţări străine un neam şi o religie unde poporul şi preoţii îşi fac o datorie de cucernicie în a confecţiona şi în a mânca pe zeii pe care îi adoră şi unde zeii nu sunt decât nişte biete mici imagini de cocă1 pe care le încing între două fiare şi pe care preoţii le sfinţesc şi fac zei din ele, spunând doar patru vorbe deasupra lor, pe care apoi se îngrijesc să-i închidă cu băgare de seamă şi să-i păstreze în cutii, de teamă ca şoarecii şi şobolanii să nu-i mănânce înaintea lor sau de teamă să nu-i ia vântul, n-aţi râde de naivitatea sau – mai degrabă – de prostia şi nerozia acestor bieţi ignoranţi care adoră zei pe care şoarecii şi şobolanii i-ar putea mânca şi pe care vântul cel mai slab ar putea să-i sufle, dacă n-ar avea grijă, cum vă spuneam, să-i închidă în cutii şi să-i păstreze, cu băgare de seamă, îndată după ce i-au confecţionat? Sigur că n-aţi putea să nu râdeţi, dacă n-aţi pricepe că râsul trebuie să se întoarcă asupra voastră, fiindcă voi înşivă sunteţi poporul care crede atât de prosteşte că îşi adoră şi îşi mănâncă dumnezeul confecţionând, adorând şi mâncând cucernic şi pios, aşa cum faceţi şi voi, mici imagini de cocă pe care preoţii voştri vă fac să cre 1 Ritualul împărtăşirii se îndeplineşte la catolici folosind numai pâinea, iar nu un amestec de pâine şi vin, ca la ortodocşi Teologii catolici afirmă că în pâinea cuminecăturii este inclusă efectiv substanţa trupului şi sângelui lui Cristos Daţi că sunt trupul şi sângele, sufletul şi dumnezeirea lui Iisus Cristos, dumnezeul vostru şi divinul vostru mântuitor” Faţă de Iisus, părintele Meslier se arată foarte aspru El îl compară cu Don Quijote, dar nu pentru a atrage asupra lui ceva din simpatia cu care este înconjurat astăzi „Cavalerul tristei figuri”, prototipul nebuniei nobile şi generoase, ci numai pentru a sublinia faptul că Cristos a fost un lunatic stăpânit de fanatism Biografia şi portretul moral pe care i le schiţează Meslier sunt neîndurătoare „Nu mai este nevoie să dovedesc că nu era decât un om de nimic şi dispreţuit de lume Căci, pe lângă faptul că el însuşi spunea că nu avea nicăieri un loc unde să-şi poată odihni capul, ştiţi că a venit pe lume într-un staul, că s-a născut din părinţi săraci, că a fost totdeauna sărac, că nu era decât fiul unui dulgher şi că, de când a vrut să se arate în lume şi să facă să se vorbească despre el, a fost socotit doar un smintit, un nebun, un apucat şi un înşelător, care a fost mereu dispreţuit, batjocorit, biciuit şi care, până la urmă, a fost spânzurat şi legat de o cruce, pe care şi-a sfârşit jalnic zilele” Comentatorii n-au putut să nu se sesizeze de faptul că Meslier, care, de-a lungul Testamentului, promovează concepţiile sociale cele mai radicale şi ridică glasul în repetate rânduri întru apărarea celor sărmani şi obidiţi, îi reproşează lui Cristos tocmai obârşia lui umilă şi sărăcia în care a trăit Roland Dezne presupune că preotul din Etrepigny a insistat asupra faptului că Iisus a fost, ca apartenenţă socială, un om de rând, şi încă un „dezmoştenit al sorţii” doar pentru a demonstra falsitatea afirmaţiilor vechilor profeţi, cum că mântuirea „poporului ales” va fi opera unui rege liberator Poate că dispreţul arătat lui Cristos se datorează şi antipatiei pe care autorul Testamentului o nutreşte faţă de cei fără ocupaţie şi de vagabonzi, care „nu fac altă treabă decât să golănească şi să-şi cerşească în chip ruşinos plinea, în loc să se ocupe cu ceva folositor, în măsura posibilităţilor, făcând o muncă cinstită” Căci printre multele imputări pe care Meslier le aduce moralei creştine este şi aceasta: „Iisus Cristos spunea chiar el că nu trebuie să te nelinişteşti şi nici să te chinuieşti pentru băutură şi mâncare, nici pentru veşmintele de care ai nevoie în viaţă, ci că trebuie în privinţa aceasta să te laşi pe de-a-ntregul în seama proniei tatălui său ceresc, care hrăneşte, spune el, păsările cerului, deşi ele nici nu seamănă şi nici nu-şi fac hambare Şi cine îmbracă florile şi crinii câmpului, deşi ei nu lucrează şi nu torc? – încredinţându-i pe ucenicii săi că, dacă tatăl ceresc are atâta grijă de păsările cerului şi de florile câmpului, cu atât mai mult se va îngriji de oameni şi nu va lăsa să le lipsească nimic, numai să caute ei în primul rând, aşa cum spunea el, împărăţia cerului şi dreptatea sa (Matei, 6, 25) Frumos ar fi, desigur, să-i vezi pe oameni încrezându-se într-o astfel de făgăduială! Ce s-ar întâmpla cu ei dacă ar sta un an sau doi fără să muncească, fără să are, fără să semene, fără să secere şi fără să facă hambare, ca să imite păsările cerului? Degeaba ar încerca apoi să facă pe cucernicii şi să caute pioşi pretinsa împărăţie a cerului şi dreptatea lui!…” Morala severă a muncii, cultivată statornic în lumea ţărănească din care se ridicase Meslier, intră astfel în conflict cu contemplativismul evlavios promovat de creştinism Preotul filosof s-a preocupat sistematic să descopere alte asemenea neconcordanţe între dogmele religioase şi exigenţele logicii curente Ori de câte ori a constatat existenţa unui divorţ între credinţă şi raţiune, Meslier a luat asupră-şi sarcina de apărător al cauzei „bunului simţ” El se arată, de pildă, uimit de afirmaţia teologilor cum că „viciile şi păcatele oamenilor, chiar cele care par să nu fie decât greşeli mărunte, îl jignesc grozav pe Dumnezeu, stârnindu-i mânia, furia şi indignarea Dar este o eroare să crezi şi să gândeşti că o fiinţă atotputernică şi nesfârşit de perfectă, cum ar fi Dumnezeu, ar putea fi-cu adevărat jignită de vreun viciu sau de vreo răutate a oamenilor1 Mai mult încă, a-i atribui divinităţii asemenea porniri răzbunătoare împotriva muritorilor care cad în păcat înseamnă, remarca Meslier, să consideri că pretinsul atotcreator nu poartă nicio răspundere pentru destinul umanităţii şi comportamentul oamenilor Dar „fiindcă cristocolii noştri susţin şi propovăduiesc că Dumnezeu este el însuşi principiul cel dintâi şi primul motor a tot ce se mişcă şi a tot ce se petrece pe lume şi că nimic nu se întâmplă fără el şi fără premoţiunea 1 sau conlucrarea sa, rezultă de aici 1 Premoţiunea este definită de teologi drept sprijinul pe care dumnezeirea îl acordă gândirii omeneşti în vederea luării unei hotărâri „libere” şi a exercitării voinţei într-o anumită direcţie În jurul acestei noţiuni se purtau la acea epocă discuţii între adepţii diferitelor curente religioase Că el este principiul cel dintâi, primul motor şi primul autor a tot ce se întâmpla, în bine sau în rău, cu oamenii şi cu toate făpturile şi că, prin urmare, dacă se supără şi se mânie împotriva viciilor şi împotriva relei purtări a oamenilor, de fapt se supără şi se înfurie împotriva a ceea ce face el însuşi prin ei, astfel că se jigneşte pe el însuşi prin viciile şi păcatele oamenilor, asemenea unui om care, de pildă, ar vrea să se înjunghie pe sine cu mâna altuia” Era firesc ca autorul Testamentului să denunţe şi el, la fel ca atâţia alţi gânditori, absurditatea morală a dogmei „păcatului originar” conform căreia imperfecţiunile şi suferinţele au apărut pe lume drept urmare a încălcării de către Adam, primul om, a poruncii lui Dumnezeu de a nu mânca dintr-un anume „fruct oprit” Meslier se întreabă, în legătură cu aceasta legendă: „Este oare de crezut că un dumnezeu care ar fi nesfârşit de bun şi nesfârşit de înţelept şi care i-ar fi creat pe oameni pentru a-i copleşi cu bunuri şi favoruri şi pentru a-i face pe veci fericiţi şi mulţumiţi într-un paradis pământesc să vrea, îndată după ce i-a creat astfel şi cu un scop atât de frumos, să-i lipsească cu totul de bunăvoinţa şi prietenia sa şi să-i aducă pe toţi în starea nefericită de a suferi toate chinurile şi necazurile acestei vieţi? Şi toate acestea numai din greşeala unui singur om şi încă pentru o greşeală atât de măruntă cum este cea de a fi mâncat într-o grădină, în chip nesocotit, un fruct care îi fusese interzis? Lucrul acesta, mărturisesc, este de necrezut! Cum, un dumnezeu nesfârşit de bun şi nesfârşit de înţelept a vrut ca întreaga fericire şi întreaga nefericire trecătoare sau veşnică a tuturor oamenilor să depindă de o ieftină şi măruntă ascultare sau neascultare a unui singur om slab şi gingaş, a cărui slăbiciune şi gingăşie el o cunoştea şi despre care chiar prevăzuse că va cădea într-o asemenea neascultare?” Chinurile pe care a avut să le îndure întreaga omenire în urma presupusului „păcat strămoşesc” sunt deci cu totul nejustificate Mai mult încă, ele aruncă o lumină foarte defavorabilă asupra acelei supreme instanţe care, după părerea teologilor, a pronunţat cândva sentinţa de condamnare a lui Adam şi a urmaşilor acestuia, care nu au altă vină decât de a fi venit pe lume Inconsecvenţa, teologilor se vădeşte ori de câte ori încearcă să ne înfăţişeze „portretul moral” al divinităţii, „căci – constată Meslier – după ce ni l-au prezentat pe Dumnezeu ca pe un monstru teribil, plin de mânie, de furie şi de indignare împotriva oamenilor păcătoşi, gata să-i pedepsească fără milă pentru viciile şi păcatele lor cu chinurile înspăimântătoare ale iadului şi gata să-i pedepsească aspru, ani de-a rândul, cu flăcările dogoritoare ale purgatoriului pentru cele mai mărunte păcate, ei ni-l prezintă ca pe un admirabil exemplu de bunătate, de blândeţe, de îngăduinţă şi de milă, gata să ierte lesne cele mai mari şi mai groaznice crime” Dar suprema bunăvoinţă faţă de oameni pe care ar fi putut-o demonstra Dumnezeu, dacă el ar exista, nu era tocmai aceea „de a le fi dăruit dintru început suficientă forţă, suficient curaj, suficientă inteligenţă, suficientă înţelepciune şi suficiente virtuţi pentru a rezista ispitelor păcatului şi pentru a rămâne mereu tari în nevinovăţia lor”? Preotul filosof impută moralei creştine şi îndemnul pe care aceasta îl adresează oamenilor de a căuta durerea şi suferinţa ca pe nişte instrumente ale dobândirii fericirii veşnice La fel de inconsistentă i se pare condamnarea de către teologi a legăturilor trupeşti dintre bărbat şi femeie, măcar că pe aceste legături se întemeiază perpetuarea seminţiei omeneşti, iar atracţia dintre sexele opuse reprezintă o tendinţă firească În sfârşit, Meslier se ridică împotriva preceptului evanghelic al iubirii care trebuie arătată şi duşmanilor, ceea ce, după părerea autorului Testamentului, „i-ar favoriza pe cei răi în a-i oprima pe cei buni, dar slabi” Cea de-a şasea dovadă despre netemeinicia religiei se referă la abuzurile pe care cârmuitorii şi cei avuţi le săvârşesc în dauna marii mase a oamenilor de rând; dar despre această problemă ne vom ocupa în capitolul următor Elaborând cea de-a şaptea dovadă, Meslier îşi propune să combată însăşi ideea existenţei lui Dumnezeu În sprijinul demonstraţiei sale, el aduce mărturiile „majorităţii savanţilor şi înţelepţilor antichităţii, care au negat sau au pus la îndoială existenţa zeilor” Însăşi renunţarea la politeism dovedeşte că oamenii începuseră să-şi dea seama de netemeinicia credinţei în forţele divine care ar sta în spatele fenomenelor naturale Dar, subliniază Meslier, credinţa într-un singur dumnezeu nu este mai serios fundamentată decât cea într-o mulţime de zei De fapt, o divinitate cu adevărat binevoitoare faţă de oameni nu i-ar lăsa pe aceştia în totală neştiinţă în ce priveşte existenţa sa, ci şi-ar manifesta direct şi activ prezenţa, făcându-şi cunoscută voinţa prin îndrumări clare şi sigure Preotul filosof respinge argumentele în favoarea existenţei lui Dumnezeu pe care unii savanţi şi teologi contemporani le deduceau din „frumuseţea, ordinea şi perfecţiunea” naturii El arată că în natură nu domneşte nici pe departe acea armonie desăvârşită despre care vorbesc deiştii De altminteri, pentru a explica fenomenele naturii, nu este de fel necesar să recurgem la invocarea unei iluzorii fiinţe atotputernice Natura nu a putut avea un creator supranatural, întrucât „creaţia din nimic este cu neputinţă” Singura realitate fundamentală în univers este materia, substanţă infinită în timp şi în spaţiu şi independentă ca origine Materia se află în continuă mişcare, iar această mişcare ea o posedă de la sine, fără să-i fie imprimată de vreo forţă exterioară Pe de altă parte, dinamismul materiei nu se manifestă la întâmplare, ci este dictat de anumite legi obiective Meslier remarcă în această privinţă: „Numai ideea unei materii universale care se mişcă în diverse sensuri şi care, datorită diverselor configuraţii ale părţilor sale, se poate în permanenţă modifica în mii de modalităţi diferite ne permite să vedem limpede că tot ceea ce există în rratură se efectuează datorită legilor naturale ale mişcării şi datorită simplei dispuneri, combinări şi modificări a părţilor componente ale materiei” Autorul Testamentului insistă asupra tezei că „toate obiectele materiale se formează ca rezultat al mişcării particulelor materiale” Deşi găseşte prilejuri de a-şi manifesta admiraţia faţă de opera filosofică a lui Descartes, preotul din Etrepigny polemizează îndelung cu cartezienii referitor la concesiile pe care aceştia le fac fideismului în probleme ca aceea a relaţiei dintre materie şi mişcare, a originii ideii de infinit, a existenţei lui Dumnezeu ete Cea de-a opta şi ultima dovadă despre falsitatea credinţelor religioase are în vedere concepţia teologică privind esenţa sufletului şi pretinsa lui nemurire Ridicându-se împotriva dualismului cartezian, Meslier arată că trupul şi sufletul nu reprezintă două substanţe distincte şi opuse una celeilalte „Ceea ce numim corpul nostru şi sufletul nostru nu constituie amândouă laolaltă decât o singură viaţă şi o singură fiinţă vie, iar nu două vieţi şi două fiinţe vii, fiind deci ridiculă pretenţia cartezienilor de a deosebi două feluri de viaţă şi două principii vitale diferite în una şi aceeaşi persoană Şi fiindcă ei recunosc că circulaţia sângelui şi buna echilibrare a umorilor fac posibilă viaţa corpului şi toate mişcările lui, este din partea lor ridicul şi de prisos că vor să imagineze şi să făurească inutil un alt principiu vital, de care n-avem nicio nevoie, întrucât singurul principiu pe care şi ei îl recunosc referitor la viaţa corpului ne este de ajuns atât nouă, cât şi tuturor animalelor pentru a exercita toate funcţiile şi toate mişcările vieţii” Meslier consideră că sufletul nu poate fi detaşat de materie Inteligenţa, simţirea, voinţa, toate manifestările sufleteşti nu sunt decât „modificări ale materiei” În comentariile sale polemice la Demonstraţia lui Fénelon despre existenţa lui Dumnezeu, Meslier precizează că gândirea nu este o substanţă, ci „un mod de a fi şi de a acţiona” al materiei posedând o anumită organizare Asupra acestei idei el revine în termenii următori: „Nu materia este cea care gândeşte, care simte şi care cunoaşte, ci însuşi omul sau animalul compus din materie sunt cei care gândesc, care simt şi care cunosc Şi pentru a face ca materia unei pietre sau a unei grămezi de nisip să înceapă să gândească trebuie ca ea să se schimbe, să se modifice şi să se transforme în animal, în om viu, asemenea nouă” Preotul filosoi se simte, de altfel, îndemnat să identifice sufletul omului cu cel al animalelor, mergând până la negarea deosebirii esenţiale dintre vorbirea omenească şi „limbajul natural” al animalelor Astfel, în focul disputei cu teologii (şi cu cartezienii), care în sprijinul tezei despre originea divină a omului invocau argumentul că omul este singura fiinţă înzestrată cu suflet, Meslier a ajuns să nesocotească specificul psihicului uman Cât despre nemurirea sufletului, argument prezentat cu stăruinţă de teologi când încercau să demonstreze existenţa lui Dumnezeu, autorul Testamentului citează o serie de iluştri gânditori antici (printre care pe însuşi semilegendarul Moise) care au fost de părere că, asemenea trupului, sufletul este şi el muritor Tocmai fiindcă nu admite că sufletul omenesc ar fi o părticică din presupusul spirit divin, Meslier stăruie asupra neantului care ne aşteaptă după moarte: „Ne vom întoarce cu toţii în starea în care eram înainte de a ne naşte sau înainte de a exista şi, cum este sigur că atunci nu ne gândeam la nimic, nu simţeam nimic şi nu ne închipuiam nimic, tot astfel e sigur că după moarte nu vom mai gândi la nimic, nu vom mai simţi nimic şi nu ne vom mai închipui nimic” Concluzia practică ce se desprinde din această constatare a fost astfel formulată de Meslier într-un alt capitol al scrierii sale: „Profitaţi deci cu înţelepciune de timp, trăind cuviincios şi bucurându-vă în chip cumpătat, paşnic şi voios de bunurile vieţii şi de roadele muncii voastre, căci acesta este lucrul cel mai bun pe care-l puteţi face, deoarece moartea, punând capăt vieţii, pune capăt deopotrivă oricărei cunoaşteri şi oricărui simţământ despre bine şi rău” Testamentul lui Jean Meslier, afirmă marele istoric Albert, Mathiez „a fost la vremea sa o carte de o îndrăzneală înspăimântătoare Este, fără îndoială, cel mai perfect manual de ateism scris vreodată” Într-adevăr, o constatare care se impune oricui face cunoştinţă cu Testamentul este că autorul lui n-a dat înapoi nici când a trebuit să asalteze acele poziţii ale religiei considerate a fi cele mai inexpugnabile Meslier şi-a scris opera într-o perioadă în care luările de atitudine împotriva bisericii şi a dogmelor religioase erau destul de frecvente şi îmbrăcau multiple forme, începând cu profanarea locaşurilor de cult şi terminând cu editarea clandestină a scrierilor liber-cugetătorilor Este o perioadă în care, pe tăcute, dar uneori chiar făţiş, se desfăşoară un adevărat „proces al creştinismului”, cum numeşte Paul Hazard acest fensmen Trebuie însă avut în vedere faptul că Jean Meslier n-a chemat în faţa tribunalului raţiunii doar religia creştină şi pe slujitorii ei Procesul pe care l-a deschis în paginile Testamentului său viza un inculpat pe atunci destul de neobişnuit: însăşi ideea de religie Liber-cugetătorii epocii denunţau, îndeobşte şi cu destulă înverşunare, obscurantismul teologic şi intoleranţa Autorii libertini nu se sfiau să ia în derâdere legendele sacre, necruţându-l nici pe Iisus Cristos, „fiul lui Dumnezeu” Clerul de toate gradele era obiect curent de sarcasm Foarte puţini îndrăzneau totuşi să combată religiozitatea ca atare şi să proclame inconsistenţa pe plan logic şi moral a credinţei în Dumnezeu Gânditorii iluminişti, chiar reprezentanţii celor mai radicale orientări, se declarau deişti; declarând război bisericii şi clerului, ei mărturiseau totodată respectul şi adoraţia lor faţă de divinitate, faţă de o „fiinţă supremă”, pe a cărei nesfârşită înţelepciune şi bunăvoinţă s-ar întemeia existenţa universului Nimic din toate acestea la Meslier, care contestă până la capăt valabilitatea oricărei teologii, pe toate planurile şi neexceptând nicio dogmă Critica intransigentă la care el a supus mitologia iudeo-creştină şi-a aflat punctul culminant tocmai în respingerea credinţei în Dumnezeu În felul acesta, autorul Testamentului s-a dovedit a fi un ireductibil campion al materialismului şi raţionalismului, mai consecvent decât oricare din gânditorii materialişti şi raţionalişti contemporani cu el Nu poate să nu ne umple de uimire şi de respect faptul că o asemenea poziţie filosofică fermă şi lucidă a fost adoptată de un preot, şi încă de un preot sătesc Departe de fermentaţia intelectuală a marilor centre de cultură, lipsit de posibilitatea verificării punctelor sale de vedere prin discuţii cu personalităţi presupus mai competente, nevoit să se mărginească la consultarea doar a puţinelor cărţi care-i stăteau la îndemână, acest cleric rebel a ştiut totuşi să simtă pulsul epocii sale şi, mai mult, a izbutit să devină unul dintre cei mai importanţi purtători de cuvânt ai acestei epoci Exegeţii operei lui Meslier întâmpină mari dificultăţi când este vorba de precizat sursele ideologice ale Testamentului Ei întâlnesc aici concepţii pe care sunt tentaţi să le pună pe seama cutărui sau cutărui înaintaş, ca la un examen mai atent să constate totuşi că preotul din Etrepigny prezintă problema în cauză într-un mod atât de original, încât o înrâurire directă pare exclusă Alteori, se dovedeşte că, de fapt, Meslier n-a cunoscut scrierile din care se părea că s-a inspirat Astfel se prezintă lucrurile în ce priveşte, de pildă, contribuţia lui Lucreţiu la cristalizarea viziunii materialiste a autorului Testamentului: ipoteza împrumuturilor masive contractate de Meslier din poemul Despre natura lucrurilor a căzut când s-a constatat, din analiza citatelor, că preotul filosof nu-l cunoştea pe materialistul roman decât din fragmentele reproduse în Eseurile lui Montaigne Folosind deci o documentaţie minimă ca întindere (dar, în general, cu o valoare semnificativă şi de înaltă calitate!), Meslier a ajuns la formularea unor teze filosofice de mare importanţă, care-i asigură un loc de vază în galeria gânditorilor materialişti Preotul din Etrepigny afirmă în introducerea memoriului său postum că n-a îmbrăţişat cariera ecleziastică din vocaţie şi că nici măcar în tinereţe n-a fost un credincios fervent Porşnev atrage atenţia asupra faptului că această declaraţie, pe care nu avem niciun motiv s-o punem la îndoială, nu ne autorizează totuşi să presupunem că, încă de la o vârstă fragedă, Meslier ar fi fost ateu, aşa cum îl cunoaştem din Testament Pare, într-adevăr, probabil ca în anii când a deschis ochii asupra lumii să fi acceptat învăţăturile bisericii, aşa cum accepta să se conformeze tradiţiei în materie de practici religioase Dar nu este exclus ca, încă de pe atunci, să-l fi nemulţumit şi chiar să-l fi neliniştit unele aspecte superstiţioase ale doctrinei şi cultului Bănuim însă că în rapor—turile „intime” dintre religie şi Meslier a existat iniţial o perioadă paşnică, în care adolescentul îşi va fi şi făcut iluzia că poate deveni un sacerdot ca oricare altul Deteriorarea acestor relaţii a putut surveni foarte devreme, luând chiar din perioada studiilor la seminarul din Rei ms o alură dramatică şi „rezolvându-se” extrem de precar, dar durabil, prin refugiul în duplicitate A trebuit să existe totuşi cândva o fază de încredere a lui Meslier în înţelepciunea şi nobleţea religiei, ca şi în forţa şi generozitatea bisericii, căci altfel nu ne explicăm înverşunarea ateismului preotului filosof, o înverşunare de neconceput din partea cuiva care ar fi manifestat dintotdeauna indiferenţă faţă de religie Exasperarea lui Meslier este prea nepotolită ca să nu fie a unui credincios dezamăgit Dominanget remarcă, de altfel: „Credinţa creştină pe care el ar fi trebuit să o aibă s-a transpus într-o credinţă ateistă foarte fermă, atât de fierbinte încât lua o întorsătură afectivă neobişnuit de avântată” Aşa cum rezultă şi din pasajele pe care le-am reprodus, accentele unui anumit fanatism ateist nu lipsesc din Testamentul preotului apostat Jacques Proust afirmă în această privinţă: „Meslier este cu adevărat, într-un anumit sens, un spirit religios, un «credincios»; dar Fiinţa în care crede nu este o fiinţă supranaturală, transcendentă Meslier este monist, materialist, ateu; ca atare, se deosebeşte radical de profeţi sau de apostoli, pe care-i ştie pe dinafară, pe care-i citează şi cu care se identifică dacă este cazul, dar pe care-i consideră oameni printre ceilalţi oameni” La fel, răspunzând, în cadrul colocviului meslierist organizat la Aix-en-Provence în noiembrie 1964, la întrebarea dacă, în cazul ideologiei lui Meslier, nu s-ar putea vorbi şi de o „impregnare creştină”, Jean Deprun declara: „Cred că ar trebui făcută o deosebire între creştinism propriu-zis şi profetism Meslier este înfometat şi însetat de dreptate; în acest sens este, într-adevăr, un sacerdos în aeternum (preot pe veci)”, prin funcţie sacerdotală înţelegându-se aici asumarea unei misiuni combative Într-adevăr, materialismul profesat de autorul Testamentului, oricât de speculativ şi metafizic s-ar prezenta el din unele puncte de vedere (aşa cum au remarcat unii comentatori), nu a luat niciodată forma unei atitudini filosofice reci şi distante Nimic nu-i este mai străin lui Meslier decât indiferenţa faţă de lume şi mai cu seamă faţă de oameni, ale căror slăbiciuni şi păcate le cunoaşte prea bine, dar pentru fericirea şi demnitatea cărora ar fi fost gata să se jertfească Marea şi nepotolita lui suferinţă a decurs tocmai din faptul că împrejurările istorice zădărniceau orice asemenea încercare 4 Împotriva rânduielilor nedrepte Jean Meslier era de părere ca religia, tirania şi bogăţia au câteşitrele o origine comună Toate trei ar fi apărut deodată, ca opera unor indivizi care, folosind fie forţa, fie videşugul, au izbutit să impună poporului voinţa lor Aceşti indivizi au întocmit legi, care i-au ajutat pe unii „să se facă onoraţi, respectaţi şi adoraţi ca nişte divinităţi sau măcar ca nişte persoane inspirate de sus şi trimise într-adins de către zei pentru a face cunoscută oamenilor voia lor”; altora, legile le-au îngăduit „să devină bogaţi, puternici şi temuţi de toată lumea” Teoria aceasta destul de simplificatoare are meritul de a pune în lumină convingerea lui Meslier că între religie şi politică există o complicitate secretă, având drept scop menţinerea maselor în întuneric şi mizerie, astfel încât deplina eliberare a poporului nu va fi cu putinţă decât prinţi – un atac îndreptat simultan împotriva bisericii şi a deţinătorilor puterii lumeşti Timp de aproape două secole părintele Meslier a fost cunoscut ca un ateu ireductibil şi mai puţin sau aproape de loc ca un gânditor social De vină este în această privinţă mai cu seamă Voltaire, care, publicând extrasele din Testament, s-a ferit să încredinţeze tiparului capitolele consacrate criticii realităţilor economice şi politice şi îndeosebi acele pasaje în care Meslier îndeamnă masele la revoltă Pe de altă parte, Meslier ateul era oarecum un personaj de scandal, neîndoios mai „interesant” la prima vedere decât Meslier comunistul, tocmai fiindcă fusese vorba de un slujitor al altarului care, până la urmă, cum notează Voltaire într-o scrisoare către d’Alembert, „a cerut iertare lui Dumnezeu de a fi predicat creştinismul 1” Aşa se face că, abia în ultima vreme, Meslier luptătorul social a fost scos din uitare, recunoscându-se, aşa cum face marele Jean Jaurès, că Testamentul preotului din Etrepigny este străbătut de „un accent comunist atât de popular şi de profund” Pentru Meslier, rânduielile sociale strâmbe, parazitismul nobililor şi al clericilor, împilarea sângeroasă a poporului, toate constituie o dovadă incontestabilă a netemeiniciei religiei, întrucât faptul că lumea este atât de rău alcătuită repre 1 De fapt, Meslier nu putea cere iertare unui dumnezeu în existenţa căruia nu credea Din considerente tactice, Voltaire a ţinut totuşi să-l prezinte pe preotul filosof drept un anticreştin cu convingeri deiste zintă un argument solid pentru cei care susţin că nu există nicio forţă atotputernică şi atotbinefăcătoare care să fi creat cosmosul şi să vegheze la menţinerea armoniei universale La rândul său, critica religiei era, după părerea lui Meslier, în măsură să favorizeze lupta de emancipare economică şi politica, întrucât biserica se arăta a fi unul dintre pilonii ordinii sociale inechitabile Se deschidea, astfel, constată cunoscutul istoric francez contemporan Albert Soboul, „perspectiva legării comunismului cu materialismul”, proces care avea să fie desăvârşit abia de către Marx Opera lui Jean Meslier este un reflex al tensiunii sociale, pe plan economic şi spiritual, care, la începutul secolului al XVIII-lea, vestea în Franţa uriaşa confruntare de la 1789 Meslier însuşi a dat glas „marii tristeţi a lumii ţărăneşti”, constată Maurice Dominanget Bună parte din populaţia rurală a Franţei trăia în condiţii de-a dreptul neomeneşti În Testamentul preotului din Etrepigny este reprodus faimosul pasaj din Caracterele lui La Bruyère, în care ţăranul era descris vieţuind asemenea animalelor sălbatice Provincia Champagne, unde se afla parohia lui Meslier, nu se număra printre cele mai prospere ale regatului, ba chiar dimpotrivă Cum remarcă Porşnev, Champagne rămăsese în secolul al XVIII-lea unul din ţinuturile în care vechiul drept feudal nu fusese iichidat Ţăranului îi reveneau anumite sarcini şi obligaţii nu pe considerentul că folosea un petic oarecare de ogor, ci, pur şi simplu, fiindcă era ţăran Libertatea sa de strămutare rămăsese mult limitată Încă mai era în vigoare aici „dreptul de mână moartă”, care îi permitea seniorului să-şi însuşească pământul pe care – descendenţii nu-l răscumpărau la moartea servului în a cărei folosinţă se aflase terenul respectiv Numismatul Valentin Jameray Duval îşi amintea cu înfiorare de marea foamete care bântuia în Champagne pe vremea copilăriei sale: „Mizeria şi foamea păreau că şi-au făcut sălaş în aceste locuri triste Casele acoperite cu stuf şi trestie se plecau până la pământ şi semănau cu gheţăriile… Cât despre locuitori, chipul lor se potrivea de minune cu sărăcia colibelor Zdrenţele cu care se acopereau, paloarea feţei, ochii livizi şi mâhniţi, mişcările lor lâncede, posace şi toropite, goliciunea şi slăbiciunea mulţimii de copii pe care foamea îi topea şi pe care-i vedeam risipiţi prin crânguri şi tufişuri în căutarea de rădăcini pe care le înfulecau cu lăcomie, toate aceste semne groaznice ale unei calamităţi publice mă speriau” Este vorba în această re latare mai cu seamă de mizeria care ajunsese la culme după iarna de pomină din 1709 Dar nici în anii obişnuiţi traiul ţăranului nu era de invidiat Holbach afirma în al său Sistem social: „În ultimii ani de domnie a lui Ludovic al XIV-lea, locuitorii din Champagne, copleşiţi de impozite, rosteau în fiecare zi şi-i puneau pe copii să înveţe o formulă de rugăciune în care îi cereau lui Dumnezeu favoarea de a muri chiar în acel an” Războaiele care se succedau grăbit izbutiseră să secătuiască Franţa Desigur că urmările triste ale expediţiilor militare erau mai puternic resimţite în ţinuturile de frontieră cum era Champagne, în care, de altfel, staţionau în permanenţă trupe Soldaţii se dedau la abuzurile cele mai neruşinate, jefuiau, violau, incendiau; ei organizau adevărate atacuri asupra aşezărilor rurale, silindu-i uneori pe ţărani să se baricadeze în biserici şi să suporte adevărate asedii În mai 1712, de pildă, autorităţile din Reims se adresau controlorului general, semnalându-i violenţele comise de soldaţi în Champagne şi solicitându-i mila faţă de „bieţii locuitori de la graniţă”, terorizaţi de tâlhari Meslier denunţă războiul, stârnit totdeauna din pricina lăcomiei şi ambiţiilor princiare, spre paguba şi nefericirea oamenilor de rând Când armatele pătrund în vreun ţinut cucerit, „ele nu fac decât să pustiască totul şi să semene prăpădul în acele provincii, trecând totul prin foc şi sabie; iată urmările obişnuite ale cruzimii şi tiraniei conducătorilor şi regilor pământului, şi mai cu seamă ale ultimilor regi ai Franţei” Preotul filosof condamnă cu hotărâre absolutismul regal, căruia nu-i recunoaşte niciun fel de merit, nici măcar acela de a fi îngrădit bunul-plac al nobilimii Ultimii monarhi francezi, apreciază al, i-au întrecut pe oricare alţii în a-şi transforma poporul în sclavi şi nemernici, dar „niciunul n-a făcut să curgă atâta sânge şi să fie ucişi atâţia oameni, niciunul n-a stors atâtea lacrimi văduvelor şi orfanilor, niciunul n-a pustiit atâtea oraşe şi provincii ca recent răposatul rege Ludovic al XIV-lea, supranumit cel Mare, în realitate nu pentru acţiuni mari şi lăudabile pe care să le fi făcut, întrucât n-a făcut niciun fel de acţiuni vrednice de acest nume, ci mai degrabă pentru marile nedreptăţi, pentru marile hoţii, pentru marile uzurpări, pentru marile prăpăduri şi pentru marile devastări şi măceluri pe care le-a făcut pretutindeni, atât pe apă, cât şi pe uscat” Soboul atrage atenţia asupra unui amănunt interesant: în timp ce îndeobşte poporul îşi păstra iluziile în ce priveşte buna-credinţă şi generozitatea monarhilor şi manifesta faţă de regalitate un respect aproape superstiţios chiar în situaţiile cele mai revoltătoare, preferând să dea vina pentru toate abuzurile pe agenţii locali ai puterii, Meslier îndreaptă acuzaţiile cele mai grave către căpeteniile „de drept divin”, necruţându-l nici pe „Regele Soare”, care devine sub pana lui prototipul monarhului tiranic şi sângeros Critica societăţii contemporane, pe care o întreprinde Meslier, este – trebuie recunoscut – pe cât de-acerbă, pe atât de puţin profundă Viziunea socială a preotului din Etrepigny, observă Soboul, este esenţialmente dualistă: de o parte cei bogaţi şi puternici, iar de partea cealaltă cei săraci şi obidiţi Avem de-a face, remarcă Dominanget, cu transpunerea „pe lumea aceasta” a anumitor noţiuni teologice, căci afirmă Meslier: „Unii trăiesc mereu în prosperitate şi în belşugul tuturor bunurilor, în plăceri şi în bucurii, ca într-un fel de rai, în timp ce alţii trăiesc în necazuri şi în toată nenorocirea sărăciei, ca într-un fel de iad” Situaţi? aceasta este contrară legilor naturale, căci „toţi oamenii sunt egali de la natură, ei au cu toţii deopotrivă dreptul de a trăi şi de a merge pe pământ, de a se bucura deopotrivă de libertatea lor naturală şi de a se împărtăşi din bunurile pământului, muncind în mod util atât unii cât şi ceilalţi” Merită să fie subliniat faptul că Meslier concepe egalitatea şi libertatea ca avându-şi complementul firesc în solidaritatea umană exprimată prin efortul productiv Autorul Testamentului nu-şi propune să adânceaşca analiza raporturilor social-economice existente, să precizeze care anume grupări sociale trebuie încadrate în categoria „celor bogaţi şi puternici”, să descopere şi alte pricini ale inegalităţii economice şi politice în afară de folosirea înşelăciunii şi a forţei brutale În concepţia lui Meslier, antagonismul elementar dintre bogaţi şi săraci acoperă în chip nediferenţiat întreaga istorie, îndată ce omenirea a depăşit „vârsta de aur”, când proprietatea individuală era necunoscută; acest antagonism are perspectiva, după părerea preotului filosof, de a dăinui indefinit, până când masele oprimate vor izbuti, folosind tot violenţa, să înlăture dominaţia paraziţilor şi a impostorilor Dar aşa cum inegalitatea dintre oameni a apărut mai mult sau mai puţin accidental, tot astfel reinstaurarea societăţii egalitare constituie efectul unor demersuri mai mult sau mai puţin subiective, răspunzând mai curând unor exigenţe morale decât unui determinism istoric obiectiv Filosoful sovietic Abram Deborin constată că în centrul teoriei politice a lui Meslier stă ţărănimea; preotul din Etrepigny „a fost ideologul «proletariatului» agrar iobăgist” Este neîndoios Că întreaga sa simpatie mergea către ţărănime, de care se simţea legat atât prin origine cât şi prin idealurile umanitare pe care se deprinsese să le slujească, pe faţă sau în ascuns, încă din tinereţe Comentând în Testamentul său notaţia lui La Bruyère cum că ţăranii „merită să nu ducă lipsă de pâinea pe care ei au semănat-o”, Meslier afirmă răspicat: „Da, cu siguranţă că ei merită să nu ducă această lipsă, ei merită pe deplin să mănânce primii pâinea şi să aibă partea cea mai bună din ea, aşa cum merită să aibă partea cea mai bună din vinul pe care-l produc cu atâta trudă şi osteneală Dar câtă cruzime neomenească! Cei bogaţi şi puternici le răpesc partea cea mai bună a roadelor muncii lor şi nu le lasă, s-ar putea spune, decât pleava grâului cel bun şi drojdia vinului cel bun pe care l-au produs cu atâta trudă şi osteneală” Dar îndreptându-şi atacurile împotriva bogătaşilor, în general, Meslier nu se îngrijeşte să pună în lumină contradicţiile existente nu numai între cei avuţi şi cei săraci, dar şi între diversele categorii de posesori Astfel, el nu acordă atenţie clasei burgheze în ascensiune şi nici conflictului tot mai ascuţit dintre nobilime şi „starea a treia”, conflict a cărui rezolvare revoluţionară de peste o jumătate de secol avea să reprezinte unul din evenimentele cele mai semnificative din întreaga istorie social-politică a Franţei şi a lumii Autorul Testamentului veştejeşte cu toată indignarea împilarea poporului, dar când este vorba de dezvăluirea sistematică a mecanismelor exploatării, analizele sale critice se dovedesc a fi destul de unilaterale şi de superficiale Cea mai mare atenţie o acordă Meslier criticii fiscalităţii împovărătoare „Regii toţi pun impozite mari pe tot felul de mărfuri, pentru a scoate profit din tot ce se vinde şi tot ce se cumpără, pun impozite pe vinuri şi pe carne, pe rachiu, pe bere şi pe untdelemn, pun impozite pe lână, pe pânzeturi şi pe dantele, pun impozite pe piper şi pe sare, pe hârtie şi pe tutun, ca şi pe tot felul de produse; ei cer să li se plătească drepturi de intrare şi ieşire, drepturi de control şi drepturi de înregistrare, cer să li se plătească pentru căsătorii, pentru botezuri şi pentru înmormântări, cer să li se plătească pentru amortismente, pentru dreptul de folosinţă, pentru păduri şi păşuni, pentru cursurile de apă şi puţin mai lipseşte ca să ceară să li se plătească pentru bătaia vântului şi trecerea norilor” Meslier apreciază că, în Franţa, există nu mai puţin de 40 000 sau 50 000 de oameni „folosiţi la strivirea şi jefuirea oamenilor sărmani, sub pretextul slujirii regelui la adunatul banilor şi la menţinerea pretinselor sale drepturi” Iar această liotă de agenţi fiscali nu face decât să îngroaşe rândurile paraziţilor de care ţara nu ducea de loc lipsă: nobili, de toate rangurile, bogătaşi care trăiau din rente, magistraţi, soldaţi, cerşetori etc Meslier nu-i omite de pe această listă pe călugări, pe călugăriţe şi pe preoţi, despre care arată: „Toate rugăciunile, toate slujbele şi toate liturghiile nu servesc la nimic şi nu folosesc decât să aducă bani celor care le oficiază De pildă, o singură lovitură de sapă pe care o dă în pământ un biet lucrător pentru a-l cultiva este de folos şi serveşte la dobândit grâul pentru hrana oamenilor… Un plugar bun dobândeşte cu plugul său mai mult decât îi trebuie pentru traiul lui, dar toţi preoţii laolaltă nu pot, cu toate rugăciunile lor şi cu toate pretinsele lor sacrificii de la liturghie, să contribuie la producerea unui singur bob… în oricare parohie este nevoie de câte un cioban şi de câte un porcar pentru păzit turmele, peste tot e nevoie de torcătoare şi de femei care să înălbească rufele Dar cine are nevoie de aceşti trântori cuvioşi şi de aceste trântoriţe cuvioase?” Dar, remarcă Soboul, pe cât de vehement se ridică Meslier împotriva prelevărilor fiscale (pe regii şi pe principii care nu contenesc să pună noi biruri şi dări, el îi compară cu „lupii hrăpăreţi” şi „leii răcnitori”…), pe atât de discret se arată în privinţa prelevărilor feudale, care totuşi constituiau forma esenţială de exercitare a exploatării în societatea contemporană El îi avertizează, ce e drept, pe ţărani că nobilii sunt „adevăraţi draci şi adevărate drăcoaice” şi adaugă: „Aceştia sunt duşmanii voştri cei mai mari, adversarii voştri cei mai mari, oamenii care vă fac cel mai mult rău” În acelaşi capitol, consacrata „originii nobilimii”, al Testamentului, el declară: „Ţărânii sunt literalmente sclavii celor mai mari şi ai nobililor ale căror pământuri le fac să rodească, precum şi ai celor de la care iau cu arendă” Meslier denunţă abuzurile comise de aristocraţi, înfierează trândăvia lor, condamnă nepăsarea lor faţă de suferinţele mulţimii, dar nu trece la examinarea critică a fundamentelor economice ale regimului feudal Aceasta oare din pricină că, aşa cum sugerează Soboul, părintele Meslier beneficia el însuşi de dijma strânsă de la enoriaşii săi, participând astfel la exploatarea de tip feudal? Dar nu trebuie trasă de aici concluzia că Meslier s-ar fi împăcat cu ambianţa socială şi politică a epocii sale Fiecare pagină a Testamentului este a unui răzvrătit şi a unui instigator la răzvrătire El preconizează, mai întâi, nesupunerea faţă de legile şi cutumele în vigoare Dominanget îl consideră, de altminteri, ca pe un fel de teoretician avant la lettre al „grevei generale” Iată-l, într-adevăr, pe Meslier adresându-se patetic popoarelor: „Seva ce hrăneşte toate aceste neamuri mândre sunt marile bogăţii şi însemnatele venituri scoase zi de zi din munca istovitoare a braţelor voastre; de la voi şi datorită îndemânării şi muncii voastre se trage belşugul tuturor bunurilor şi tuturor bogăţiilor Pământului Numai această sevă îmbelşugată, pe care o scot cu mâinile voastre, îi ţine în viaţă (pe stăpâni), îi hrăneşte, îi îngraşă şi îi face să fie tari, atât de puternici, de mândri şi de trufaşi Dar dacă vreţi să faceţi să li se usuce cu desăvârşire rădăcinile, lipsiţi-i doar de această sevă îmbelşugată pe care o scot cu mâinile voastre din chinul şi munca voastră Opriţi-vă, cu mâinile voastre, toate bogăţiile şi toate bunurile pe care le produceţi din belşug, cu su dorea frunţii; opriţi-le pentru voi şi toţi semenii voştri; nu daţi nimic acestor trântori mândri şi nefolositori, care nu fac nimic pe lumea asta, nu daţi nimic tuturor călugărilor şi clericilor care trăiesc zadarnic pe Pământ; nu daţi nimic făloşilor şi trufaşilor nobili, care vă dispreţuiesc şi vă calcă în picioare Şi, în sfârşit, nu daţi nimic mândrilor şi orgolioşilor tirani care vă ruinează şi va apasă Cereţi, pe deasupra, tuturor copiilor voştri, tuturor rudelor voastre şi tuturor prietenilor şi binevoitorilor voştri să părăsească definitiv serviciul lor; excomunicaţi-i cu desăvârşire din comunitatea voastră; priviţi-i aşa cum i-aţi privi pe nişte excomunicaţi aflaţi printre voi, şi în felul acesta îi veţi vedea curând uscându-se, aşa cum se usucă ierburile şi plantele ale căror rădăcini nu mai trag seva pământului Voi n-aveţi nicio nevoie de oamenii de felul acesta şi puteţi să vă lipsiţi lesne de ei, dar ei nu se pot lipsi nicidecum de voi” Poate că ar fi tentant să desluşim în acest text accente prevestitoare ale apelurilor la „greva generală” pe care gânditorii anarhizanţi din secolele următoare aveau să o considere drept supremul mijloc de înlăturare a oprimării şi de instaurare a imperiului libertăţii absolute Îndemnul pe care Meslier îl adresează aici celor ce muncesc pare totuşi să însemne altceva decât o chemare la lupta directă; el are mai degrabă o alură retorica, ţintind nu să declanşeze o acţiune imediată, ci mai ales să-i convingă pe producătorii de bunuri despre starea de dependenţă în care „puternicii Pământului” se găsesc faţă de ei Preotul filosof avusese însă destule prilejuri să se încredinţeze că educaţia civică a masei ţărăneşti era destul de nemulţumitoare, astfel că un apel de felul celui de mai sus nu avea nicio şansă de izbândă Sunt interesante în această privinţă reflecţiile amare pe care le consemnează în Testamentul său în legătură cu zâzania care se isca regulat între contribuabili cu prilejul fixării impozitelor personale „În timp ce indivizii din fiecare parohie ajung la dezbinare, la ură şi la sfadă din pricina repartizării individuale a dărilor, repartizare pe care sunt obligaţi să o facă ei între ei, fiecare plângându-se că lui i s-a fixat prea mult, şi anume că i s-a fixat mai mult decât trebuie în comparaţie cu vecinul său, care e mai bogat şi care plăteşte poate mai puţin decât el, în timp ce – zic – sunt dezbinaţi şi învrăjbiţi din pricina aceasta, în timp ce se ceartă, se înjură şi se blestemă unii pe alţii, ei nu mai au cum să se gândească la rege şi la miniştrii săi, care sunt totuşi adevărata cauză a ruinii, a tulburării şi a necazului lor” Meslier îşi mărturiseşte deziluzia de a constata că locuitorii satelor nu-şi dau seama ce au de făcut: „Ei nu au nici mintea, nici curajul să se unească prin bună înţelegere pentru a scutura într-un gând jugul tiranic al unui singur om, care-i comandă cu atâta asprime şi îi face să sufere atât de mult” Dar autorul Testamentului nu se mulţumeşte cu această afirmaţie cutezătoare, ci îşi îngăduie să aştearnă pe hârtie una din cele mai violente diatribe împotriva tiraniei care s-au scris vreodată: „Unde sunt generoşii ucigaşi de tirani care s-au ivit în secolele trecute? Unde sunt Brutus şi Cassius1? Unde sunt generalii care l-au ucis pe Caligula2 şi pe atâţia alţii? Unde este Publicola3? Unde sunt aceşti generoşi apărători ai libertăţii publice, care i-au alungat pe regi şi pe tirani din ţara lor şi care dădeau îngăduinţă oricărui par 1 Marcus Iunius Brutus şi Cassius Longinus l-au ucis, în anul 44 î e n , pe Iuliu Cezar 2 împăratul roman Caligula a fost asasinat, în anul 41 e n , de un grup de conspiratori conduşi de tribunul Cassius Chaerea 3 Consulul Valerius Publicola, unul dintre fondatorii Republicii romane (sec VJ î e n ), a impus, printre altele, adoptarea unei legi care permitea uciderea fără nicio formalitate judiciară a oricui aspira la tiranie Ticular să-i ucidă? Unde sunt Cinna1 şi atâţia alţii, care scriau şi declamau cu voce tare împotriva tiraniei regilor? Unde sunt acei împăraţi, mai cu seamă vrednicii împăraţi Traian şi Antoniu cel blând, dintre care primul, dând spada primului ofiţer al imperiului, i-a spus să-l omoare chiar el cu acea spadă dacă va deveni tiran, iar celălalt declara că preferă să salveze viaţa unuia dintre supuşii săi decât să ucidă o mie de duşmani? Unde sunt, zic, aceşti principi buni şi aceşti vrednici împăraţi? Azi nu se mai văd asemenea oameni, dar, în lipsa lor, unde sunt Jacques Clement şi Ravaillac2, de aici, din Franţa? De ce nu mai trăiesc ei astăzi pentru a-i omorî sau pentru a-i înjunghia pe toţi aceşti monştri şi duşmani detestabili ai seminţiei omeneşti şi pentru a elibera astfel popoarele de tirania lor? De ce nu mai trăiesc aceşti vrednici şi generoşi apărători ai libertăţii obşteşti? De ce nu mai trăiesc ei astăzi pentru a-i alunga pe toţi regii pământului, pentru a-i oprima pe toţi opresorii şi pentru a elibera popoarele? De ce nu mai trăiesc curajoşii scriitori şi curajoşii oratori care-i mustrau pe tirani, care clamau împotriva tiraniei acestora, care scriau cu dârzenie împotriva viciilor, împotriva nedreptăţilor şi împotriva relei lor câr 1 Cneius Cornelius Cinna a conspirat împotriva lui Octavian August, care a manifestat însă mărinimie faţă de el la descoperirea complotului Acest episod, insuficient atestat istoriceşte, constituie subiectul unei celebre tragedii a lui Corneille 2 Călugărul Jacques Clement l-a ucis în 1589 pe regele Henric al III-lea Franjois Ravaillac l-a asasinat, în 1610, pe Henric al IV-lea Muiri?… Dar nu, aceşti oameni mari nu mai trăiesc, nu mai vedem asemenea suflete nobile şi generoase, care înfruntau moartea pentru salvarea „patriei lor şi care preferau gloria unei morţi generoase ruşinii şi mâhnirii de a trăi în laşitate Şi trebuie arătat, spre ruşinea secolului nostru şi a secolelor din urmă, că astăzi nu mai vedem pe lume decât sclavi laşi şi nefericiţi ai trufiei şi groaznicei puteri a tiranilor” Recunoaştem în această tiradă nu numai efectul exasperării lui Meslier, nevoit să asiste neputincios la abuzurile sfidătoare ale autorităţilor, dar şi expresia concepţiei sale idealiste şi subiectiviste asupra istoriei Preotul filosof socotea că marele curs al evenimentelor poate fi influenţat în chip hotărâtor prin înlăturarea violentă a personalităţilor nefaste, neînţelegând că acestea nu sunt îndeobşte decât mandatarele unor forţe sociale împlântate în realităţile materiale ale epocii Aceeaşi exasperare şi aceeaşi neputinţă de a desluşi soluţii practice ale marilor probleme social-politice îl îndemnau să exclame: „Aş dori să am braţele şi forţa unui Hercule, pentru a curăţa lumea de tot viciul şi de toată nedreptatea şi pentru a avea plăcerea uciderii tuturor monştrilor rătăcirii şi nedreptăţii, care fac să geamă atât de jalnic toate popoarele pământului” Meslier se declara partizan fără reticenţe al violenţei Într-un pasaj faimos din introducerea Testamentului, el notează: „Îmi amintesc despre dorinţa pe care şi-o exprima cândva un om fără multă ştiinţă şi învăţătură, dar care, pare-se, nu era lipsit de bunul simţ necesar unei juste aprecieri a abuzurilor detestabile şi a tiraniilor detestabile pe care le înfierez aici; apare din dorinţa sa şi felul său de a o exprima că el vedea destul de departe şi că pătrundea destul de mult în detestabilele mistere ale nedreptăţii… întrucât îi dezvăluia atât de bine pe autorii şi pe instigatorii lor El dorea ca toate mărimile Pământului şi toţi nobilii să fie spânzuraţi şi sugrumaţi cu maţele preoţilor Expresia aceasta poate părea brutala, grosolană şi şocantă, dar trebuie mărturisit că este sinceră şi nemeşteşugită, este scurtă, dar este expresivă, fiindcă exprimă destul de bine, în puţine cuvinte, tot ce merită oamenii de teapa aceea” Solidarizându-se cu acest punct de vedere, autorul Testamentului ţine să ne asigure că nu este împins de nicio „dorinţă de răzbunare, de niciun fel de animozitate sau de vreun interes particular”, ci doar de marea lui pasiune pentru dreptate şi adevăr De fapt, violenţele verbale de felul celor de mai sus nu sunt decât forme de exprimare a unei mânii neputincioase La vremea aceea, masele exploatate recurgeau, pentru a-şi canaliza nemulţumirile şi indignarea, fie la imprecaţii şi ameninţări surde, fie la răscoale de mai mică sau mai mare amploare Tonul atât de virulent adoptat de autorul Testamentului este deci un ecou al emotivităţii populare Năzuinţa spre demnitate şi libertate care însufleţea masele fiind împiedicată să-şi afle împlinirea sa firească, ţăranilor nu le rămânea decât să blesteme rându’ielile nedrepte sau să treacă la violenţă Meslier este alături de poporenii săi şi atunci când scoate la iveală hibele societăţii contempjorane, şi atunci când îi îndeamnă pe cei jecmăniţi şi umiliţi să-i distrugă fiziceşte pe înrobitori Dar, constată Soboul, „tresăririle de revoltă” ale preotului din Etrepigny nu reprezintă totdeauna manifestarea unei conştiinţe sociale evoluate, căci îndemnurile sale la violenţă nu sunt totdeauna dictate de raţiuni politice precise Se pune de aceea întrebarea dacă, atunci când predică refuzul brutal al unor inumane stări de lucruri, Meslier nu se prezintă mai degrabă ca un revoltat decât ca un revoluţionar Preotul filosof n-a fost însă numai un doborâtor de idoli şi un denunţător al nedreptei întocmiri a societăţii contemporane De fapt, el a considerat aplicarea violenţei doar ca pe un mijloc de a deschide perspectivele construirii unei noi societăţi, ale cărei fundamente principiale s-a străduit să le desluşească Porşnev atrage atenţia asupra faptului că, în gândirea socială franceză, nimeni până la Meslier şi chiar multă vreme după el nu a mai cultivat ideea „victoriei poporului răsculat”; din acest punct de vedere, atitudinea lui de negare sistematică a rânduielilor sociale existente dobândeşte până la urmă o expresie pozitivă, concretizată în ideea revoluţiei Într-adevăr, cum remarcă şi istoricul sovietic Veaceslav Volghin, niciun alt gânditor politic din secolul al XVIII-lea nu a promovat concepţii mai radicale decât Meslier, care pe de o parte a respins categoric ideea posibilităţii ameliorării ordinii feudale, iar pe de altă parte a preconizat violenţa de masă ca mijloc de renovare totală a societăţii în ce direcţie urmau să se producă deci transformările sociale? Întrucât proprietatea privată asupra pământului şi a roadelor lui stă, după părerea lui Meslier, la temelia mai tuturor abuzurilor de ordin economic şi politic, prima măsură care trebuie adoptată este punerea în comun a tuturor bunurilor În felul acesta, întreaga populaţie a unui anumit teritoriu va putea stăpâni şi folosi toate resursele locale şi toate produsele efortului colectiv Autorul Testamentului avertizează împotriva iluziei că „împărţirea egală” a bunurilor ar putea reprezenta o soluţie echitabilă a problemei; mai curând sau mai târziu, proprietatea individuală astfel constituită va deveni pentru cei de rea-credinţă un mijloc de dominare şi de înrobire a celorlalţi Numai renunţând definitiv la repartiţia bunurilor (a altor bunuri în afara celor destinate consumului imediat), fie ea chiar după criterii strict egalitariste, se poate împiedica utilizarea acelui instrument de exploatare care este proprietatea personală În sprijinul acestei idei, Meslier aduce exemplul comunităţilor mănăstireşti: „Este sigur că, dacă monahii ar înceta să stăpânească bunurile în comun şi ar trece la împărţirea lor între ei, pentru a folosi separat şi după plac, fiecare dintre ei 1 Deborin a dat o apreciere şi mai elogioasă viziunii social-politice a preotului din Etrepigny, despre care afirmă că „s-a arătat mai perspicace decât toţi savanţii, oamenii politici, scriitorii şi filosofii acelei epoci” Ceea ce le-ar reveni, ar ajunge repede ca toţi ceilalţi, în sapă de lemn şi ameninţaţi de toate neplăcerile vieţii” Tocmai comunitatea bunurilor este, crede Meslier, una din principalele explicaţii ale tihnei de care se bucură călugării: „Dacă se întâmplă să cadă bolnavi sau să devină infirmi, ei sunt atât de grabnic şi de atent ajutaţi şi îngrijiţi la nevoie încât boala aproape că nici nu are când să-i încolţească; un alt lucru ce trebuie neapărat remarcat în privinţa călugărilor este că, deşi făgăduiesc să trăiască în sărăcie şi să renunţe la viaţa lumească, la tot fastul şi deşertăciunea sa, deşi iau asupră-le să trăiască în canonirea trupului şi a sufletului, şi în exerciţii continui de pocăinţă, ei totuşi nu încetează să trăiască pe lume în chip plăcut, nu încetează să stăpânească bogăţii şi bunuri şi să se bucure de toată tihna vieţii” Meslier nu uită, ce e drept, să precizeze că nu numai comunitatea bunurilor este cea care îngăduie monahilor să ducă un trai atât de îmbelşugat, dar şi dijmele şi alte drepturi senioriale prelevate de la nefericiţii truditori ai ogoarelor Pentru marea masă a populaţiei, singurul mijloc de a ieşi din mizerie şi nefericire este prin urmare „de a pune totul în comun în fiecare parohie, spre a folosi toţi în comun bunurile pământului şi roadele muncii lor” Regiunea în care a trăit Meslier păstra încă bună parte din tradiţiile sale comunitare Ţăranii săraci din Champagne, semnalează Soboul, nu izbuteau să-şi ducă traiul decât datorită faptului că beneficiau de anumite drepturi colective, pe care seniorii nu le putuseră desfiinţa, precum folosirea laolaltă a izlazurilor, miriştilor şi pădurilor Parohul din Etrepigny a putut astfel să se convingă din experienţa consătenilor săi despre avantajele proprietăţii comunitare El ţine, de altfel, să menţioneze în Testament că această formă de proprietate a dominat în primele stadii ale creştinismului, afirmaţie totuşi discutabilă Meslier socotea că sistemul său comunitar nu este aplicabil numai la nivelul micilor aşezări rurale, ci poate fi extins pe teritorii din ce în ce mai vaste, incluzând şi centrele orăşeneşti S-ar ajunge „în acest chip ca toţi cei şi cele care ar fi din acelaşi oraş, din acelaşi târg, din acelaşi sat sau din aceeaşi parohie să alcătuiască împreună o singură familie, privindu-se şi considerându-se toţi ca nişte fraţi şi surori, ca şi cum ar fi cu toţi copiii aceloraşi taţi şi mame, drept care trebuie să se iubească cu toţii unii pe alţii ca nişte fraţi şi ca nişte surori şi prin urmare să trăiască împreună în pace şi laolaltă” Sistemul preconizat de Meslier se caracteriza prin egalul acces al membrilor societăţii la bunurile obţinute prin efortul unanim Toţi cetăţenii aveau să primească „una şi aceeaşi hrană”, aveau să fie toţi „la fel de bine îmbrăcaţi, la fel de bine adăpostiţi şi culcaţi şi la fel de bine încălziţi” Va înceta astfel pentru totdeauna scandaloasa situaţie când „unii se îmbătau şi crăpau bând şi mâncând, trăind foarte bine, în vreme ce alţii mureau de foame” Dar această egalitate nu trebuia să se limiteze la folosinţa bunurilor materiale, ci avea să-şi afle încoronarea în accesul la bunurile spirituale Astfel, copiii „vor fi cu toţii la fel de bine educaţi, la fel de bine hrăniţi şi înzestraţi cu tot ce vor avea nevoie, fiindcă vor fi cu toţii educaţi, hrăniţi şi înzestraţi în comun cu bunuri publice şi comune” Acest comunitarism educaţiv trebuia, de altminteri, să asigure depăşirea egoismului şi imoralităţii care domnesc în societatea bazată pe proprietatea particulară şi caracterizată prin inegalitatea economică şi politică: „Totodată – citim în Testament – copiii vor fi cu toţii deopotrivă instruiţi în bunele moravuri şi onestitate, precum şi în ştiinţe şi arte, în măsura în care va fi necesar şi corespunzător cerinţelor fiecăruia dintre ei, în funcţie de utilitatea şi folosul care s-ar putea scoate din ştiinţa lor, aşa că, fiind toţi instruiţi în aceleaşi principii de morală şi în aceleaşi reguli de bună purtare şi cinste, va fi lesne să-i faci pe toţi înţelepţi şi cinstiţi, să-i faci pe toţi să conlucreze în vederea aceluiaşi ideal şi să-i faci pe toţi capabili să-şi slujească în mod util patria, lucru desigur cât se poate de folositor pentru binele public al societăţii omeneşti” Aceste afirmaţii sunt, fără îndoială, ale unui gânditor iluminist, convins că, printr-o educaţie competent aplicată, caracterul omului poate fi perfect modelat în direcţia urmărită Autorul Testamentului se ridica împotriva insecurităţii care domnea pe atunci în Franţa: „Cei bogaţi găsesc în caz de boală sau de alte nevoi tot ajutorul, toată îngrijirea, toată bunătatea, toată mângâierea şi toate leacurile omeneşte posibile, în timp ce săracii rămân părăsiţi la boală şi la nenorocire şi pot muri din lipsă de îngrijire şi de leacuri” În societatea viitoare, bolnavii, infirmii şi bătrânii aveau, desigur, să se împărtăşească şi ei din bunurile obşteşti, dar trebuie remarcat că Testamentul nu este prea explicit în această privinţă Spre deosebire de alţi utopişti anteriori sau contemporani, părintele Meslier nu se avântă în descrierea opulenţei care ar urma să caracterizeze societatea pe care o imagina Fiind, ca un adevărat ţăran, partizanul simplităţii şi al sobrietăţii, Meslier are reticenţe în a identifica lumea pe care o visează cu o lume a abundenţei excesive Societatea viitorului va cunoaşte, desigur, îndestularea, fiecare găsind „cu certitudine, din belşug, lesne şi comod” cele necesare traiului Într-adevăr, preotul filosof este convins că „Pământul produce aproape totdeauna bunuri suficiente şi chiar destul de abundente pentru hrana şi traiul oamenilor, dacă aceştia le-ar folosi în chip înţelept, fiindcă foarte arareori Pământul nu reuşeşte să producă cele trebuincioase vieţii” Dar Meslier este la fel de convins că omenirea nu se va putea înmulţi la nesfârşit Existenţa „răului”, adică a suferinţei, bolii şi morţii, se dovedeşte de aceea indispensabilă pentru menţinerea echilibrului vieţii pe Pământ: „Ordinea naturală a fiinţelor şi generaţiilor succesive n-ar putea să se menţină şi nici să continue fără amestecul penibil de bine şi de rău şi fără ca, zilnic, un mare număr de fiinţe să nu ia sfârşit pentru a le face loc altora noi, ceea ce nu se poate întâmpla, potrivit întocmirii naturii, fără binele unora şi fără răul altora, adică fără naşterea unora şi fără distrugerea altora” Am reprodus aceste reflecţii nu – numai pentru a arăta în ce fel izbuteşte autorul Testamentului să explice, fără a recurge la categoriile moralei teologice, existenţa „răului” şi necesitatea aspectelor „negative” prezente în mecanica universului, dar şi pentru a sublinia că utopia schiţată de Meslier nu se remarcă printr-un optimism debordant Societatea care urmează să fie instaurată nu este o societate paradiziacă, ci una în care asigurarea celor trebuincioase traiului fiecăruia va fi condiţionată de efortul permanent al tuturor membrilor colectivităţii Căci deviza acestei colectivităţi este: „Toţi la treabă!” Cetăţenii trebuiau să găsească „o întrebuinţare onestă şi utilă, fiecare conform cu profesiunea lui sau conform cu ce va să fie mai necesar şi mai potrivit de făcut în funcţie de vreme şi de anotimp sau de nevoia care ar exista de un anume lucru” Comentatorii au văzut în aceste recomandaţii germenele ideii de planificare a activităţii sociale productive Meslier nu concepe, aşadar, egalitatea cetăţenilor în procesul de producţie ca presupunând desfiinţarea diviziunii muncii şi nesocotirea a ceea ce noi numim astăzi orientarea profesională Oamenii vor lucra potrivit cu aptitudinile, cu pregătirea şi capacitatea lor Egalitarismul se va manifesta mai ales în interzicerea fie a efortului distrugător, fie a trândăviei: „Nimeni nu va mai avea de ce să se ucidă trudind şi istovindu-se, deoarece fiecare va ajuta la dus greul muncii, iar nimeni nu se va deda lenei” În această comunitate, cum am mai arătat, aveau să-şi găsească rostul chiar şi preoţii, desigur după ce dovedeau că au renunţat sincer la vechile lor convingeri superstiţioase; mai ales lor le revenea sarcina luminării şi îndrumării populaţiei rurale Mai mult decât atât, societatea viitorului nu putea să se lipsească nici de organele de conducere; şi este vorba, probabil, de o conducere mai degrabă cu caracter politic Într-adevăr, Meslier nu dă aproape nicio indicaţie practică despre sistemul de organizare a activităţii productive desfăşurate în cadrul societăţii pe care o proiecta; în schimb, el declară fără echivoc: „O societate sau o comunitate de oameni nu poate fi bine rânduită, nici să se menţină în bună ordine fără să existe o anumită dependenţă şi o anumită subordonare între aceştia; este absolut necesar pentru binele societăţii umane ca între oameni să existe o dependenţă şi o subordonare a unora faţă de alţii” Este drept că preotul filosof nu uită să adauge: „Dar mai trebuie ca această dependenţă şi ca această subordonare a unora faţă de alţii să fie justă şi bine proporţionată, adică ea nu trebuie să ajungă până a-i ridica prea mult pe unii şi a-i coborî prea mult pe alţii” Avem însă de-a face cu un simplu deziderat, căci ce garanţii posedă societatea că dependenţa şi subordonarea nu vor îmbrăca forme abuzive? Încercând să fie mai precis în această direcţie, Meslier formulează unele indicaţii şi mai îndoielnice El afirmă: „Este treaba celor mai înţelepţi de a-i conduce şi a-i guverna pe ceilalţi, este treaba lor de a stabili legi bune şi de a fixa rânduieli care să urmărească totdeauna, potrivit cel puţin cu timpul, cu locul şi cu împrejurările, propăşirea şi apărarea Binelui public” Dar cine merită să se numere printre aceşti „înţelepţi” cărora trebuie să li se dea de către popor „o promptă şi fidelă ascultare” şi cum se vor recruta aceşti „magistraţi buni, cuminţi şi prudenţi”? Meslier se mulţumeşte să zugrăvească portretul lor moral, luând drept model câteva din „marile personaje ale antichităţii” Conducătorii trebuie să fie virtuoşi, cinstiţi, duşmani ai superstiţiilor, însufleţiţi de planuri măreţe etc În lipsa unor asemenea figuri se poate recurge la bătrâni, întrucât şi Biblia arată că „prudenţa se câştigă doar cu timpul”… Iată deci că, nevoit fiind să-şi construiască sistemul comunitar în cadrul pe care i-l fixa orizontul filosofic şi politic al Franţei de la începutul secolului al XVIII-lea, Meslier a elaborat o teorie utopică, exprimând aspiraţiile sociale destul de confuze ale lumii ţărăneşti a epocii; comunismului său îi este însă destul de străină democraţia, pentru a promova în schimb un anumit autoritarism, incompatibil până la urmă cu exigenţele eliberării depline a omului Unii istorici ai anarhismului îl revendică pe preotul din Etrepigny ca pe un precursor Este drept că societatea viitorului zugrăvită în Testament nu pare să aibă o structură de stat clasică dar insistenţa cu care Meslier se referă la nece sitatea subordonării cetăţenilor faţă de diverşi „magistraţi” îi dezminte în mare măsură pe acei comentatori care pretind că preotul filosof ar fi predicat „societatea anarhizantă” sau măcar „comunismul libertar” Tabloul societăţii viitorului pe care îl schiţează Meslier dă preferinţă, de altfel, valorilor etice lăsând parcă pe al doilea plan obiectivele politice Egalitarismul în repartiţia bunurilor de consum va duce la dispariţia invidiei, a furturilor şi a crimelor, deci la instaurarea unei moralităţi superioare Acelaşi efect îl va avea eliminarea leneviei unora şi a istovirii altora, căci oamenii mulţumiţi cu traiul pe care-l duc devin mai lesne virtuoşi Atunci vor putea să capete viaţă îndemnurile pe care le adresa „popoarelor”: „Nicio altă religie să n-aveţi decât aceea a înţelepciunii şi a curăţiei moravurilor; nicio alta, decât a cinstei şi a bunei purtări; nicio alta, decât a sincerităţii şi a generozităţii sufleteşti; nicio alta, decât a abolirii desăvârşite a tiraniei şi a cultului superstiţios al zeilor şi al idolilor acestora; nicio alta, decât a menţinerii dreptăţii şi echităţii pretutindenea; nicio alta, decât a muncii serioase şi a traiului bine rânduit în comun; nicio alta, decât cea a menţinerii libertăţii publice şi, în sfârşit, nicio alta, decât cea a iubirii reciproce şi a păzirii neabătute a păcii şi a bunei înţelegeri între voi” Această „religie laică” a stat la temelia comunismului lui Meslier, un comunism asupra căruia şi-au pus pecetea, cred unii, atât formaţia teologică pe care o primise preotul din Etrepigny, cât şi năzuinţele masei ţărăneşti în mijlocul căreia a vieţuit Formaţia teologică a lui Meslier a înrâurit viziunea socială a acestuia printr-un dublu mecanism, atât prin valorile pozitive promovate de morala creştină, cât şi prin împotrivirea pe care au trezit-o în mintea preotului filosof anumite dogme religioase Putem aminti în acest sens revendicarea liberalizării divorţului, pe care Meslier o formulează în opoziţie cu rânduielile bisericii catolice El prevede recunoaşterea, în cadrul societăţii viitoare, a „libertăţii pentru bărbat şi pentru femeie de a se uni oricum, fiecare potrivit preferinţelor sale, precum şi a libertăţii de a se părăsi şi a se despărţi unul de celălalt, când nu se vor simţi bine împreună sau când preferinţele lor îi vor îndemna să realizeze o altă nouă legă j ce <J tura Trebuie menţionat şi faptul că Meslier îndrăzneşte să preconizeze solidarizarea oprimaţilor pe un plan cât mai larg, până către dimensiunile naţiunii El strigă, în nădejdea că se va face cândva auzit „de la om capăt al lumii la celălalt”, „de la o extremitate a Pământului la cealaltă”: „Uniţi-vă deci, popoare, dacă sunteţi înţelepte! Uniţi-vă toate dacă aveţi curajul să vă eliberaţi de toate necazurile voastre comune!” Unii au crezut că pot desluşi în aceste chemări prefigurarea apelului cu care, în 1848, Marx şi Engeis încheiau Manifestul Partidului Comunist O asemenea apreciere este, fără îndoială, exagerată, mai cu seamă dacă ţinem seama că pluralul popoare nu avea îndeobşte în Franţa epocii lui Meslier înţelesul pe care l-a dobândit ulterior: înainte de 1789, termenul popoare desemna de multe ori populaţiile din diversele provincii ale regatului francez Şi totuşi, strigătul lui Meslier are parcă o răzbătătoare rezonanţă internaţionalistă… Răspunzând la întrebarea dacă preotul din Etrepigny a fost un revoluţionar sau numai un revoltat, Soboul constată că Meslier a fost mai mult un profet decât un revoluţionar În personalitatea lui a precumpănit revoltatul, iar nu teoreticianul transformării sociale Testamentul însuşi nu reprezintă, aşa cum au afirmat unii, expunerea metodică a unui sistem conceput dogmatic şi posedând o anumită coerenţă, ci este mai degrabă expresia unui „elan în care comunismul milenaristx, îmbogăţit prin imense lecturi, a fost înviorat cu ajutorul observaţiei critice a societăţii” La colocviul dedicat lui Meslier în 1964, J Molino a pus întrebarea dacă preotul filosof este un adevărat pesimist, aşa cum ar părea să rezulte din vehementele sale denunţuri nu numai ale inechitabilei ordini sociale contemporane, dar şi ale „răutăţii omeneşti” îndeobşte Personal, Molino consideră că Meslier adoptase un pesimism de suprafaţă, doar pentru a aţâţa zelul cititorilor Testamentului În felul acesta, pesimismul preotului din Etrepigny ar reprezenta numai o atitudine tactică, concretizată într-o anume formulă 1 Milenarismul este un curent constituit în cadrul iudaismului şi al creştinismului, pornind de la credinţa că domnia pământeană a lui Mesia va număra doar o mie de ani, după care va veni „Judecata de apoi”, cu instaurarea imperiului perfecţiunii şi permanentei armonii şi fericiri Unele secte comuniste din evul mediu împărtăşeau convingeri milenariste despre viitorul societăţii omeneşti Stilistică În cursul aceleiaşi discuţii, J Ehrard a susţinut un punct de vedere oarecum diferit: Meslier este, într-adevăr, optimist când analizează perspectivele istorice ale depăşirii „răului social” prin instaurarea rânduielilor egalitare şi comunitare, dar pe plan metafizic el rămâne pesirnist, întrucât vorbeşte despre „necesitatea inevitabilă a 1 răului” şi tocmai pe această funestă necesitate eşafodează una din cele mai convingătoare demonstraţii despre irealitatea dogmei religioase a atotputerniciei „Binelui suprem” De fapt, nici optimismul istoric al lui Meslier nu era prea consistent De vreme ce nu admitea realitatea unui curs necesar şi legic al desfăşurării evenimentelor şi nici măcar nu bănuia existenţa unor mecanisme obiective capabile să impulsioneze evoluţia socială, el nu avea pe ce să-şi întemeieze convingerea că societatea contemporană este sortită pieirii şi că instaurarea unei noi orânduiri este inevitabilă Recunoaşterea posibilităţii istorice a depăşirii marasmului contemporan i se înfăţişa mai mult ca un act de credinţă, sprijinit pe atât de fragila încredere „instinctivă” în forţa binelui Întrucât viziunea sa comunistă era fundamentată mai ales pe refuzul moral al lumii înconjurătoare şi pe năzuinţa afectivă către domnia echităţii, Meslier, cel care măsurase în repetate rânduri adâncimea „răutăţii omeneşti”, nu putea fi prea optimist Şi tocmai fiindcă era destul de sceptic în ce priveşte perspectiva prăbuşirii „spontane” a domniei întunericului ca efect al evoluţiei istorice concrete, preotul filosof preconiza aplicarea necondiţionată a violenţei, atât sub forma terorismului individual, cât şi a răscoalei populare Altfel, munca tăcută şi răbdătoare de educare a maselor rămânea pentru el singurul mijloc de acţiune „revoluţionară”, scontând însă pe rezultate destul de imprecise şi de îndepărtate Testamentul însuşi nu a avut altă ambiţie decât de a contribui la accelerarea acestui anevoios proces de făurire şi adâncire a conştiinţei sociale eliberatoare 5 Moştenirea lui Meslier Nici după ce a încheiat redactarea memoriului său postum şi a scrisorilor care trebuiau să-l însoţească, părintele Meslier nu a reuşit să se odihnească În biografia publicată de Voltaire se arată că manuscrisul original a fost copiat de cel puţin încă două ori, de către autor însuşi, pentru a asigura intrarea lui în posesia unor depozitari diferiţi, astfel ca şansele de „supravieţuire” ale, Testamentului să fie cât mai mari Căci Meslier avea suficiente motive să se teamă că textul său subversiv va fi dosit, dacă nu chiar distrus În scrisoarea către preoţii din localităţile vecine, el arată: „Scrierea aceasta este de 366 de file in8, pe care le-am depus la grefa Judecătoriei acestei parohii pentru a servi publicului drept mărturie a adevărului, dacă va dori aceasta Oricine va putea să vadă despre ce este vorba aici, numai să fie lăsat, căci nu intră în obişnuinţele politice ale Franţei noastre de a tolera ca scrieri de asemenea natură să devină publice sau să rămână în mâinile poporului, deoarece ele l-ar face să vadă prea limpede felul în care este înşelat şi modul nedrept în care este tratat” Cele trei exemplare autografe ale Testamentului au ajuns, se pare, unul în posesia ministrului de justiţie al Franţei, altul la grefa de la Sainte-Menehould, de care depindea judecătoria din Etrepigny, iar ultimul la arhiepiscopia din Reims Fiecare text complet fusese împachetat într-o hârtie groasă, apoi sigilat şi prevăzut cu următoarea inscripţie: „Am văzut şi am cunoscut greşelile, abuzurile, deşertăciunile, nebuniile şi răutăţile oamenilor; le-am urât şi le-am detestat N-am îndrăznit să le spun în timpul vieţii, dar le voi spune, cel puţin, după moarte; pentru a le da la iveală am scris prezentul memoriu, ca să poată sluji drept mărturie a adevărului tuturor celor care-l vor vedea şi-l vor citi” Nu putem şti cât de exacte sunt aceste informaţii, dar o descoperire recentă pare să le confirme La Biblioteca Naţională de la Paris se păstrează trei exemplare ale Testamentului, despre care Lanson stabilise că sunt cele mai vechi dintre versiunile manuscrise cunoscute Toate trei exemplarele au o provenienţă comună, figurând în catalogul din 1752 al bibliotecii marchizului Garmain-Louis de Chauvelin Mai curios este că toate trei exemplarele sunt scrise de aceeaşi mână Cine să fi fost acel copist care nu a găsit posibilitatea de a vinde, cum era firesc, la trei persoane diferite manuscrisele pe care le confecţionase? Sau cine să fi fost colecţionarul care a manifestat bizara dorinţă de a păstra trei copii identice ale aceleiaşi opere? Dar lucrul cel mai senzaţional este că scrisul copistului anonim se dovedeşte a fi identic cu caligrafia părintelui Meslier, aşa cum apare ea în actele parohiale păstrate în arhive Deci întâmplarea a vrut ca la Biblioteca Naţională din Paris să ajungă toate cele trei exemplare autografe ale Testamentului lui Meslier De altminteri, această întâmplare nu va mai părea chiar atât de întâmplătoare când vom afla cine era marchizul de Chauvelin, din colecţia căruia au făcut parte faimoasele manuscrise gemene: avem de-a face cu însuşi ministrul de Justiţie al Franţei şi secretarul de stat al Afacerilor Străine dintre 1727 şi 1737 Fie că cele trei copii n-au mai apucat să fie repartizate celor trei instituţii cărora le destinase Meslier, fie că autorităţile au decis să le recupereze de pe unde fuseseră împrăştiate şi să le încredinţeze unui singur depozitar mai de nădejde, fapt este că, aşa cum pare să rezulte din analiza ingenioasă a lui Roland Dezne, toate exemplarele iniţiale ale Testamentului au nimerit în biblioteca personală a ministrului de justiţie S-ar crede că, prin aceasta, cariera postumă a memoriului lui Meslier avea să se încheie brusc şi iremediabil, căci ce poate fi mai de temut pentru, o scriere incendiară decât să încapă în mâinile supremului păzitor al „ordinii publice”? Şi totuşi, lucrurile s-au petrecut altfel Căci, după mărturia lui Voltaire, prin 1732 – 1737, deci numai la câţiva ani de la moartea preotului din Etrepigny, circulau la Paris vreo sută de copii ale Testamentului Costul unui asemenea manuscris era destul de ridicat: opt-zece ludovici de aur, sumă echivalentă cu câteva mii de franci actuali Cum de a intrat atât de prompt Testamentul în circulaţie? Este greu de crezut că s-a putut face o copie integrală în scurtul răstimp scurs de la decesul clericului apostat până la depozitarea „definitivă” a operei „blestemate” (dacă nu cumva existase o eventuală a patra copie autografă care, aceasta, să fi intrat în circulaţie…) Mai plauzibil este că marchizul de Chauvelin n-a rezistat ispitei de a se lăuda cu scandaloasa lui achiziţie bibliofilică, după care va fi trebuit să cedeze rugăminţilor intimilor săi care doreau să o citească Cine i-a mai putut opri pe aceştia să-şi facă o copie, iar pe copişti să difuzeze, la un preţ foarte piperat, scrierea clandestină? Fapt este că la 30 noiembrie 1735, Voltaire, care se afla atunci la Cirey, în tovărăşia ferme cătoarei şi inteligentei marchize du Châtelet, îi scria bunului său prieten din copilărie, Nicolas Claude Thiriot, în legătură cu o relatare senzaţională pe care acesta i-o făcuse într-o epistolă recentă: „Dar cine este acel preot de sat despre care îmi vorbeşti?… Cum, un preot şi un francez, la fel de mare filosof ca Locke? Nu poţi să-mi trimiţi manuscrisul?… Ţi-l voi înapoia foarte prompt” Biletul acesta marchează punctul de plecare al unui foarte interesant capitol din biografia lui Voltaire, faza „meslieristă” a marii sale campanii anticlericale Cât de entuziasmat a fost Voltaire luând cunoştinţă de Testament aflăm dintr-o scrisoare trimisă la 29 decembrie lui Thiriot de către doamna du Châtelet: „Vă încredinţez că serviciul esenţial pe care i l-aţi adus şi căldura culcare l-aţi servit v-au făcut să aveţi în mine o prietenă în plus” Probabil că atunci a şi încolţit în mintea lui Voltaire proiectul de a asigura o răspândire cât mai largă operei lui Meslier, dar despre acest proiect nu transpare foarte multă vreme nimic în corespondenţa, altfel extrem de bogată, a marelui scriitor Abia în 1762, numele părintelui Meslier este pomenit în scrisorile „patriarhului de la Ferney”, şi anume destul de insistent În acel an (sau poate chiar la sfârşitul lui 1761) a ieşit de sub teascurile unei tipografii din Geneva Extrasul simţămintelor lui Jean Meslier, un rezumat al Testamentului, pregătit spre publicare de însuşi Voltaire Din capul locului, acesta a negat că el ar fi fost autorul textului tipărit, aşa cum presupuneau unii, ba chiar că ar fi fost măcar „prelucrătorul” operei lui Meslier Într-o scrisoare din 8 februarie 1762 către „fratele filosof” Damilaville, un funcţionar parizian pe care se străduia să-l facă să accepte sarcina multiplicării şi difuzării Extrasului, Voltaire insistă asupra amănuntului că textul broşurii „este scos pe de-a-ntregul, cuvânt cu cuvânt, din original” Într-o altă epistolă, expediată aceluiaşi, peste opt luni, el apreciază ca Testamentul „este prea luna: „prea plictisitor şi chiar prea revoltător; dar Extrasul este scurt şi conţine tot ce merită să fie citit în original” Cu alt prilej, Voltaire precizează în ce fel este „prea revoltător” Testamentul: „Preotul nostru voia să nimicească orice religie, chiar şi pe cea naturală” Drept care, editorul Extrasului şi-a îngăduit nu numai să excludă din textul tipărit atacurile directe la ideea de Dumnezeu şi referinţele la netemeinicia tuturor religiilor, dar să includă în broşură pasaje care nu figurează în manuscrisul integral şi care, lucru mai grav, contrazic în mod flagrant spiritul operei originale În loc de a critica religia, în genere, aşa cum procedase autorul Testamentului, Meslier cel „prelucrat” de Voltaire îşi îndreaptă atacurile împotriva creştinismului şi face elogiul „religiei naturale”, al acelei presupuse religii sădite „din fire” în cugetul omului şi întemeiate pe adorarea „nesuperstiţioasă” a dumnezeirii Prin bunăvoinţa „patriarhului de la Ferney”, preotul din Etrepigny s-a transformat din ateu în deist Iată, de altminteri, cum se încheie Extrasul publicat de Voltaire: „Voi termina implorându-l pe Dumnezeu, atât de hulit de secta (creştină), să binevoiască a ne readuce la religia naturală al cărei duşman declarat este creştinismul, la acea religie sfântă pe care Dumnezeu a pus-o în inima tuturor oamenilor, care ne învaţă să nu facem altuia nimic din ceea ce n-am vrea să ni se facă nouă înşine Atunci universul va fi alcătuit din cetăţeni buni, din părinţi drepţi, din copii supuşi, din prieteni iubitori Dumnezeu ne-a dat această religie, dându-ne raţiunea Fie ca fanatismul să nu o mai pervertească! Voi muri mai plin de asemenea dorinţe, decât de speranţe” Cum se explică aceasta stranie comportare a lui Voltaire faţă de textul lui Meslier? Exegeţii operei celui care a fost considerat multă vreme drept personalitatea cea mai reprezentativă a culturii secolului al XVIII-lea nu au căzut de acord dacă Voltaire era un ateu consecvent sau numai un deist Cât priveşte atitudinea lui Voltaire faţă de Meslier, discuţia aceasta prezintă mai puţin interes decât constatarea certă că anticatolicul şi anticlericalul Voltaire socotea că „mulţimile imbecile” (şi numai ele) au neapărată nevoie de credinţa în Dumnezeu În Scrisoarea sa despre francezi, el consideră „o ciudăţenie” a „melancolicului preot” faptul că Meslier „voia să-i elibereze pe enoriaşii săi de ju 1 Pentru a da un mai mare gir de autenticitate acestei fabricaţii, Voltaire a adăugat textului apocrif semnătura lui Meslier, precum şi data de 15 martie 1732; dar preotul filosof murise de peste doi ani… Gul unei religii pe care el însuşi le-o predicase timp de peste 20 de ani l La ce bun – întreba Voltaire – să adresezi un asemenea testament unor oameni neciopliţi, care nu ştiau să citească? Şi chiar dacă ar fi putut să citească, la ce bun să înlături un jug salutar, o teamă necesară care numai ea poate preveni crime tainice? Credinţa în chinurile şi răsplata de dincolo este o frână de care poporul are nevoie Religia bine purificată ar putea fi cimentul cel dintâi al societăţii” Şi cu alte prilejuri, el a formulat ideea că numai oamenii superiori prin rang şi prin cultură se pot dispensa de religie, care „trebuie lăsată pe seama lacheilor şi a slujnicelor” Dar Voltaire nu s-a mulţumit să epureze Testamentul de toate pasajele în care Meslier lua po – Ziţie de ateu militant Extrasul pe care l-a publicat în 1762 nu conţine nici capitolele în care preotul din Etrepigny dădea la iveală convingerile sale comuniste În felul acesta, ascuţişul politic, nu numai cel filosofic, al Testamentului a fost şi el tocit de către editorul Extrasului Merită, de altminteri, semnalat şi un amănunt semnificativ: Voltaire şi-a permis să cenzureze chiar manuscrisul „integral” al Testamentului pe care i l-a procurat lui Frederic al II-lea, regele Prusiei şi ucenicul său într-ale „filosofiei” Într-adevăr, printre cărţile retrocedate Bibliotecii de stat din Berlin de către Biblioteca „Lenin” din Moscova a fost descoperită, în 1962, o copie până atunci ignorată a Testamentului, care făcuse parte 1 în realitate, mai bine de 40 de ani Din colecţia personală a „regelui filosof” Toate paragrafele de critică socială, precum şi concluzia lucrării au fost eliminate, fără să se facă, totuşi, vreo menţiune în acest sens Voltaire s-a temut, probabil, că augustul său prieten şi admirator va fi prost impresionat citind, de pildă, elogiul pe care preotul din Etrepigny îl aduce regiciziilor… Trebuie arătat că Voltaire a depus eforturi susţinute pentru a asigura difuzarea Extrasului astfel „aranjat” Aşa cum am mai amintit, el a insistat pe lângă Damilaville să organizeze retipărirea lucrării la Paris Celebrului rilozof şi matematician d’Alembert îi propunea să-i trimită broşura ca şi cum ar fi fost vorba de o publicaţie dăunătoare, care trebuie combătută: „IVi-am cutremurat citind-o Mărturia unui preot care, murind, îi cere iertare lui Dumnezeu de a fi predicat creştinismul poate atârna greu în balanţa libertinilor Vă voi trimite un exemplar din acest Testament al Anticristului, întrucât vreţi să-l combateţi N-aveţi decât să mă înştiinţaţi pe ce cale doriţi să-l primiţi; este scris cu o simplitate grosolană, care însă, din nefericire, seamănă cu candoarea” Voltaire era un maestru în a scrie astfel încât să-i deruteze pe cei care ar fi încercat să-l tragă la răspundere pentru declaraţiile sau acţiunile sale prea îndrăzneţe La 18 septembrie 1762, într-o altă scrisoare către d’Alembert, el arăta: Doresc creştineşte ca Testamentul preotului să se înmulţească asemenea celor cinci pâini şi să hrănească sufletele a patru sau cinci mii de oameni” În noiembrie îl anunţa triumfător că „preotul din Etrepigny dă rezultate minunate în Germania” Iar altă dată îi comunica lui d’Alembert: „Vă voi trimite câte exemplare vreţi din Testamentul bunului preot” Lui Damilaville îi scria în 1763: „Trei sute de Meslieri, distribuiţi în provincie, au operat multe convertiri” Peste un an îl încredinţa pe d’Alembert: „Testamentul lui Meslier ar trebui să fie în buzunarul tuturor oamenilor cinstiţi Un bun preot, plin de candoare şi cerând iertare lui Dumnezeu că s-a înşelat, trebuie să-i lumineze pe cei care se înşală” Înistole asemănătoare a trimis ilustrul filosof multor personalităţi de seamă ale mişcării iluministe, precum Helvetius, Marmontel, marchizul d’Argens etc Astfel, multe mii de exemplare ale Extrasului au fost vândute sau dăruite, popularizând măcar numele lui Meslier, dacă nu gândirea sa autentică Până în prasul secolului nostru, preotul din Ttrenmnv va fi îndeobşte cunoscut aşa cum ni-l înfăţişează Extrasul publicat de Voltaire Iată de ce a fost nevoie ca astăzi să-l „redescoperim” pe materialistul şi comunistul Meslier Deşi Extrasul a oferit o imagine destul de alterată a Testamentului, nu s-ar putea spune că Meslier n-a contractat o imensă datorie de recunoştinţă faţă de Voltaire Mai ales strădaniilor acestuia li se datorează notorietatea excepţională de care a beneficiat preotul filosof în cea de-a doua jumătate a secolului al XVIII-lea, când s-a înregistrat, aşa cum remarcă Dominanget, o adevărată avalanşă de scrieri manuscrise sau tipărite, autentice sau apocrife, atribuite lui Meslier Nu se pot trece însă cu vederea nici împrumuturile contractate de Voltaire însuşi de la umilul său înaintaş întru liberă cugetare Unii istorici ai culturii sunt de părere că mai toată argumentaţia scrierilor antiteologice ale lui Voltaire este inspirată din demonstraţiile întreprinse în Testament Este poate o doză de exagerare în această apreciere, dar nimeni nu poate contesta că elanurile meslieriste se regăsesc, sub o formă sau alta, într-unele din cele mai vestite pagini ale scrierilor în care genialul filosof şi pamfletar îşi propunea să zdrobească ceea ce el numea „marea infamă”, biserica romano-catolică Boris Porşnev consideră că opera lui Meslier a reprezentat una din principalele surse ale ideologiei iluministe şi revoluţionare a secolului al XVIII-lea Atât cunoscutul istoric sovietic cât şi elevii lui, dintre care se remarcă prin pasiunea cu care apără punctul de vedere al maestrului sau G S Kucerenko, s-au străduit să demonstreze înrâurirea decisivă pe care a exercitat-o Testamentul asupra gândirii marilor personalităţi filosofice şi politice ale Franţei din preajma şi din timpul revoluţiei burgheze De pildă, pe celebrul materialist Julien Offray de La Mettrie, Porşnev îl consideră „un autentic discipol al lui Meslier” Este drept că numele preotului din Etrepigny nu apare niciodată în operele autorului Omului maşina, dar Meslier este evocat foarte precis într-o scriere din 1748 a acestuia, Lucrarea Penelopei: „Spinoza nu spune niciodată ce gândeşte; aceasta o aflăm din hârtiile găsite după moartea sa, asemenea celor ale preotului din Champagne, a cărui istorie o ştiu mulţi oameni, persoana cât se poate de virtuoasa, la care s-au descoperit trei copii ale ateismului său” Nicio îndoială că La Mettrie a cunoscut versiunea integrală a Testamentului; el nu s-a mulţumit să cerceteze exemplarul trunchiat achiziţionat de Frederic al II-lea, la curtea căruia şi-a încheiat existenţa Căci în scrierea sa intitulată Anti-Seneca întâlnim această energică apostrofă adresată unui monarh nemilos: „Urşilor, leilor, tigrilor le place să sfâşie celelalte animale; fiind la fel de crud ca şi ele, este foarte firesc să te laşi în voia aceloraşi porniri Te plâng totuşi că nenorocirile obşteşti sunt desfătarea ta; dar cine n-ar deplânge şi mai mult statul în care nu se va găsi un om destul de virtuos pentru a-l elibera, fie chiar cu preţul vieţii, de un monstru ca tine?” Se poate nega că în rândurile de mai sus răzbate ecoul faimosului elogiu pe care Meslier îl aducea tiranicidului? Şi cum acest pasaj lipseşte din copia Testamentului aflată în posesia lui Frederic al II-lea, este clar că La Mettrie cunoscuse încă dinainte de instalarea sa la Berlin opera preotului apostat Cât despre d’Alembert, însăşi corespondenţa purtată cu Voltaire demonstrează că el era familiarizat cu scrierile lui Meslier, cel puţin sub forma Extrasului publicat în 1762 Faptul că ilustrul enciclopedist socotea că personalitatea morală a preotului din Etrepigny are o valoare exemplară o dovedeşte şi un fragment din elogiul abatelui Charles Irénée de Saint-Pierre, rostit în şedinţa publică a Academiei Franceze din 16 februarie 1775; pomenitul abate şi publicist, menţiona d’Alembert, „susţinea că teama de a-şi atrage neplăceri, sau cel puţin injurii, i-a silit pe mii de scriitori să aducă plini de umilinţă omagii unor prejudecăţi pe care le ştiau dăunătoare sorţii literaturii, să adore superstiţios ceea ce ar fi trebuit să onoreze cu discernămint, să laude din prudenţă opere mediocre investite cu protecţia oficială şi, în sfârşit, să folosească pentru a nu-şi spune gândurile tot spiritul pe care ar fi trebuit să-l cheltuiască pentru a le spune Deplângând această slăbiciune, abatele de Saint-Pierre ar fi putut să-i afle un leac Leacul ar fi ca fiecare om de litere să lase un testament de moarte în care să se explice slobod în privinţa lucrărilor, opiniilor, oamenilor pe care conştiinţa sa îi reproşează că i-a tămâiat şi să ceară iertare secolului pentru faptul că nu a avut faţă de el decât o sinceritate postumă Folosind acest nevinovat subterfugiu, înţelepţii care îndrumă opinia publică prin scrierile lor nu vor mai avea durerea de a-şi da girul erorilor pe care ar vrea să le distrugă; iar retractarea lor, deşi timidă şi târzie, ar fi ca o uşă tainică pe care ar deschide-o către adevăr” Aluzia la Meslier este cât se poate de străvezie; acest pasaj al discursului lui d’Alembert „a fost unul din cele care au făcut cea mai mare senzaţie”, relatează enciclopedistul Jacques-Andre Naigeon, prezent la şedinţa Academiei Îndemnul adresat literaţilor şi filosofilor de către d’Alembert de a folosi tactica, pe cât de prudentă, pe atât de eficace, preconizată de Meslier a găsit ecoue Marele ÎDiderot scria în privinţa aceasta: „Nu gândim, nu vorbim cu tărie decât din fundul mormântului; acolo trebuie să te aşezi, de acolo trebuie să te adresezi oamenilor Cel care i-a sfătuit pe filosofi să lase un testament de moarte a avut o idee utilă şi mare” Însuşi Diderot a transmis în manuscris posterităţii o serie de scrieri prea îndrăzneţe, dar definitorii pentru gândirea lui De notat că, în niciuna din lucrările pe care le-a încredinţat tiparului, acest mare filosof şi enciclopedist nu-l pomeneşte pe Meslier Că Diderot i-a cunoscut totuşi opera rezultă măcar dintr-un poem postum, scris în 1772, în care se arată că omul care nu ascultă decât de „vocea propriei sale inimi”, deci de „legea naturală”, ar trebui „să împletească măruntaiele preoţilor, pentru ca, în lipsă de frânghie, să spânzure regii cu ele” Este reprodusă aici, aproape literal, declaraţia pe care „un om cu bun simţ” i-ar fi făcut-o cândva lui Meslier şi pe care acesta a consemnat-o în introducerea Testamentului De altminteri, formula sediţioasă lansată de Meslier s-a bucurat de o largă notorietate în perioada Revoluţiei franceze Naigeon consideră că, preconizând o atare folosire a violenţei extreme împotriva regilor şi a clerului, preotul din Etrepigny s-a dovedit a fi „un adevărat filosof, care 1 De altfel, prin 1770, deci înainte chiar ca d’Alembert să-şi fi rostit discursul despre care e vorba, Voltaire lansase zvonul că se află pe patul de moarte şi că a întocmit un testament „plin de nelegiuiri şi gânduri nebuneşti” Autorităţile sau şi sesizat, luând măsuri ca hârtiile „defunctului” să fie prompt confiscate… A cunoscut bine singurul mijloc de a seca pretutindeni şi într-o clipă izvorul majorităţii relelor care bântuie de-atâta vreme seminţia omenească Şi zece mii de ani dacă se va scrie pe această temă, niciodată nu se va ajunge la o cugetare mai profundă, mai viguros concepută şi al cărei stil şi expresie să aibă mai multă vioiciune, precizie şi energie” Această apreciere hiperbolică este caracteristică pentru starea de spirit care domnea la acea epocă în cercurile intelectuale radicale Curând, de altfel, paternitatea formulei de mai sus avea să fie atribuită lui Naigeon însuşi, dar mai cu seamă lui Diderot, căruia i s-a adus vreme îndelungată învinuirea de a fi aţâţat la dezlănţuirea violenţei oarbe Atât de intens a fost răsunetul acestei formule chiar dincolo de hotarele Franţei, încât el poate fi desluşit, până şi într-o strofă compusă de Puşkin în preajma revoltei Decembriştilor: „Îi vom distra pe bunii cetăţeni când, la stâlpul infamiei, vom sugruma ultimul ţar cu maţele ultimului popă”, lată cum, în ciuda epurării întreprinse de Voitaire la publicarea Extrasului, concepţiile politice ale răzvrătitului Meslier aveau să fie reactualizate în situaţii foarte diverse l Nici Holbach nu socoteşte prudent să-l citeze pe preotul subversiv, deşi influenţa exercitată de 1 „Contestatarii” care, în mai 1968, ocupau Sorbona au scris pe zidul marelui amfiteatru al universităţii pariziene o parafrază a lozincii meslieriste: „Când ultimul sociolog va fi sugrumat cu maţele ultimului birocrat, vom mai avea oare probleme?” Meslier asupra gândirii ilustrului iluminist este atât de puternică, încât Dominanget este de părere că, în operele lui capitale, acesta „nu face decât să reia, într-un stil mai limpede şi folosind mai multe cunoştinţe ştiinţifice, esenţialul învăţăturii filosofice a pustnicului de la Etrepigny” Specialiştii s-au preocupat, şi au reuşit fără un efort prea mare, să descopere nu numai paralelisme de concepţie, dar şi formulări izbitor de înrudite ale tezelor materialiste promovate atât de Meslier, cât şi de Holbach Mai mult încă, unele aspecte caracteristice ale criticii sociale întreprinse de preotul filosoi se regăsesc ca atare în operele lui Holbach, ceea ce lasă de presupus că părintele Sistemului naturii a studiat temeinic faimosul Testament În 1772 a apărut, în afara Franţei, scrierea anonimă Bunul simţ sau Ideile naturale opuse ideilor supranaturale Ediţia următoare, tipărită în acelaşi an, purta menţiunea că lucrarea i se datorează „autorului Sistemului naturii” Trebuie precizat că la data aceea încă nu devenise de notorietate publică faptul că această foarte îndrăzneaţă operă materialistă fusese scrisă de Holbach Cât despre atribuirea paternităţii Bunului simţ tot autorului Sistemului naturii, nimeni nu putea ridica obiecţii, deoarece era evident că prima lucrare reprezintă, de fapt, un rezumat „popular” sau, cum am spune astăzi, un conspect al celeilalte Bunul simţ s-a bucurat de un succes remarcabil şi a fost reeditat de câteva ori, dar tot fără dezvăluirea identităţii precise a autorului Aceasta până în 1791, când, profitând de împrejurările favorabile create de campania anticlericală şi anticreştină desfăşurată sub semnul revoluţiei, un editor, al cărui nume nu a putut fi stabilit, şi-a permis să tipărească o nouă ediţie a Bunului simţ, cu menţiunea: „de răposatul d Meslier, preot la Etrepingy Roma, anul I al Raţiunii” Această indicaţie, a cărei falsitate trebuia să sară în ochi tuturor celor care cunoşteau versiunea integrală a Testamentului, a fost totuşi acceptată de numeroasele oficine care au retipărit ulterior Bunul simţ Ba, mai mult, cu vremea s-a creat tradiţia ca între aceleaşi coperte să fie alăturate atât Bunul simţ presupus al părintelui Meslier, cât şi Extrasul simţămintelor părintelui Meslier (scriere care, pentru „simplificare”, va fi intitulată de către editorii nescrupuloşi Testamentul părintelui Meslier, ca şi cum ar fi fost vorba de reproducerea operei în întregime), însoţit de Rezumatul vieţii lui Jean Meslier Asemenea tipărituri au continuat să apară până în ajunul celui de-al doilea război mondial, contribuind la perpetuarea imaginii eronate despre preotul din Etrepigny şi concepţiile sale Dar încă înainte ca Bunul simţ al lui Holbach să fie anexat postum autorului Testamentului, un alt pseudoMeslier îşi făcuse apariţia În 1790, Sylvain Marechal, unul dintre campionii ateismului în epoca Revoluţiei franceze, a tipărit o lucrare intitulată pur şi simplu Catehismul părintelui Meslier Avem de-a face cu un mic manual de propagandă antireligioasă sub forma întrebărilor şi răspunsurilor Dar, cum remarcă Dominanget, tonul glumeţ al lucrării, predilecţia manifestată pentru paradoxuri şi jocurile de cuvinte, preocuparea „de a place” cititorului contrastează net cu stilul de monstrativ, amplu şi greoi, pe care îl folosise preotul filosof Apariţia acestui neobişnuit catehism dovedeşte pe de o parte că faima lui Meslier era atât de mare la vremea aceea, încât numele înverşunatului ateu care murise de mai bine de o jumătate de secol putea înlesni difuzarea unor scrieri suspecte, iar pe de altă parte că scrierile autentice ale lui Meslier erau atât de ignorate, încât preotului din Etrepigny i se putea atribui orice text cu orientare materialistă Este, prin urmare, de presupus că Testamentul, care la mijlocul secolului cunoscuse o anumită vogă în lumea filosofilor şi a liber-cugetătorilor, fusese mai mult sau mai puţin dat uită râi Îi luase locul în atenţia opiniei publice Extrasul publicat de Voltaire, căruia avea să i se alăture curând Bunul simţ al deposedatului Holbach Trebuie semnalată însă aici o incontestabilă excepţie: Naigeon a cunoscut bine versiunea originala a Testamentului Fără să putem afirma, precum Porşnev, că numai împrejurările l-au împiedicat pe sârguinciosul filosof şi publicist să ne ofere o ediţie integrală a memoriului lui Meslier, considerăm ca vrednică de a fi subliniată preocuparea lui Naigeon de a restitui operei nefericitului său înaintaş într-ale ateismului profilul ei veritabil; „Dacă vom judeca Simţămintele lui Meslier după rezumatul lui Voltaire – avertizează Naigeon –, nu vom vedea în acest înţelept preot decât unul din deiştii sau teiştii atât de obişnuiţi în Anglia; dar Meslier a făcut un pas mai departe decât englezii, şi chiar un pas foarte anevoios, pe care ei rar îl fac: el a fost ateu, ceea ce Voltaire s-a crezut dator să ascundă” Dar nici Naigeon şi, mai cu seamă, nici căpeteniile „conjuraţiei egalilor”, Babeuf, Buonarroti şi Marechal, care au preconizat cele mai radicale măsuri de ordin social-politic în perioada cea mai activă a Revoluţiei franceze, nu fac caz de comunismul lui Meslier În Manifestul egalilor, redactat de Sylvain Marechal, ca şi în alte scrieri remarcabile ale timpului, nu figurează teze a căror paternitate să poată fi atribuită cu oarecare certitudine preotului filosof S-ar zice că Meslier a fost pentru protagoniştii revoluţiei ateul prin excelenţă, dar nu şi vizionarul politic, care a tânjit după instaurarea unei societăţi a comunităţii bunurilor şi a echităţii De altfel, tot aşa apare autorul Testamentului şi în celebrul episod al „consacrării” sale postume de către Adunarea Naţională În ziua de 27 brumar a anului II (17 noiembrie 1793), convenţionalul Anacharsis Cloots a urcat la tribună pentru a aduce un omagiu „celui dintâi preot care a avut curajul şi buna-credinţă de a abjura erorile religioase” Franţa se afla atunci în plină campanie de „descreştinare”; pretutindeni, bisericile erau închise sau transformate în „temple ale Raţiunii”, iar preoţilor li se adresa îndemnul de a părăsi sutana După ce a depus pe biroul Convenţiei propria sa carte Certitudinea dovezilor mahomedanismului, în care constata „nulitatea tuturor religiilor”, Cloots a declarat: „Este un lucru recunoscut că adversarii religiei au binemeritat de la omenire; pe acest temei cer pentru primul ecleziastic abjurator o statuie în templul Raţiunii Va fi de ajuns să-l numesc, pentru a obţine un decret favorabil al Convenţiei naţionale: este întreprinzătorul, generosul, pilduitorul Jean Meslier, preot la Etrepigny în Champagne, al cărui testament filosofic a provocat mâhnire Sorbonei1 şi tuturor sectelor christicole Amintirea acestui om distins, înjosită sub vechiul regim, trebuie să fie restabilită în regimul Naturii” 1 Cloots are aici în vedere Sorbona nu ca instituţie de învăţământ, ci ca for ideologic aflat sub influenţa directă a ierarhiei clericale Propunerea lui Gloots a fost trimisă spre avizare Comitetului de instrucţiune publică, unde i se pierde urma Aşa se face că statuia lui Meslier n-a mai ajuns să fie instalată în catedrala Notredame, transformată pe atunci în templu al Raţiunii După Revoluţie, amintirea preotului ateu va fi întreţinută mai ales prin republicarea periodică a Bunului simţ al părintelui Meslier Un eveniment pozitiv în istoria prea puţin semnificativă a meslierismului acestei perioade este adoptarea numelui preotului din Etrepigny de către secţia din Clichy, de la periferia Parisului, a grupării republicane a „Amicilor poporului”, organizaţie destul de activă sub „monarhia din iulie” Dar tot atunci se înregistrează una din cele mai neaşteptate manifestări ale antimeslierismului Un anume Jacques Albin Simon Collin, zis Collin de Plancy, publică în 1847, sub auspiciile „Societăţii sfântului Victor”, Veritabilul bun simţ al părintelui Meslier Editorul fusese cândva un foarte prolific publicist anticatolic, care însă s-a reconvertit, gest marcat printr-un pelerinai la Vatican Dându-şi binecuvântarea pentru tipărirea scrierii scandalos atribuite parohului din Etrepigny, episcopul de Chilons-sur-Marne preciza: „Societatea sfântului Victor supunând aprobării noastre o carte intitulată Veritabilul bun simţ al părintelui Meslier, urmată de Testamentul său, noi am examinat această lucrare şi, pe baza raportului care ni s-a făcut, considerăm că ea va putea reabilita cu succes un nume de care baronul d’Holbach, Voltaire şi alţi filosofi au abuzat în chip nedemn” În pretinsa biografie „autentică” a lui Meslier inclusă în volum se arată că acesta „a fost atins la vârsta de 52 de ani de o boală care a alterat facultăţile sale intelectuale în aşa fel, încât a pornit pe o cale cu totul diferită de cea urmată până atunci; el s-a apucat să spună şi să scrie lucrurile cele mai absurde şi mai nesăbuite” Nişte „filosofi de rea credinţă” ar fi pus mâna pe manuscrisele lui, promiţându-i un fotoliu de academician Redobândindu-şi luciditatea, bietul preot ar fi încercat să recupereze textele pe care le scrisese cu mintea rătăcită, dar era prea târziu, căci contele de Caylus copiase şi difuzase Testamentul nelegiuit Pentru a-şi mântui sufletul, preotul ar fi întocmit atunci următoarea declaraţie: „Subsemnatul Jean Meslier, declar, ajutat de harul lui Dumnezeu, că vreau să trăiesc şi să mor în sânul religiei catolice, apostolice şi romane Mai declar cu tărie şi în deplină libertate, fără să fiu împins de nicio consideraţie exterioară, ci din conştiinţă şi convingere personală, că dezavuez toate erorile, pe fiecare în parte, conţinute într-un manuscris semnat de mine şi datat 15 martie 1732 Fie ca Domnul să uite rătăcirea mea, pe care o voi deplânge toată viaţa Iar dacă oamenii neruşinaţi care au abuzat de trista situaţie în care mă adusese o crudă boală care, timp de doi ani, paralizase facultăţile mele intelectuale, vor publica vreodată această operă de delir, îi conjur pe concetăţenii mei să o oprească de a circula… Făcut la Etrepigny, 28 decembrie 1732” Căzând deci în cursa falsei date de 15 martie 1732 înscrisă de Voltaire pe Extrasul editat în 1762, Collin de Plancy a plasat acest pseudotestament la sfârşitul aceluiaşi an 1732, deoarece nu ştia că Meslief murise în 1729! Pentru ca mistificarea să fie completă, de Plancy a fabricat şi un Bun simţ, care de la un capăt la altul este o apologie a catolicismului Au existat, de altfel, unii cercetători, precum Charles Duval, care au pus la îndoială însăşi existenţa fizică a lui Jean Meslier, considerându-l a fi doar „o creaţie” a lui Voltaire După cum, la apariţia Extrasului, mulţi refuzau să creadă că e vorba de o lucrare întocmită de un preot de sat, drept oare o atribuiau fie lui Voltaire, fie lui La Mettrie, fie lui Frederic al II-lea, fie lui Rousseau, fie chiar altora Astfel, preotul din Etrepigny a tins să treacă pe de-a-ntregul în legendă Un moment decisiv în „reactualizarea” lui Meslier este publicarea în 1864, la Amsterdam, a primei ediţii complete (în trei volume) a Testamentului Editorul era un olandez, pe adevăratul său nume Rudolf Charles d’Ablaing van Giessenburg, cunoscut în publicistica ca Rudolf Charles, fruntaş al liberei-cugetări şi al mişcării raţionaliste din ţara sa Entuziasmat de memoriul preotului filosof, pe care l-a citit într-o copie achiziţionată de la un anticar, a decis să tipărească opera şi să o difuzeze prin abonament Cu toate că numărul subscriitorilor a fost foarte redus, ceea ce l-a obligat să reducă tirajul la 550 de exemplare, Rudolf Charles a stăruit în iniţiativa sa, pe care a şi reuşit să o ducă la bun sfârşit Anevoie, dar sigur, gândirea autentică a lui Meslier a început de atunci să se dezvăluie istoricilor, filosofilor, teoreticienilor socialişti Cercetătorii l-au putut astfel descoperi şi pe Meslier comunistul, despre care nu vorbise mai nimeni timp de un secol şi jumătate Încă înainte de Revoluţia din Octombrie, numele preotului filosof devenise cunoscut în Rusia, unde efervescenţa revoluţionară făcea ca spiritele să fie pregătite pentru a aprecia o gândire atât de radicală Aşa se face că, după 1917, în Uniunea Sovietică interesul faţă de opera lui Meslier a dobândit proporţii fără precedent Studii savante şi broşuri de propagandă au fost consacrate preotului ateu şi comunist De menţionat şi amănuntul că pe obeliscul înălţat în 1919, lângă zidul Kremlinului, în cinstea marilor personalităţi din trecutul revoluţionar al omenirii, figurează şi Meslier, într-o înşiruire de 19 nume, care începe cu Marx şi se încheie cu Plehanov Opera preotului din Etrepigny este astăzi cu adevărat „la ordinea zilei” În Franţa se editează ansamblul scrierilor sale, se tipăresc studii şi monografii, se organizează colocvii meslieriste, iar în multe alte ţări apar traduceri integrale sau selective ale Testamentului şi se publică lucrări de exegeză sau de popularizare a acestei opere Cum se explică faptul că, după aproape un sfert de mileniu de la moartea sa, Meslier nu mai este un necunoscut? De unde atracţia aproape fascinantă pe care el o exercită asupra atâtor spirite? Trebuie recunoscut că actualitatea de netăgăduit a lui Meslier nu rezidă numai în conţinutul scrierilor sale Astăzi, literatura ateistă a dobândit oarecum o altă orientare de când biserica nu mai pretinde acceptarea literală, ci doar în sens simbolic, a legendelor biblice Pe de altă parte, problematica socială contemporană pune într-o lumină destul de crudă comunismul utopic al preotului din Etrepigny Atunci de ce este totuşi atât de viu pentru noi? Poate tocmai fiindcă epoca noastră apreciază îndeosebi personalitatea umană a lui Meslier, capacitatea de dăruire a acestuia, zbuciumul său nepotolit, tăria sufletească de care a dat dovadă în împrejurările cele mai ostile, care pe-un altul l-ar fi preschimbat fie într-un deznădăjduit iremediabil, fie într-un cadavru moral Astfel, secolul nostru îl preţuieşte mai cu seamă pe Meslier lucidul, generosul şi revoltatul Bibliografie i Principala noastră sursă bibliografică est* monografia lui Maurice Dominanget Le Cure Meslier (athke, communisce et revolutionnaire sous Louis XIV), Paris, Ed Julliard (colecţia „Les Lectres nouvelles), 1965, pe care am utilizat-o sistematic De cel mai mare fălos ce-au fost studiile şi notele lui Jean Deprun, Roland Dezne şi Albert Soboul, care însoţesc prima ediţie critică şi integrală, în curs de apariţie, a scrierilor preotului din Etrepigny: Jean Meslier, Oeuvres complètes, vol I, 1970; vol II, 1971, Paris, Ed Anthropos Pentru referinţele la scrierile pseudomeslieriste am avut la îndemână cartea: d’Holbach et Voltaire, Le Bon Sens du Cure Meslier suivi de son Testament, Paris, A l’Enseigne du pot casse (colecţia „Scripta manent”), 1930 Sugestii foarte interesante am cules din referatele şi discuţiile purtate la colocviul organizat de către Societatea de studii robespierriste (Centrul din Aix pentru studii şi cercetări asupra secolului al XVIII-lea) la împlinirea a 200 de ani de la naşterea autorului Testamentului şi a o sută de ani de la tipărirea integrală a acestei opere, publicate în volumul Btudes sur le Cure Meslier, Actes du Colloque international d’Aix-en-Provence (21 novembre 1964), Paris, 1966; iată sumarul acestei culegeri: Introducere (A Soboul), Originea, copilăria şi moartea părintelui Meslier (M Dominanget), O nouă copie a Testamentului lui Meslier (M Fontius), Meslier şi moştenirea scolastică (J Deprun), Meslier şi secolul al XVI-lea (H Weber), Meslier şi animalele-maşini (E Verley), Meslier, cititor al lui La Bruyère (R Dezne), Meslier profet (J Proust) Preţioase confruntări de opinii ne-a prilejuit lucrarea lui Boris Porşnev, Melie, Moscova, Ed Molodaia gvardia (colecţia „Jizni zameciatelnân liudei”), 1964 Am consultat, de asemenea, cu interes studiile lui V P Volghin (introducerea la tălmăcirea rusă, publicată în trei volume de Academia de ştiinţe a U R S S , Moscova, 1954), A M Deborin (în „Voprosî filosofii” nr 1/1954 şi G S Kucerenko (Sudba „Zaveşciania” Jana Melie v XVIII veke, Moscova, Ed Nauka, 1968), precum şi monografia lui Andrew R Morehouse, Voltaire et Meslier, New Haven, Yale University Press, 1936 Vignetele din fruntea capitolelor cărţii de faţă sunt datorite lui Louis Moreau şi au fost reproduse după ediţia pariziană din 1930 a Bunului simţ dl părintelui Meslier 